
॥ উৎসৰ্গ ॥ 


জাতির সার্বজনীন শিক্ষা-ব্যবস্থার কৰ্ণধাৱ 
ভারতের বর্তমান ও ভবিষ্যৎ প্ৰাথমিক 
শিক্ষকদের উদ্দেশে-- 


গ্রন্থকার 


ভুমিকা | 
বিদ্যালয়ের কাজ হলো শিশুকে তার শিক্ষালাভে সাহায্যের 
ব্যবস্থা করা। কিন্ত শিক্ষা আর লেখাপড়া তো এক নয়। শিক্ষা 
হলো শিশুর দেহ-মন-প্রাণের সর্বাঙ্গীণ বিকাশ । আর লেখাপড়া 
হলো শিক্ষালাভের একটি উপায় মাত্র। গান্বীজীর ভাষায় বলতে 
“ গেলে, “It is only one of the means whereby men and 
Women can be educated.” 
শিক্ষালাভের ক্ষেত্র সন্ধীর্ণ নয়_বিস্তৃত। ' বিদ্যালয়ের কথাই ধরা 
নাক । লেখাপড়া ছাড়াও অন্তান্য যে সমস্ত কাজ. বিদ্যালয়ের সঙ্গে 
অঙ্গাঙ্িভাবে জড়িত, সেগুলিকে আপাতদৃষ্টিতে অর্থহীন ব’লে মনে 


য়। এ বইতে 
সেই উপায়গুলিরই সংক্ষিপ্ত আলোচনা করেছি__বিভিন্ন কাজের 
শিক্ষাগত দিকটার উপর সামান্য আলোকপাতের চেষ্টা করেছি মাত্র। 
এই পুস্তক রচনায় ব্যক্তিগত ভাবে এবং নানা বিষয়ে সাহায্য 
করেছেন বন্ধুবর অধ্যক্ষ শ্ীসম্তোষকুমার কুণ্ড, এম. এ. | 


বায়বাড়ী, কৃষ্ণনগর ; 
রথযাত্রা, ১৩৬৬ | 


মম ভৰৰ বাল্য". লু 


॥ এতে আছে ॥ 

॥ যে যে বই-এর সাহাব্য নিয়েছি ॥ 

আমাদের শিক্ষা ট্রলির যো 
সমাজ ও শিশুশিক্ষা == প্রতিভা গুপ্ত 
আধুনিক শিক্ষা-পদ্ধতি == সেনগুপ্ত ও সেনগুপ্ত 
শিক্ষা = রমণীরঞ্জন সেনগুপ্ত 

' আধুনিক বিশেষ-পদ্ধতি : == বমণীরঞ্চন সেনগুপ্ত 
বুনিয়াদী শিক্ষা __ বিজয়কুমার . 
বুনিয়াদী শিক্ষা-পদ্ধতি _ বিজয়কুমার ও সাধনা 
আমাদের শিক্ষাব্যবস্থা __ অনাথ বস্তু 
মনস্তত্বের গোড়ার কথা ২. সমীরণ চট্টোপাধ্যায় 
শিশুর মন == স্ুখেনলাল ব্রহ্মচারী 
বর্তমান শিক্ষাব্যবস্থা -- মোহিতকুমার সেনগুপ্ত 
শিক্ষণ-ব্যবহারিক। _ পশ্চিমবঙ্গ শিক্ষা-অধিকার 
বুনিয়াদী শিক্ষা = শিক্ষা-অধিকার, ত্রিপুরা ১৯৫৮ 
শিক্ষার ক্রমবিকাশ = তকুমার সেনগুপ্ত 
শিক্ষা ও সমাজ _ রায় ও সেনগুপ্ত 
The Organisation Of Schools—Ww. M. Ryburn. 


The Concept of Basic Education —Ninistry of Education, 
Govt. of India, 1956. 

--এক-- , 
॥ শিক্ষা ॥ 


প্রচলিত শিক্ষার গলদ £ 

আমাদের দেশে যে শিক্ষা-ব্যবস্থা সেই ইংরেজ আমল থেকে 
আরম্ভ ক'রে আজ পর্যন্ত চলে আসছে, ত! হলো পুস্তককেন্দ্রিক। 
বইয়ের কথাগুলি কোনও রকমে মুখস্থ ক'রে পরীক্ষার খাতায় উদ্‌- 
গীরণ করতে পারলেই কৃতিত্বের সঙ্গে পরীক্ষায় উত্তীর্ণ হওয়ার কোন 
অন্ুবিধা হয় না। কাজেই এই পরীক্ষা জ্ঞানের পরীক্ষা না হায়ে, 
স্মৃতিশক্তির পরীক্ষায় পর্যবসিত হয়েছে। 

জীবনে পুঁথিগত বিদ্যার কিছুটা প্রয়োজন আছে, একথা অস্বীকার 
করার উপায় নেই কিন্তু পুথিগত শিক্ষা মানুষকে জীবনের সমস্তা 
সমাধানে সাহায্য করে না, পারিবারিক ও সামাজিক দায়িত্ব পালনেও 
সহায়তা করে না। জীবনের বৃহত্তর পরীক্ষায় উত্তীৰ্ণ হ'তে হ'লে যে 
সব গুণাবলীর প্রয়োজন, সেগুলি পু থিগত শিক্ষা থেকে আহরণ করা 
যায় না। সুস্থ-সবল দেহ ও মন, সাহস, ধৈর্য, কর্তব্যবোধ, দায়িত্ব 
পালনের যোগ্যতা, কর্মক্ষমতা, স্বাৰ্থত্যাগ, দেশপ্রেম, সহযোগিতা, 
সত্য, শিব ও সুন্দরের প্রতি শ্ৰদ্ধাবান হওয়া, রুচিবৌধ ও নেতৃত্ব করার 
যোগ্যতা__এ সব পুথিগত শিক্ষা আমাদের দেয় না। যেটুকু দেয় 
তা-ও আবার বইয়ের পাতায় উপদেশের আকারে লিখিত-_ছাত্র- 
জীবনে এ সবের অনুশীলনের সুযোগ কোথায় ?. 

শিশুর সর্বাঙ্গীণ বিকাশকে যদি শিক্ষার প্রকৃত উদ্দেশ্য ব'লে 


স্বীকার করা যায়, তবে আমাদের এই প্রচলিত শিক্ষাকে কখনই. 


পরিপূর্ণ শিক্ষার আখ্যা দেওয়া যায় না। এ শিক্ষা উদেশযহীন শিক্ষা। 

প্রচলিত শিক্ষা-ব্যবস্থার আর একটি বড় গলদ এই যে, এতৈ 
শিশুর ব্যক্তিসত্বাকে সম্পূর্ণ অগ্রাহ্য করা হয়েছে। শিশুর স্বাভাবিক 
আগ্রহ, অনুরাগ, আবেগ, কৌতুহল, সামর্থ, মানসিক পরিণতি, 
স্বাভাবিক প্রবণত1-_এগুলিকে অস্বীকার করা হয়েছে। পূৰ্ণবয়স্ক মানুষ 
তার নিজের মন দিয়ে শিশুকে বিচার করেছে এবং সেই অনুযায়ী তার 
ওপর চাপিয়ে দিয়েছে শিক্ষণীয় বিষয়গুলির গুরুভার। শিশুর 
প্রয়োজনের দিকটা বিচার না ক'রে শিক্ষা দেওয়ার চেষ্টা করার জন্য 
শিশুর কাছে সে শিক্ষা একদিকে যেমন নিরানন্দময় হ'য়ে উঠেছে, 
তেমনি হয়েছে নিরৰ্থক। সে কিছু লিখতে, পড়তে ও অঙ্ক কষতেই 
শিখেছে__শেখেনি কাজের মানুষ হ'তে, সামাজিক হ'তে, স্বাবলম্বী ও 
আত্মপ্রত্যয়শীল হয়ে উঠতে ৷ এককথায়_-প্রচলিত শিক্ষা শিশুর 
ব্যক্তিত্বের বিকাশ ঘটাতে পারেনি। শিক্ষার মূল কথা হলো শিক্ষার্থীর 
ব্যক্তিত্বের সৰ্বাঙ্গীণ বিকাশ, তার দৈহিক, মানসিক ও আত্মিক উন্নতি 
সাধন করা এবং তার 'আবেগ-অন্ভূতিগুলির যোগ্য প্রকাশের স্থযোগ 


দান করা ৷ কাজে কাজেই এ সব দিক থেকে বিচার করলে আমাদের 


প্রচলিত শিক্ষা-ব্যবস্থা নিরর্থক এবং ব্যর্থ । 
নতুন শিক্ষা! £ 


নতুন শিক্ষাব্যবস্থা প্রচলিত শিক্ষা-ব্যবস্থার মূলে আমূল কুঠারা- 
ঘাত হেনেছে । সম্পূৰ্ণ নতুন ও বিজ্ঞানসম্মত দৃষ্টিভঙ্গী নিয়ে গড়ে উঠেছে 

এ শিক্ষাব্যবস্থা । এ শিক্ষা উদ্দেশ্তহীন নয়--এর আছে সুস্পষ্ট লক্ষ্য 
বা উদ্দেশ্ঠ। সে উদ্দেশ্য হলো শিশুর দেহ-মন-প্রীণের সর্বাঙ্গীণ 
বিকাশ ৷ “এই উদ্দেশ্যকে সামনে রেখে গ'ড়ে উঠেছে নতুন শিশু_ 
কেন্দ্ৰিক শিক্ষা-ব্যবস্থা । এর বৈশিষ্ট্যগুলি নীচে উল্লেখ করা গেল ৷ 
(১) শিশু স্বভাবতই কর্মী--শ্রোতা নয় | সে চুপচাপ শ্রেণী-কক্ষে 
বসে শিক্ষক মহাশয়ের বক্তৃতা শুনতে চায় না, তার সে ধৈর্যও নেই ৷ 
কর্মচঞ্চলতাই তাঁর স্বাভাবিক ধর্ম । শিশুপ্রকৃতির এই স্বাভাবিক ধর্মকে 


_ অস্বীকার না ক'রে নতুন শিক্ষায় নানারকম শিল্পকাজ ও হাতের কাজের 


মাধ্যমে শিক্ষাদানের ব্যবস্থা করা হয়েছে । কাজের "মাধ্যমে শিক্ষা 
পেলে শিক্ষা হাতে-কলমে হয় ব'লে দীর্ঘস্থায়ী হয়। আর তা শিশুর 
কাছে আনন্দদাঁয়কও হয়। 

(২) শিশুর স্বাভাবিক কৌতুহল, তার আগ্রহ, অনুরাগ, সহজ 
প্রবৃত্তি, দৈহিক ও মানসিক সামর্থ্য, রুচি ইত্যাদি বিচার ক'রে শিক্ষার 
ব্যবস্থা করা হয়েছে । এটা খুবই মনৌবিজ্ঞান-সম্মত। তাই এক্ষেত্রে 
শিক্ষাটা শিশুর কাছে মনের মত হয় ব'লে আনন্দদায়কও হয়__নিরর্৫থক 
হ'য়ে যায় না। শিশু যা শেখে তার অন্থভূত প্রয়োজনের (felt need) 
তাগিদেই শেখে__শিক্ষক মহাশয়ের রক্তচক্ষুর তাড়নায় শেখে না। 
তাই এক্ষেত্রে শেখাটা তাড়াতাড়ি হয় আর ভালও ৷ 

(৩) নতুন শিক্ষায় শিশুকে যতদূর সম্ভব বস্তরসাপেক্ষ অভিজ্ঞতা 
দানের চেষ্টা করা হয়। কারণ বস্তুসাপেক্ষ অভিজ্ঞতা শিশুর পরিচিত 
জগতের বস্তু থেকে আহ্ৃত ব'লে ইহা দীর্ঘস্থায়ী । বস্তনিরপেক্ষ বিষয় 
শিশুর কাছে বোঝার দিক থেকে অস্থুবিধাজনক ৷ 

(8) শিশু জ্ঞান লাভ করে তার সমস্ত ইন্দ্রিয় দিয়ে__কেবলমাত্র 


৩১ 


তার কান দুটি দিয়ে শুনে নয়। নতুন শিক্ষায় তাই অধিকসংখ্যক 
ইন্জিয়ের ব্যবহারের সুযোগ দেওয়া হয়েছে ৷ শিশু চোখে দেখে, কানে 
শুনে, এবং তা হাতে কারে অভিজ্ঞতা সঞ্চয় করবে।. তাই নতুন 
শিক্ষা-ব্যবস্থায় কাজের প্রাধান্য বেশী । 

(৫) নতুন শিক্ষানীতির সবচেয়ে বড় কথা হলো, শিশুকে সব 
বিষয়ে স্বাধীনতা দেওয়া আর লেখাপড়া, কাজ, খেলা যার মাধ্যমেই 
শিক্ষা দেওয়া হোক্‌ না কেন- সর্বত্রই শিশুর আনন্দের মূল-স্বরটি 


বজায় রাখা। স্বাধীনতা আর আনন্দ--দুইয়ে মিশে শিশুর শিক্ষার = 


পথ সুগম হয় । 

(৬) শিশু বিদ্যালয়ে যে শিক্ষালাভ করে, তা যেন না তার 
ব্যক্তিগত সম্পদই হ'য়ে থাকে, সে যাতে তা পরিবার ও সমাজের 
প্রয়োজনে নিযুক্ত করতে পারে, সেদিকে লক্ষ্য রাখাও নতুন শিক্ষা- 
ব্যবস্থার অন্যতম বৈশিষ্ট্য ৷ ন 

(৭) নতুন শিক্ষা! শিশুকে স্বাধীন গণতান্ত্ৰিক রাষ্ট্রের সুনাগরিক 

হওয়ার যোগ্যতা অর্জনে সাহায্য করে । বিদ্যালয়ে গণতান্ত্রিক জীবন- 
যাত্রার মাধ্যমে শিশু সুযোগ পায় গণতন্ত্রের মূল নীতিগুলি অনুশীলনের 
_ যোগ পায় পৌরনীতি শিক্ষার-_নাঁগরিকতার শিক্ষার। 
(৬) নতুন শিক্ষা-বযবসথায় শিক্ষা করা শিশুর কাজ এবং শিশুকে 
শিক্ষালাভে সাহায্য করাই শিক্ষকের কাজ। শিক্ষক শিশুকে জ্ঞান- 
লাভের পথ দেখিয়ে দেবেন--তার সঙ্গে সহযোগিতা করবেন ৷ বেতের 
বা রক্তচক্ষুর ভয় নেই এই নতুন শিক্ষা ব্যবস্থায় । তার বদলে আছে 
শিশুর প্রতি শিক্ষকের অকৃত্রিম ভালবাসা । ভালবাসা দিয়ে শিক্ষক 
শিক্ষার্থীর মন জয় করবেন। 

আধুনিক মনোবিজ্ঞান-সন্মত নতুন শিক্ষা-ব্যবস্থা নিম্নলিখিত নীতি 
অন্তুসরণ ক'রে শিক্ষাদানকে সমৰ্থন করে। 

(ক) সরল বিষয় থেকে ক্রমশঃ জটিল বিষয়ে শিক্ষাদান (From 
simple to complex ) ; 

(খ) শিশুর জানা বিষয়ের সাহায্যে তাকে অজান! বিষয়ের 
শিক্ষাদান ( From known to unknown 98 

(গ) বিষয়ের অনিৰ্দিষ্ট জ্ঞান থেকে নির্দিষ্ট জ্ঞান ( From 
indefinite to definite ) ১ 

(ঘ) সম্পূর্ণ জ্ঞান থেকে অংশের জ্ঞান (From whole to 
parts); 

ডে) মূর্ত জ্ঞান থেকে বিমূর্ত জ্ঞান ( From concrete to 
abstract ) 7 

(চ) মনোবিজ্ঞান-সন্মত ক্রম থেকে যুক্তিযুক্ত ক্রমে শিক্ষাদান 
( From psychological to logical ); 

(ছ) বিশ্লেষণ থেকে সংশ্লেষণ ( From analytic to syn- 
thetic ); 

(জ) উদাহরণ থেকে স্থত্র এবং তার পরে সুত্র থেকে উদাহরণ 
( From examples to rule aud again from rule to 
examples ). এ 


-দুই-- 
॥ উৎসবের মাধ্যমে শিক্ষা ॥ 


মানুষের দৈনন্দিন জীবনটা! বড় একঘেয়ে_ বৈচিত্র্যহীন। অবশ্য 
‘ দৈনন্দিন জীবনে আনন্দ যে একেবারেই নেই তা বললে ভুল হবে। 
আনন্দ আছে, তবে যেটুকু আছে তাতে সকলের মন ভরে না। 
অধিকাংশ মানুষই চায় কৰ্মক্লান্ত জীবনের মাঝে একটু আনন্দ--নিছক 
আনন্দ। উৎসব এই নিছক আনন্দই এনে দেয় মানুষের জীবনে ৷ 
আমাদের দেশে, বিশেষ ক'রে পশ্চিম বাংলায় বারে মাসে তেরো 
পাবন লেগেই আছে। - প্রশ্ন উঠতে পারে--এত উৎসবের প্রয়োজন 
কি? প্রয়োজন-__আনন্দ লাভ করা। প্রতিদিনের গতানুগতিক 


জীবনযাত্রার মাঝে উৎসব এনে দেয় বৈচিত্র্য। তাতে মানুষ একঘেয়ে 
কর্মজীবন থেকে মুক্তি পায়, হাফ ছেড়ে বীচে- পায় আনন্দ। 


মান্য মানুষের সঙ্গ চায়। কারণ, 
মানুষের এই সঙ্গ চাওয়া__এ শুধু কাজের প্রয়োজনে নয়, মনের 
প্রয়োজনেও বটে। তাই মানুষ মানুষের সঙ্গে মেলামেশা করে। 
প্রতিদিনই অবশ্য এই মেলামেশা চলে, তবে সে মেলামেশার মধ্যে 
যেন একটু ফাক রয়ে যায়__বাধ। থেকে যায়। উৎসবের দিনে কিন্ত 
এ বাধাটুকু আর থাকে না। ছোট-বড় নিবিশেষে আমরা তখন 
সকলের মাঝে নিজেকে বিলিয়ে দিই। দুর্গাপূজার শেষে ৬বিজয়ার 
দিনে ছোট-বড়, শত্ৰু-মিত্ৰ নির্বিশেষে সবাইকে আলিঙ্গনাবদ্ধ করার যে 
রীতি আমাদের সমাজে প্রচলিত আছে--তার উদ্দেশ্য এ একই। _ 


মানুষ মাত্ৰেই সামাজিক জীব। 


ঙ 


উৎসবের দিন বিশ্রামের দিন নয়__কাজের দিন । প্রতিদিন 
আমাদের যতটুকু পরিশ্রম করতে হয়, তার চাইতে অনেক বেশী পরিশ্রম 
করার প্রয়োজন হয় উৎসবের দিনগুলিতে । তবুও সে পরিশ্রম গায়ে 
লাগে না। কারণ, সে শ্রমের বদলে আমরা লাভ করি অনাবিল 
আনন্দ। আর এ আনন্দলাভ করাটাই উৎসবের চরম সার্থকতা ৷ 
তাই স্মরণাতীত কাল থেকে সমাজে উৎসব পালন করার রীতি আছে। 

আজ যে শিশু বিদ্যালয়ে যাচ্ছে__পরবর্তীকালে সে হবে বৃহত্তর 
সমাজেরই একজন সভ্য ৷ সামাজিক অনুষ্ঠানগুলি, কর্তব্যগুলি তখন 
তাকে সুষ্ঠুভাবে পালন করতে হবে ৷ তাই ভবিষ্যতে বৃহত্তর সমাজ- 
জীবনে প্রবেশের ও সামাজিক কর্তব্যগুলি সুষ্ঠুভাবে সম্পাদনের শিক্ষা 
বিদ্যালয়েই সুরু হওয়া উচিত উৎসব যখন সমাজ-জীবনের একটি 
প্রয়োজনীয় অঙ্গ ব'লে স্বীকৃত হয়েছে, তখন উৎসব পালনের শিক্ষাও 
ছাত্রাবস্থায় সুরু হওয়া উচিত। শৈশবে এসব শিক্ষাদানের দায়িত্ব 
বিদ্যালয়ের । তাই বিদ্যালয়গুলিতে নানারকম উৎসব পালনের 
ব্যবস্থা করা উচিত। 

সাধারণতঃ দেখা যায় যে উৎসবের ওপরে বিগ্যালয়গুলিতে তেমন 
গুরুত্ব আরোপ করা হয় ন৷ ৷ এগুলি যেন কোন রকমে কাজ সারার 
ব্যাপার। তাই অধিকাংশ বিগ্ভালয়েই বছরে জোর ছুটি কি তিনটি 
উৎসব পালন করা হ'য়ে থাকে--যে ক'টি উৎসব পালন করার নির্দেশ 
আছে উচ্চতর কর্তৃপক্ষের । এ সব বিদ্যালয়ে উৎসবের দিনে ছুটি 
দেওয়া হয়। শুধু অনুষ্ঠানের সময় কিছুসংখ্যক ছাত্র ও শিক্ষক 
উপস্থিত থেকে ‘নমঃ নমঃ’ ক'রে কাজ সেরে চলে যান। ছুটি 
খাকে ব'লে অনেক ছাত্র ও শিক্ষক উৎসবে অনুপস্থিত থাকেন ৷ 


৭ 


নিষ্ঠা এবং আন্তরিকতার যথেষ্ট অভাব পরিলক্ষিত হয় এ সব 
অনুষ্ঠানগুলিতে। 

তাছাড়া এ সব উৎসব উপলক্ষে অধিকাংশ কাজের ব্যবস্থা 
শিক্ষকেরাই করে থাকেন ৷ ছাত্রদের করার বিশেষ কিছুই থাকে ন৷ ৷ 
যেটুকু থাকে তা-ও স্বতঃপ্রণোদিত হয় না। ইহা শিক্ষক মহাশয়দের 
নির্দেশিত কাজ ৷ এ ব্যবস্থা মোটেই মনোবিজ্ঞান-সম্মত নয় | কারণ 
এতে ছাত্ররা স্বাধীনভাবে কাজ করার বা মস্তিক চালনার স্থযোগ 
পায় না। বিদ্যালয়ের উৎসবকে তাই তারা নিজেদের উৎসব ব'লে 
মনে করতে পারে না। আবার এ উৎসবে শিক্ষক মহাশয়গণ ও 
উপস্থিত গন্যমান্য ভদ্রমহোদয়ের মধ্যে অনেকে যেভাবে নীতিকথা 
শুনিয়ে দীর্ঘ বক্তৃতা দেন, তাতে ছাত্রদের কাছে এই উৎসব একটি 
মিশ্াণ অনুষ্ঠান এবং নীতিশিক্ষার শ্রেণী বলেই মনে হয়। ফলে 


তাতে উৎসবের উদ্দেশ্য হয় ব্যর্থ ৷ 


» জীবনের প্রয়োজনে 
লাগে এমন অনেক বিষয়ই শিক্ষা! দেওয়া যায়। 


আলাদা । দীর্ঘ বক্তৃতার মাধ্যমে নীতিকথার ব 
সুকুমারমতি ছাত্রদের নীতিশিক্ষা দেওয়ার প্রচে 
উৎসব সম্বন্ধে আমাদের এই 


ড় বড় বুলি আউড়ে 


ঠা শেখানো নয়--তার সবাঙ্গীণ 
মন ও আত্মার সুষ্ঠ ও সুসমঞ্জস বিকাশ সাধন 
সবকে কেন্দ্র ক'রে শুধু লেখাপড়া! কেন, এমন 
দেওয়া যায়--য| নাকি শিশুর সর্বাঙ্গীণ বিকাশের 


৮ 


করা। বিদ্তালয়ে উৎ 
অনেক বিষয় শিক্ষা 


টা শুধুই নিরর্থক হয়| ' 


১ হরর সারাহ == ১৯ 


সহায়ক । শ্ৰেণীকক্ষে আবদ্ধ শিশুদের যেমন জোর ক'রে শেখাবার 
চেষ্টা করা হয়--এ শিক্ষা তেমনটি হবে না ৷ এখানে ঠিক প্রয়োজনের 
তাগিদে, স্বতঃপ্রণোদিত হাঁয়ে শিশুর দল কাজ করবে__অধিকাংশ 
কাজই স্বাধীনভাবে, কিছুটা অবশ্য শিক্ষকের নির্দেশে । এভাবে কাজ 
করতে করতেই তাহা শিখবে ৷ কারণ, কাজ করতে গেলেই শরীর ও 
মনকে চালন| করতে হবে ৷ তাতে যে শিক্ষা হবে, সে শিক্ষা পুথিগত 
শিক্ষা নয়, হাতে-কলমে শিক্ষা__কাঁজের মাধ্যমে শিক্ষা । এ শিক্ষার 
ভিত হবে দৃঢ় আবার উৎসবে স্বাধীনভাবে কাজ করবার ও মস্তিষ্ক 
চালনার সুযোগ পাবে ব'লে উৎসব শিশুর কাছে আনন্দময় মনে 
হবে, আর উৎসবের উদ্দেশ্যও সার্থক হবে ৷ 

এ উদ্দেশ্যকে সফল করতে হ'লে শিক্ষককে সজাগ দৃষ্টি রাখতে 
হবে ৷ উৎসবের বিভিন্ন কাজগুলির মধ্যে শিক্ষাগত যে সব সম্ভাবনা 
আছে, সেগুলির সদ্যাবহার করতে হবে । তাই ব'লে শিক্ষকমহাশয় 
যেন কখনই মনে না করেন যে বিদ্যালয়ে উৎসব-পাঁলন হচ্ছে শিশুদের 
শিক্ষাদানের একটা উপলক্ষ মাত্ৰ ৷ উৎসব উৎসবই থাকবে ; অর্থাৎ, 
আনন্দলাভই হবে উৎসবের মুখ্য উদ্দেশ্য । আর এ আনন্দলাভ করতে 
গিয়ে যে সব কাজ আপনা আপনি আসবে তাঁদের সম্পাদনের ভেতর 
দিয়ে শিশুরা শিক্ষালাভ করবে । শিক্ষক সাহায্য করবেন মাত্র । 

শিক্ষকের কাজ হবে শিশুদের মধ্যে এমন মনোভাব গণড়ে তোলা! 
যাতে শিশুরা বুঝতে পারে, উৎসব তাদেরই ৷ এ মনোভাব যখন স্থষ্টি 
হবে তখনই তারা স্বতঃপ্রণোদিত হ'য়ে কাজ করবে |: 

ধরা যাঁক্‌, শিশুরা তাদের বি্ভালয়ে “নবান্ন উৎসব পালন করতে 
চাঁয়। উৎসবের বেশ কিছুদিন আগে থেকেই প্রস্ততি-পর্ব চলবে । 


a 
কা. মা. শি.--২ 


শিশুরাই স্থির করবে_কি উদ্দেশ্যে তার! ওঁ বিশেষ উৎসবটি পালন 
করবে । উদ্দেশ্য স্থির হ'লে তারা কাজের পরিকল্পনা করবে ৷ তারপর 
হবে উৎসবের আনুষঙ্গিক কাজের অনুষ্ঠান । সব শেষে করতে হবে 
উৎসবের মূল্যায়ন অর্থাৎ যে উদ্দেশ্য নিয়ে উৎসব করা হয়েছিল তা 
' সফল হয়েছে কিনা তা বিচার করা । কোথাও কোন ভুলচুক হ'য়ে 
থাকলে তার কারণ অনুসন্ধান এবং ভবিষ্যতে সে রকম ক্ৰটি-বিচ্যুতি 
যাতে আর না হয়, তার ব্যবস্থা করা ৷ 
নবান্ন উৎসবকে কেন্দ্র ক'রে নানারকম কাজ স্বাভাবিকভাবেই 
আসবে। যেমন নিমন্ত্রণ-পত্র লেখা, গ্রামবাসী ও অভিভাকদের মধ্যে তা 
বিলি করা, উৎসব-স্থল পরিষ্ষার-পরিচ্ছন্ন করা বা সাজানো, সজ্জাদ্ৰব্য 
তৈরি করা, কাগজ কেটে খাম তৈরি করা, উৎসবের সময় আবৃত্তি, 
গান, অভিনয় করা, অভ্যাগতদের অভ্যর্থনা, ‘বার’ প্রস্তুত করা ও 
অভ্যাগতদের মধ্যে তা বিতরণ করা, উৎসবের যাবতীয় খরচ-খরচাঁর 
হিসেব রাখা ও উৎসবের বিস্তৃত বিবরণ প্রস্তুত করা প্রতিটি কাজের 
মধ্যেই রয়েছে যথেষ্ট শিক্ষাগত সম্ভাবনা ৷ নিষ্ঠার সঙ্গে শিক্ষার্থীরা 
যদি নিজ নিজ কর্তব্য সম্পাদন করে, তবে তারা অনেকটা শিখবে। 
উৎসব উদযাপনের ব্যাপারে শিক্ষকের উচিত হবে ছাত্রদের যতটা 
সম্ভব স্বাধীনতা দেওয়া । তিনি ছাত্রদের সঙ্গে কাজে যোগ দেবেন-__ 
সহকর্মীর মত বন্ধুত্বপূৰ্ণ ব্যবহার করবেন । কাজে এবং হাবভাবে তিনি 
তাদের বুঝতে দেবেন যে উৎসব তাদেরই । তবেই ছাত্ররা প্রাণ খুলে 
উৎসবে যোগ দেবে, উৎসবকে ক'রে তুলবে প্রাণময়-_ আনন্দময় ৷ 
উৎসবে যেন ব্যয়বাহুল্য না ঘটে, সেদিকেও সজাগ দৃষ্টি রাখবেন 
শিক্ষক। তিনি বিগ্ভালয়ের পরিবেশ এবং গ্রামের পরিবেশ থেকে অল্প 

ব্যয়ে অথবা বিনা ব্যয়ে সংগৃহীত দ্রব্যের সাহায্যে সজ্জাদ্ৰব্য প্রস্তুত 
করতে শিক্ষার্থীদের উৎসাহিত করবেন । সকল শিক্ষার্থাই যাতে 
উৎসবের কোন না কোন কাজে অংশ গ্রহণ করে, সেদিকে শিক্ষক 
লক্ষ্য রাখবেন ৷ 
এভাবে উৎসব উদ্যাপনের মধ্য দিয়ে বিদ্যাৰ্থাদের অনেক নৈতিক 
লীভও হবে ৷ তারা দায়িত্ব নিয়ে কাজ করতে শিখবে, নেতৃত্ব গ্রহণ 
করার সুযোগ পাবে, তাদের মধ্যে পরস্পর সহযোগিতার মনোভাব 
গ’ড়ে উঠবে ৷ গান, বাজনা, আবৃত্তি, অভিনয় ইত্যাদির মাধ্যমে তারা 
আত্মপ্রকাশের সুযোগ পাবে । গ্রামবাসী ও অভিভাবকদের নিমন্ত্রণ 
করা, অভ্যাগতদের অভ্যর্থনা করা, জলযোগে আপ্যায়িত করা ইত্যাদি 
কাজের মাধ্যমে তাদের মধ্যে সামাজিক কর্তব্যবোধ জাগ্রত হবে ৷ 
মূল্যায়নের সময় বিদ্যার্থীর৷ নিজেদের কাজের সমালোচনা করবে-_ 
ভবিষ্যতে যাতে ভুলচুক ন! হয় তার জন্য সতর্ক হবে । এ সবের দ্বার! 
তাদের বিচারশক্তি বৃদ্ধি পাবে এবং তারা পরম সহিষ্ণু হবে । উৎসবের 
তাৎপর্য বুঝতে গিয়ে তাঁদের কিছু পড়াশুন। করতে হবে । উৎসব- 
সংশ্লিষ্ট বিভিন্ন কাজ করতে গিয়ে তাদের মনে বিজ্ঞান, স্বাস্থ্য, ইতিহাস 
প্রভৃতি নান! বিষয়ের নানা প্রশ্ন জাগবে । শিক্ষক মহাশয় সে সব 
প্রশ্নের সদুত্তর দেবেন, রেফারেন্স বই পড়তে দেবেন-_বিদ্ার্ধরা তা 
পড়ে নেবে । এমনিভাবে তারা অনেকটা শিখবে এবং যতটুকু শিখবে 
ততটুকুই তাদের অন্তরের প্রেরণায়__শিক্ষকের রক্তচক্ষুর ভয়ে নয়। 
কাজেই সে শিক্ষাই হবে প্রকৃত শিক্ষা । 
বিদ্যালয়ে সে সব উৎসব পালন করা হবে সবগুলিই যাতে এক 
ধাঁচের না হয় বা একঘেয়ে না হ'য়ে পড়ে, সেদিকে সতর্ক দৃষ্টি রাখতে 

হবে ৷ সেজন্য কোন উৎসব ঘরে, কোনটা গাছতলায়, কোনটা বা 
বাইরে অন্য কোথাও করা যেতে পারে। কৌন উৎসব চল্বে সারাদিন 
ধরে, কোনট। হবে ছু'-তিন ঘণ্টা, আবার কোনটা বা এক ঘণ্টার মধ্যেই 
শেষ হ'য়ে যাবে । এভাবে স্থান, সময়, আঙ্গিক এবং কর্মস্থচীর 
পরিবর্তন সাধন ক'রে উৎসবগুলির মধ্যে বৈচিত্র আনা যেতে পারে । 

বিগ্ভালয়-জীবনে উৎসব উদ্যাপনের প্রয়োজন যেমন অস্বীকার 
করার উপায় নেই, তেমনি বেশী সংখ্যক উৎসব উৎদ্যাপন করাও 
বাঞ্ছনীয় নয়। তাতে উৎসবের মাধুর্য নষ্ট হয়, বিদ্যালয়ের কাজের 
ক্ষতি হয় আর বিগ্ভালয়ের আবহাওয়। খুব হাল্কা হ'য়ে যায়। 

_ আমাদের বিগ্যালয়গুলিতে নিম্নলিখিত কয়েক: শ্রেণীর উৎসব 

উদ্যাপন কর! যেতে পারে । যেমন ? 

(ক) জাতীয় উৎসব- স্বাধীনত৷ দিবস, প্রজাতন্ত্র দিবস ; 

(খ) স্মরণোৎসব--রবীন্দ্র জন্মদিবন (২৫-এ বৈশাখ ), গান্ধী 
জন্মদিবস (২রা অক্টোবর ), নেতাজী জন্মদিবস ( ২৩-এ জানুয়ারী ) 

(গ) খতু উৎসব--ধান্যকৰ্তন উৎসব, নবান্ন উৎসব, বসস্তোৎসব, 

(ঘ) শিক্ষায়তনের স্মরণীয় দিবস--বিদ্যালয়ের প্রতিষ্ঠা! দিবস, 
প্রাক্তন ছাত্র পুনমিলন দিবস; 

(৬) অন্তান্য উৎসব-_রাখী বন্ধন ( ভদ্র পূৰ্ণিম| ), নববর্ষ উৎসব। 

সব ক'টি উৎসবই যে পালন করতে হবে তার কোন মানে নেই ৷ 
পরিবেশের প্রতি লক্ষ্য রেখে স্থির করতে হবে-_কোন্‌ কোন্‌ উৎসব 


পালন করা হবে ৷ বলাবাহুল্য উৎসব পালনের ব্যাপারে বিদ্যার্থাদের 
ইচ্ছাই প্রাধান্য লাভ করবে । 

ধর্মের অনুষ্ঠানগুলি বিদ্যালয়ে পালিত না হওয়াই বাঞ্ছনীয় ৷ 
‘কারণ বিদ্যালয়ে নানা ধৰ্মমতের ছাত্রছাত্রী থাকে । পালন করতে হ'লে 
অন্ততঃপক্ষে একটি ক'রে সকল ধর্মের উৎসবই পালন করা উচিত। 
তাতে উৎসবের সংখ্য। অনেক বেড়ে যায় । ধর্মোৎসব যদি নেহাত পালন 
করতেই হয় তবে তার ধর্মীয় আচাঁর-অনুষ্ঠানের দিকটা! বাদ দিয়ে 
উৎসবের দিকটাই গ্রহণ করা উচিত। সকল ধর্মের মূলগত একাটুকু 
শিক্ষ। দেওয়াই ধর্মোৎসব পালনের মুখ্য উদ্দেশ্য হওয়া উচিত | সকল 
ধর্মের মূলগত এঁক্যটুকু উপলব্ধি করতে পারলেই শিশুদের মধ্যে পর- 
ধর্মের প্রতি শ্রদ্ধা জাগরিত হবে ৷ ধর্মীয় অনুষ্ঠান নিয়ে এখনও মাঝে 
মাঝে যে হানাহানি, কাটাকাটি চল্ছে__ভবিষ্যতে আর তাথাকবে না ॥ _ 
যে উৎসবই বিদ্যালয়ে পালন করা হোক্‌ না কেন, শিশুরা যেন 
প্রত্যেকেই সে উৎসবের তাৎপর্যটুকু হৃদয়ঙ্গম করতে পারে। এদিকে 
শিক্ষকের লক্ষ্য রাখতে হবে । অনেক সময় হিন্দু ছাত্রকে ‘হোলি’, 
মুসলমান ছাত্রকে ‘সবেরাত!, খ্ৰীষ্টান ছাত্রকে ‘গুডফ্ৰাইডে' প্রভৃতি 
ধর্মোৎসবের তাৎপর্য জিজ্ঞাস! ক'রে সদুত্তর পাওয়া যায় না। বিদ্যালয়ে 
না হোক্‌ অনেকের বাঁড়ীতেও তো এই সব উৎসব পালন করা হয়। 
অথচ যারা পালন করে তারা অজ্ঞ। উৎসবের তাৎপর্য বুঝতে না 
পারলে উৎসব পালন কর! অৰ্থহীন ৷ কাজেই বিদ্যালয়ে যে উৎসবই 
পালন করা হোক্‌ না কেন, তার তাৎপর্য শিশুদের বেশ ভালভাবে 
বুঝিয়ে দিতে হবে ॥ : 
.___ খতু উৎসবগুলিতে খতুর উপযোগী গান, খতুর বৈশিষ্ট্য বর্ণনা! 
ক'রে রচিত কবিতাও নাটক, আবৃত্তি ও অভিনয়ের ব্যবস্থা কর! যেতে 
পারে । এতে শিশুদের ভাষ! ও সাহিত্যজ্ঞান বৃদ্ধি পাবে ৷ স্মরণোৎসব- 

গুলিকে কেন্দ্ৰ ক'রে শিশুরা মহাপুরুষদের জীবনী ও বাণী পাঠ করবে, 
তাদের জীবনের টুক্রো ঘটনা নিয়ে রচিত নাটক অভিনয়করবে,তাদের ' 
জীবনের বিভিন্ন দিক নিয়ে আলোচনা করবে, তাদের ছবি আকবে। 
এ সবের মধ্যে দিয়ে শিশুরা যেমন আত্মপ্রকাশের সুযোগ পাবে, তেমনি 
তারা মহাপুরুষদের আদর্শে অনুপ্ৰাণিতও হবে । জাতীয় উৎসবগুলিকে 
কেন্দ্র ক'রে বিভিন্ন অনুষ্ঠানের মাধ্যমে শিশুদের দেশাত্মবোধ জাগ্রত 
হবে ৷ শিক্ষায়তনের স্মরণীয় দিবসগুলি পালনের মাধ্যমে বিদ্যালয়ের 
বর্তমান ও প্রাক্তন ছাত্রদের মধ্যে মিলনের পথ সুগম হবে, তাদের মধ্যে 
জেগে উঠবে ভ্রাতৃত্ববোধ, বিদ্যালয়ের প্রতি জন্মাবে মমত্ববোধ ৷ শিশুরা 
বিদ্যালয়ের অতীত গৌরবকে-_-এঁতিহাকে অক্ষুণ্ণ রাখতে সচেষ্ট হবে। 
এই জাতীয় উৎসবে শিশুদের হাতের কাজের প্রদর্শনীর ব্যবস্থা করা 
যেতে পারে । নিজেদের হাতের কাজ সর্বসাধারণের কাছে প্রদর্শিত 
হ'তে দেখলে শিশুরা আনন্দ পাবে, ভবিষ্যতে আরও উন্নত ধরণের কাজ 
করতে তারা উৎসাহিত হবে। সঙ্ঞাদ্রব্য প্রস্তুত, আল্পনা দেওয়া, 
উৎসব প্রাঙ্গন সাজানো ইত্যাদি কাজের মাধ্যমে শিশুদের 'রুচিবোধ 
ও "সৌন্দর্যবোধ বৃদ্ধি পাবে। উৎসবে যদি খাওয়া-দাওয়ার ব্যবস্থা 
থাকে, তবে তাকে কেন্দ্র ক'রে রন্ধন-বিদ্য| সম্বন্ধে শিশুদের বেশ কিছু 
শিক্ষালাভ হবে। সকল ধর্মের সকল শিশু এক সঙ্গে রান্নার কাজে 
যোগ দেবে, খাওয়া-দাওয়া! করবে__এতে ধর্মীয় বিভেদ বা জাতিভেদ 
প্রথা বিলুপ্তির পথ প্রশস্ত হবে । সকল জাতির, ধনী দরিদ্র নিধিশেষে 
সকল শ্রেণীর শিশুর মধ্যে ভ্রাতৃত্ববোধ, একাত্মবোধ জাগবে | বর্তমান- 
কালে আমাদের সমাজ-জীবনে এ সব শিক্ষার মূল্য অসীম নয় কি? 

__তিন-_ 
॥ সাফাই-এর মাধ্যমে শিক্ষা ॥ 


অন্যান্য দেশের সঙ্গে তুলনা করলে আমরা দেখি যে আমাদের 
দেশে শিশুর মৃত্যুর হার খুব বেশী ৷ আর আমাদের গড়পড়ত৷ পরমীয়ুও 
নিতান্ত কম_ মাত্র পঁচিশ বছর একটু অনুসন্ধান করলে আমর! 
দেখতে পাব, স্বাস্থ্যবিধি সম্বন্ধে আমাদের অজ্ঞাতই এর মূল কারণ ৷ 

স্বাস্থ্য বলতে শুধু দৈহিক স্বাস্থ্যকেই বোঝায় না। বোঝায় মানসিক 
স্বাস্থাকেও। কাজেই দেহ ও মনে সুস্থ সবল জাতি গড়ে তুলতে হ'লে 
আজকের শিশুদের__যারা নাকি ভবিষ্যতের নাগরিক--তাদের 
উপযুক্ত স্বাস্থ্য-শিক্ষ| দিতে হবে। প্রশ্ন উঠবে, এতকাল তে। শিশুদের - 
্াস্থ্া-শিক্ষা দেওয়ার ব্যবস্থা ছিল তবে কেন নতুন ক'রেস্বাস্থ্য-শিক্ষার 
প্রশ্ন উঠছে। উত্তরে এইটুকু বল! যায় যে_যে স্বাস্থ্য-শিক্ষার ব্যবস্থা 
এতকাল প্রচলিত ছিল--ত| পুস্তককেন্দ্রিক। শিশু তার স্বাস্থ্য- 
পুস্তকের স্বাস্থ্-বিধিগুলি মুখস্থ করারই শিক্ষা পেয়েছে__জীবনে তার 
অনুশীলনের শিক্ষা পায়নি শিক্ষা যদি কেবল বইয়ের পাতার মধ্যেই 
সীমাবদ্ধ থাকে--জীবনে যদি অজিত জ্ঞানকে প্রয়োগ করবার শিক্ষা 
না হয়, তবে সে শিক্ষা হয় ব্যর্থ। তাতে জীবনের সঙ্গে শিক্ষার সম্বন্ধ 
থাকে না। আধুনিক শিক্ষা-ব্যবস্থা। তা চায় না। ৰ 

আধুনিক শিক্ষা-ব্যবস্থায় শিক্ষাকে জীবনকেন্দ্ৰিক করার কথা বল। 
হয়েছে । তাই আজ যে স্বাস্থ্য-শিক্ষা শিশুদের দিতে হবে, তা শুধু 
বইয়ের পাতার মধ্যে আবদ্ধ থাকবে না__জীবনে তার প্রয়োগ হবে। 

কিন্তু কি ভাবে ? উত্তর খুবই সহজ ৷ বিদ্যালয়ে স্বাস্থ্যনীতিগুলি শুধু 
পড়ানোই হবে নাঁ__অন্ুশীলনের অভ্যাস গঠন ক্রানোও হবে। 
কথায় বলে “স্বাস্থ্যই সম্পদ” । স্বাস্থ্য যার ভাল নয়, লেখাপড়া, 
সংসার-ধর্ম করবে সে কিসের বলে? আর দুৰ্বল স্বাস্থ্যের লোক নিয়ে = 
সমস্ত জাতিই তে! যাবে দুৰ্বল হ'য়ে। তাই ব্যক্তিগত ও সমীজগত 
প্রয়োজনের দিক থেকে সকল শিক্ষারআগেচাই ‘স্বাস্থ্য-শিক্ষ’। আর 
স্বাস্থ্য-শিক্ষার গোড়ার কথাই হলে! “সাফাই? ৷ গান্ধীজী সাঁফাই-এর 
গুরুত্ব বেশ ভালভাবেই উপলব্ধি করেছিলেন ৷ তাই তিনি বলেছেন £ 
“নিঈতালিম সাফাই সে সুরু হোতি হ্যায়” অর্থাৎ তীর প্রবর্তিত “নতুন 
শিক্ষা’ ( বুনিয়াদী শিক্ষা) সুরু হবে সাফাই দিয়ে । 

‘সফোই’ কথার অর্থ হলো পরিচ্ছন্নতা সর্বপ্রকার পরিচ্ছন্নতা । 
সাফাইকে প্রধানত; দু'ভাগে ভাগ করা যায়--ব্যক্তিগত ও সামাজিক 
সাফাই। দৈহিক পরিচ্ছন্নতা, বথা £--হাত, পা, নখ, চুল, দাত ইত্যাদি 
পরিষ্কার করা, স্নান করা, কাপড়-জাম| কাঁচা__এ সবের প্রয়োজনীয়তা 
সম্পর্কিত সাধারণ জ্ঞান ও অন্ুুশীলন-_ব্যক্তিগত সাফাই-এর অন্তর্গত । 

গৃহ, বিদ্যালয় ওগ্রামেরপরিবেশকে পরিচ্ছন্ন রাখার প্রয়োজনীয়তা 
শিক্ষালাভ ও তাঁর অভ্যাস গঠনই হুলে| সামাজিক সাফাই-এর 
অন্তর্গত। শৈশবকাল থেকেই শিশুদের বুঝিয়ে দিতে হবে যে 
দেহটাকে পরিষ্কার করলেই শুধু চলবে না, যে পরিবেশে বাঁস করতে 
হবে সেটিকে পরিষ্কার-পরিচ্ছন্ন না রাখলে শুধু নিজের কেন__ . 
পরিবারের ও সমাজের সকলেরই স্বাস্থ্যের ক্ষতি হবে। : নোংরা 
পরিবেশ যে শুধু রোগ-জীবাণুর আড়ং তা নয়--নোংর| পরিবেশে 
বাস করলে মনটাও নোংরা হয়ে যায় | 

শিক্ষক মহাশয় কেবলমাত্ৰ ছাত্ৰদের স্বাস্থ্য সম্পৰ্কিত উপদেশ দিয়েই 
ক্ষান্ত থাকবেন ন|- তাদের যাতে সাফাই-এর স্থ-অভ্যাস গঠিত হয় 
তার জন্যে সচেষ্ট হবেন ৷ তাকে সর্বদা একটি কথা মনে রাখতে হবে_ 
‘আপনি আচৰি ধৰ্ম অপরে শিখাও”। নিজে যে কাজ আমি করি 
না, অপরকে তা করতে বলা নিরর্থক ৷ বিশেষতঃ, শিশুদের কাছে । 

কারণ, শিশুরা বোঝে না নীতি-উপদেশ- তাদের কাছে মহং 
উদাহরণটাই বড়। ওরা সে সব থেকেই শেখে বেশী । ওরা শিক্ষক 
মহাশয়দের যদি সাফাই করতে দেখে, স্বাস্থ্যবিধি পালন করতে 
দেখে, তবে ওরাও এ মহৎ উদাহরণ থেকে শিক্ষা পাবে ৷ শৈশবকাল 
থেকেই ব্যক্তিগত ও সামাজিক সাফাই করতে করতে তাদের মধ্যে 
সর্বদা পরিষ্ষার-পরিচ্ছন্ন থাকার অভ্যাস গঠিত হবে ৷ ভবিষ্যতে তাঁরা 
নিজের ও সমাজের পরিবেশকে সুন্দরতর করে তুলতে সদা-সৰ্বদা 
সচেষ্ট হবে । এ 

মনের কুণ্জীতা, কালিমা দূর ক'রে মনকে পবিত্র ও নির্মল করাও 
সাফাই-এর পরোক্ষ শিক্ষা ৷ অস্থুন্দরকে সুন্দর ক'রে তুলতে শেখার 
মধ্যে দিয়ে মনের কালিমা ঘুচে যায়। ব্যক্তিগত সাফাই ও সামাজিক 
সাফাই-এর মাধামে শিশু যেমন নিজেকে ভালবাসতে শিখবে, তেমনি 
সমাজকেও ভালবাসতে শিখবে ৷ ব্যক্তি ও সমাজকে সে আর পৃথক্‌ 
পৃথকৃভাবে দেখবে নাঁ। একের স্বার্থের সঙ্গে অপরের স্বার্থ যে 
জড়িত-_সে তা বুঝতে পারবে । 

সাফাই-এর সময় অনেক আবর্জনা জমা হয় । সেগুলিকে আমরা 
ফেলে দিই--নষ্ট ক'রে ফেলি। কিন্ত সব আবৰ্জনাই ফেলবার নয় 
অনেক আবর্জনীরও উপযোগিতা আছে । যেমন 

এ'টো-কাটা, জল-মাটি ও আরও অনেক আবর্জনা নালা-নর্দমায় 
পড়ে। বেশীদিন পড়ে থাকলে এ সব আবর্জনা পচে যায় । পচা 
আবর্জনা জমির পক্ষে একটি ভাল সার। ময়লা জমে যখন নাঁলা- 
নর্দমার মুখ আটকে যায়, তখন তা সাফাই কর! দরকার । সাফাই 
ক'রে এ ময়লা এক জায়গায় জড়ো ক'রে রাখতে হয় । রোদে একটু 
শুকিয়ে গেলে এ ময়লা জমিতে ফেলতে হয়। জমি তাতে উর্বর হয়। 
বাড়ীর আবর্জনা ? 

গৃহস্থের ঘরে রোজই অনেক আবর্জনা জমা হয়। যেমন,_ ঘর 
ঝাট-দেওয়। জঞ্জাল, মাছের আশ, কাট! প্রভৃতি। বাড়ীর এই জঞ্জাল- 
গুলো জড়ো ক'রে রোজ একট! গর্তের মধ্যে ফেলা উচিত ৷ গর বুজে 
গেলে মাটি চাপা দিতে হবে। ছ'মাস থেকে এক বছরের মধ্যে এ 
আবর্জনা পচে সারে পরিণত হবে। সেই সারে জমিও বেশ উর্বর হবে। 
কলকতা শহরের সব আবর্জনা কুড়িয়ে এনে ধাপার মাঠে ফেলা হয়। 
আবর্জনার সারে মাঠটি বেশ উর্বর হয়েছে। তাই সেখানে শাক-সজী 
ও তরি-তরকারী খুব ভাল জন্মে। : 

বিদ্যার্থীরা শুধু যে বিদ্যালয় সাফাই করবে তা তো নয়, নিজেদের 
ঘর-বাঁড়ী এবং গ্রাম সাফাইও করবে। সাফাই ক'রে ও সব আবর্জনার 
সদ্ব্যবহার যাতে তার! করতে পারে, সে শিক্ষাও তাদের নিতে হবে। 

বাংলাদেশের গ্রামে ডোবা, পুকুর, খাল, বিল প্রভৃতির অভাব 
নেই। এ সব জায়গায় অনেক কচুরিপানা দেখতে পাওয়া যায়। 
শিক্ষক মহাশয় হয়তো৷ একদিন ছাত্রদের নিয়ে গ্রাম সাফাই-এ 
গেলেন ৷ স্থির হ'ল, গ্রামের একটি পানা-ভরা পুকুর সাফ করা হবে । 

কাজ আরম্ভ হ'ল। পুকুর থেকে কচুরিপানা তুলে তা পাশের একটি 
খোলা মাঠে জড়ো ক'রে রাখা হ'ল। ক'দিন পড়ে থাকলেই 
কড়া রোদে সেগুলি শুকিয়ে যাবে । তখন একদিন শিক্ষক মহাশয় 
ছাত্রদের সঙ্গে ক'রে এ জায়গায় গিয়ে কচুরিপানার গাদায় আগুন 
ধরিয়ে দেবেন শুকনো! পানা শীঘ্রই পুড়ে ছাই হ'য়ে যাবে। এই 
ছাই জমির পক্ষে খুব ভাল সার । কিন্তু তার প্রমাণ কি? 

ছাত্ররা এ ছাই বয়ে নিয়ে বিদ্যালয়ে আসবে । বিগ্ভালয়-সংলগ্ন 
শাক্‌-সবজী বাগানের জমিতে প্রয়োগ করবে ৷ শাক্‌ সবজী উৎপাদন 
ক'রে এ সারের গুণাগুণ বিচার করবে । 

আবর্জনা ও পান! ছাড়াও সাফাই করতে গিয়ে শিক্ষক মহাশয় 
মল-মূত্র, গোবর প্রভৃতির ব্যবহার-সার প্রস্তুত প্রণালী ছাত্রদের 
শিক্ষা দিতে পারেন ৷ শেখাতে পারেন ফেলে দেওয়া ছে ডা ন্যাকৃড়া, 
কাগজ ইত্যাদি থেকে ‘পেপার ম্যাসি' ও তার থেকে নানাবিধ খেলনা 
প্রস্তত-প্রণালী ! এ সবের মাধ্যমে শিশুরা শিখবে অপচয় নিবারণ 
করতে, ফেলে দেওয়| জিনিসকে নানা কাজে লাগাতে ৷ এতে কিছুটা! 
স্বাবলম্বী হবার শিক্ষাও শিশুরা, পাবে ৷ আজকের দিনে যখন বাজারে 
সব জিনিসই অগ্নিমূল্য, তখন এ শিক্ষাটুকুর মূল্য জীবনে কম নয়! 

॥ খেলার মাধ্যমে শিক্ষা ॥ 


সহজ প্রবৃত্তি (1755675০6) এবং প্রক্ষোভ (em০i০০ ) ব্যতীত 
শিশুদের মধ্যে কতকগুলি প্রবণতা দেখা যায়। ক্রীড়া প্রবণতা তাদের 
মধ্যে অন্যতম ৷ খেল! শিশুদের স্বাভাবিক কর্মপ্রবৃত্বির অভিব্যক্তি 
মাত্র ৷ খ্যাতনাম! শিক্ষাবিদ ডিউই ( Dewey ) শিশুর খেলা সম্পর্কে 
বলেছেন £ “Jt is the serious business of his life.” অর্থাৎ 
কিন! ‘খেলাই শিশুর জীবন’ । ৰ 

শিশুর কাছে খেলাই কাজ, কাজই খেল|। বয়স বাড়ার সঙ্গে 
সঙ্গে শিশু বুঝতে পারে যে কাজ ও খেলা পুথক্‌ আচরণ ৷ তখন তার 
কাজ ও খেলার মধ্যে বিষঙ্গ ( dissociation ) ঘটে ৷ শৈশবে 
খেলার মধ্যে দিয়ে শিশুর দেহ এ মনের সম্পূর্ণতা লাভ হয়। পরবর্তী 


জীবনে খেলা মানুষকে তার কর্মজীবনের ক্লেশ থেকে সাময়িক মুক্তি 
এনে দেয় । 


শিশুর কাছে খেলা ও কাজের মধ্যে কোন পার্থক্য না থাকলেও 
আসলে ওদের মধ্যে কিন্তু পার্থক্য আছে। সেটা হলো__কোন 
উদ্দেশ্য-সাধন অথব| অভাব দূর করার জন্যে লোকে কাজ করে কিন্তু 
খেলার মধ্যে কোন উদ্দেশ্য থাকে না। 
জন্যেই খেলা! ৷ রবীন্দ্রনাথ বলেছেন ঃ 
. “বাল্যকাল হইতেই আমাদের শিক্ষার সহিত আনন্দ নাই, কেবল 
যাহা কিছু নিতান্ত আবশ্যক তাহাই কণ্ঠস্থ করিতেছি। তেমন করিয়া 
কোনমতে কাজ চলে মাত্র কিন্ত বিকাশলাভ হয় ন| |” 


প্রধানতঃ আনন্দলাঁভের 

খেলাধূলা জীবনে আনন্দলাভের একটি শ্রেষ্ঠ উপায়। কাজেই 
বিগ্ভালয়-জীবনে খেলাধুলার ব্যবস্থা রাখা অত্যাবস্তক ।৷ 

খেলার মধ্যে দিয়ে শিশু-মনের যে কি অভিব্যক্তি--এ নিয়ে অনেক 
মনোবিজ্ঞানী অনেক পরীক্ষ। করেছেন, অনেক পর্যবেক্ষণ করেছেন এবং 
অবশেষ ভিন্ন ভিন্ন মত প্রকাশ করেছেন ৷ যেমন কার্ল গস (Kar! 
32999) বলেছেন, শিশুরা খেলাধুলার মাধ্যমে ভবিষ্যত জীবনের 
জন্যে প্রস্তুত হয়। ঘেমন-__বিড়ালছানা তার মায়ের লেজ নিয়ে নাড়া- 
চাড়া করে__খেলে ৷ কারণ, ভবিষ্যতে তাকে শিকার ধরতে হবে, 
আত্মরক্ষা করতে হবে । শিশুরা স্কুল, কলেজ, দোকান, বাজার_-এ 
সবের খেলা খেলে। কারণ, এগুলো তাদের ভবিষ্যতে প্রয়োজন হবে ৷ 
ছোট ছোট মেয়েরা ‘পুতুলের বিয়ে” খেলে, মা সাজে__ভবিস্যতে সংসার ' 
করার প্ৰস্তুতি হিসাবে । এ যেন ভবিষ্যত জীবন-নাট্যের মহড়া! 

জ্টান্লী হল ( Stanley Hall) বলেছেন “তা নয়। খেলার 
মধ্যে দিয়ে শিশু তার সুন্দর অতীতের পূর্বপুরুষদের বিভিন্ন জীবন- 
ধারণ প্রণালীর অনুকরণ করে; অর্থাৎ খেলার প্রেরণার উৎস অতীতে 
নিহিত আছে। যেমন, মাটি ও বালি দিয়ে পাহাড়, পর্বত, গুহা 
ইত্যাদি তৈরি ক'রে শিশুরা যে খেলা খেলে তা তাদের অতীত গুহা- 
জীবনেরই পুনরাবৃত্তি । লুকোচুরি খেলা তাদের পূর্বপুরুষদের অরণ্য 
জীবনের স্মারক ৷” 

অনেকে আবার বলেন-__খেলা হ'ল মনের বিরেচন (catharsis )। 
বাস্তব জীবনে মনের অনেক আশা-আকাভ্ষা আমাদের দমন ক'রে 
চল্তে হয়। খেলার মধ্য দিয়ে মনের সেই অবনমিত ইচ্ছা বিরেচন 

ম্যাকডুগ্যাল ( McDougal ) বলেন যে খেলার পেছনে কোন 
গূঢ় উদ্দেশ্য নেই | শিশুরা খেলে নিছক খেলার আনন্দেই। আবার 
শিলার ( Schiller ) ও হাৰ্বাৰ্ট স্পেন্সার ( Herbert Spencer ) 
বলেন যে, যথেষ্ট পরিমাণে পুষ্টি ও বিকাশলাভ ক'রে জীবদেহে 
স্বভাবতঃই অতিরিক্ত শক্তি-সামৰ্থ্য ( surplus energy ) জম! হয়। 


জীবনে অত্যাবশ্যক এবং খেলার শিক্ষাগত মূল্য অনেকখানি। সকলেই 
বলেছেন যে শিশুকে স্বাধীনভাবে খেলতে দেবে এবং বড়রা বাধা- 
নিষেধ দিয়ে শিশুর ক্রীড়াক্ষেত্রকে কোনরকম সঙ্কুচিত বা কণ্টকিত 
করবেন না। - 

পরী প্রাথমিক বিদ্যালয়ে (নার্সারি স্কুলে ) তাই আমর! দেখি যে 
শিশুকে সেখানে অবাধ খেলাধূলার স্বাধীনতা দেওয়া! হয় এবং প্রথম 
ঘণ্টাতেই খেলার ব্যবস্থা রাখা হয়। প্রথম ঘণ্টাতে খেলার ব্যবস্থ| 
রাখার পেছনেও একটা যুক্তি আছে। তা হলো এইসকল শিশুই 
তো আর শান্ত মনে, স্থির চিত্তে বিদ্যালয়ে আসে না। নান| কারণে 
তাদের অনেকেই মনের মধ্যে পুঞ্জীভূত রাগ, দুঃখ, ক্ষোভ, ভয় ইত্যাদি 
নিয়ে বিদ্যালয়ে আসে । মনের মধ্যে এ সব প্রবৃত্তি ও ভাবাবেগ 
পুঞ্জীভূত হ'য়ে থাকলে সে শান্ত মনে, স্থির চিত্তে কোন কাজ করতে 
পারে না। তাই বিদ্যালয়ের কাজ শুরু হওয়ার প্রারম্ভেই শিশুমনের 
ওঁ সব পুঞ্জীভূত ক্ষোভ ও ভাঁবাবেশ নিরাময়ের জন্য প্রথম ঘণ্টাতেই 
খেলার ব্যবস্থা রাখা হয়। 

সমাজ-জীবনের দিক থেকে বিচার করলে শিশুর পক্ষে সকল 
সহজ প্রবৃত্তি ও প্রক্ষোভের অসংযত প্রকাশ বাঞ্ছনীয় নয়। অথচ 
এগুলো বলপূৰ্বক দাবিয়ে রাখলে দেহ ও মনের স্বাভাবিক বিকাশ 
ব্যাহত হয় । তাতে শিশুর জীবনে ঘটে বিপর্যয়। তাই খেলার মাধ্যমে 
শিশু এগুলোর উদ্গতিসাধন (sublimation ) ও বিরেচনের 
(catharsis) স্যোগ পায়। তাই শিশু ও সমাঁজ-__উভয়েরই 
মঙ্গলার্থে বিদ্যালয়ে খেলার ব্যবস্থা রাখা অবশ্যই উচিত ৷ 

বিদ্যালয়ে শিশুর বয়স ও তার বিকাশ অনুযায়ী বিভিন্ন প্রকার 
খেলার ব্যবস্থা করা হয়। যেমন, প্রাক-প্রাথমিক বিদ্যালয়ের শিশুদের 
হাতের কাছে জল, মাটি, বালি, দেশলাই-এর খালি বাক্স, রডীন কাগজ, 
কাপড়ের টুক্রা, পেরেক, হাতুড়ী ইত্যাদি দিলে তারা তাই নিয়েই 


, খেলায় মেতে থাকবে । ওদের সেই খেলার মধ্যে আনন্দ তো আছেই, 


উপরন্ত এগুলোর সাহায্যে তাদের পর্যবেক্ষণ ক্ষমতা, কল্পনা, স্যজনী- 
শক্তি, বিচারশক্তি, স্মৃতিশক্তি ও মনোযোগের অখণ্ডতা বৃদ্ধি পায় । 

খেল তে| সব সময় একা একা হয় না--দলবদ্ধভাবেও খেলার 
প্রয়োজন হয়। অনেক মিলে খেলতে হ'লে সকলের মধ্যে সন্ভাব 
থাকা প্রয়োজন_-মিলেমিশে চলার প্রয়োজন । তাই দলবদ্ধভাবে 
খেলার মধ্যে দিয়ে নিঃস্বার্থপরতা, ধৈর্য, উদারতা, সহনশীলতা প্রভৃতি 
গুণাবলীর বিকাশ হয়, আর সেই সঙ্গে অসামাজিক শিশু ক্ৰমশঃ 
সামাজিক হ'য়ে ওঠে ৷ প্রাক্‌-প্ৰাথমিক বিদ্যালয়ের শিশুদের পক্ষে 
খেলাই সবচেয়ে উপযোগী ব্যায়াম ৷ } ) 

পাঁচ থেকে সাত-আট বছর বয়সের শিশুরা মানুষ, পশুপাখী, 
গাছপালা প্রভৃতি সেজে অভিনয়মূলক খেলা খুব ভালবাসে । আট 

থেকে দশ বছর পর্যন্ত বয়সের বালক-বালিকার নিম্নলিখিত ধরণের 
খেলাগুলে! ভালবাসে ঃ. 
(ক) শিকার করার অনুরূপ খেল।|--দৌড়ানে, পশ্চাদ্ধাবন, বন্দী 
করা, পলায়ন; 
(খ) নিক্ষেপ করা ও ধরা__রুমাল চুরির মতে৷ খেলা, ছোট বল 
নিয়ে লোফালুফি খেল! ; 
. (গে) বিভিন্ন জীবজন্তর চালচলনের অনুকরণমূলক খেল৷; 
(ঘ) দোৌড়-ঝাপ সংযুক্ত খেলা ৷ 
- বার-তের বছরের বালক-বালিকারা সহজ নিয়মে পরিচালিত ও 
অল্প শ্রমসাধ্য খেল৷|--হা-ডু-ডু, কপাটি ইত্যাদি খেলতে পারে। আরও 
বড়দের পক্ষে শ্রমসাধ্য ও প্রতিযোগিতামূলক খেল|--টেনিস, ফুটবল, 
হকি, ক্রিকেট ইত্যাদি উপযোগী । ১ 
শিক্ষক মহাশয়ের কাজ হবে শিশুদের এমন সব পেল 
উৎসাহিত করা|--যাতে তাদের দৈনিক পুষ্টি ও বিকাশ ছাড়াও সাহস 
এবং কর্মক্ষমত। বৃদ্ধি পার, ্নায়ুমগ্ুলীর ক্ষিপ্রত| জন্মায়, জীবনীশক্তি 
বৃদ্ধি পায়; সেই সঙ্গে সহযোগিতামূলক মনোভাব, জয়পরাজয়ে 
খেলোয়াড়জনোচিত অনুভ্তেজিত মনোভাব, শৃঙ্খলাবোধ, আত্মসম্ভম- 
বোধ, সাধুতা প্রভৃতি মীনবোচিত গুণাবলীর বিকাশ ঘটে ৷ সৈনিকের 
মতো নেতার আদেশে পরিচালিত হওয়া, এবং কড়াকড়িভাবে নিয়ম 
মেনে চলার অভ্যাস গঠন-_খেলার বড় শিক্ষা ৷ এসব চিক শিশুর 
ভবিষ্যত জীবন-গঠনের সহায়ক । 
শিশুদের জন্যে বিদ্যালয়ে নানারমক লেখার ব্যবস্থা, রাখা উচিত৷ 
কারণ, এক খেলায় যে সকল অঙ্গ-প্রত্যন্দের ব্যবহার হয় না, অন্য খেলায় 

তাদের ব্যবহার হ'তে পারে। খেলাতে শিশুর অঙ্গ-প্রত্যঙ্গের 
সঞ্চালনই যে শুধু হয়, তা নয়। বুদ্ধি-বৃত্তিরও অনুশীলন ঘটে 
কারণ, খেলাতে শিশুরা বুদ্ধি খাটিয়ে সমস্তা সমাধানের চেষ্টা করে। 
কাজেই খেলার ধরন দেখে শিশুর বুদ্ধির একটা হদিস পাওয়া যায় ৷ 
যেমন দেখা গেল, একটি দশ-বারো বছরের ছেলে তার থেকে কম 
বয়সের ছেলেদের সঙ্গে জল, কাদা বাঁ বালি নিয়ে হয়তো খেলছে ৷ 
' তখন বুঝতে হবে যে, ছেলেটির “আই. কিউ? বা! ‘বুদ্ধ্য্ক কম । 
অনেক শিক্ষক, পিতামাতা এবং অভিভীবকেরই জানা নেই যে, 
শিশুর শারীরিক ও মানসিক পুষ্টিসাধনের জন্য খেলার প্রয়োজন খুব 
বেশী । ‘খেলার মধ্য দিয়েই যে মানব-শিশুর দুর্গম জীবনযাত্রা সুরু 
হয়__এ-ও তাদের অজানা ৷ কিন্ত আজকের শিশুকেন্দ্রিক শিক্ষার 
যুগে এঁদের আর শিশু-মন সম্বন্ধে অজ্ঞ থাকলে চলবে না।  শিশু- 
মনের সম্যক পরিচয় লাভ করতে হবে এবং বিদ্যালয়ে ও বাড়ীতে 
শিশুদের বয়সৌপযোগী খেলাধূলার ব্যবস্থা ক'রে দিয়ে তাঁদের 
অন্তরের ক্ষুধাকে তৃপ্ত ক'রে এক বিষম সঙ্কটময় পরিস্থিতির হাত 
থেকে শিশুদের রক্ষা করতে হবে ৷ নচেৎ আজকের শিশুর দল-_ 
ভাবীকালের নাগরিকদের জীবন ব্যর্থতায় পর্যবসিত হবে । 

_ পীচ_ 
॥ কাজের মাধ্যমে শিক্ষা ॥ 

মনোবৈজ্ঞীনিকরা। বলেন, প্রত্যেক শিশুর মধ্যে একটা সহজাত 
কর্মপ্রবণতা আছে । "শিশুরা প্রধানতঃ কর্মী। তারা চায় কাজ। 
লাফানো, ঝাঁপানো, হুটোপুটি করা, ‘ভাঙা-গড়া--তাদের স্বভাব । 
শিশু যেমন কোন জিনিস ভাঙতে চায়, তেমনি গড়তেও চায়। গড়ার _ 
প্রবৃত্তি হলে! ভাঙার প্রবৃত্তির সংশোধক ৷ শিশুরা হাতে ক'রে সব 
জিনিসকেই নেড়েচেড়ে দেখতে চায়। এটা তাদের বৈশিষ্ট্য ৷ 

. কাজ করতে পেলে, অঙ্গ-সঞ্চালনের সুযোগ পেলে, স্বাধীনতা 

পেলে--শিশু আনন্দিত হয়। আর এই আনন্দের ভেতর দিয়েই তার 
ব্যক্তিত্বের বিকাশ ঘটে। শ্রেণীকক্ষে নির্বাক্‌ শ্রোতা হ'য়ে বসে থাকা 
শিশুর স্বভাবের প্রতিকূল । তার স্বভাবের অনুকুল হ’ল কাজ। 
এই কাজ করতে গেলে শিশুর পক্ষে অনেক কিছু জানবার, অনেক 
কিছু শেখবার প্রয়োজন হয়। প্রয়োজনের তাগিদে তখন সে জানে 
_শেখে। প্রয়োজন তাগিদ দিলেই আগ্রহ বাড়ে। আর আগ্রহ 
ূর্ণমাত্রায় থাকার দরুন তখন শিশুর শেখাটা ভালো! হয়৷ তাড়াতাড়ি 
শেখা হয়। যা শেখে তা ভালভাবে মনে থাকে । পৃথিবীর সকল 
শিক্ষাবিদূই একথা স্বীকার করেন যে, বিদ্যালয়ে কাজের সুযোগ 
না পেলে শিশুরা লেখাপড়ার প্রতি আগ্ৰহান্বিত হ'তে পারে না । 
কাজেই, শিশুর শিক্ষাকে চিত্তাকর্ষক ও আনন্দদায়ক ক'রে তুলবার 
জন্য বিদ্যালয়ে কাজের আমদানি করা প্রয়োজন ৷ 

শিশুর কাজের সঙ্গে জ্ঞান আহরণের ও অভিজ্ঞতা অর্জনের প্রশ্ন 
ওতপ্রোতভাবে জড়িত। প্রতি বস্তুর অন্তরে প্রবেশ ক'রে শিশু জ্ঞান 

অর্জন করতে চায়। আর শিশু কাজ ক'রে যে শিক্ষা পায়--প্রকৃতপক্ষে 
সেটাই তার আসল শিক্ষা। রুশো এবং আরও অনেক শিক্ষাবিদ্‌ 
স্বীকার করেছেন যে, ইন্দ্ৰিয়ানুভূতি-প্ৰস্থূত জ্ঞান শিশুর পক্ষে বিশেষ 
উপযোগী । কাজ শিশুকে তার ইন্দ্রিয় পরিচালনার বেশী স্থুযোগ 
দেয়। ফলে শিশু কাজের মাধ্যমে প্রত্যক্ষ অভিজ্ঞতার ওপর নির্ভর 
ক'রে শিক্ষালাভ করতে পারে । চু 

শিশুর কাজকে আমরা তিন ভাগে ভাগ,করতে পারি £__ 

(১) আদিষ্ট কাজ £_ এক্ষেত্রে শিক্ষক মহাশয় আদেশ দিয়ে 
কাজের প্রতিটি অংশ শিশুদের দ্বার! করিয়ে নেন। এ কাজে শিশুর 
স্বাধীনতা একেবারেই থাকে না| তাই শিশুকে শিক্ষাদানের ক্ষেত্রে 
আদিষ্ট কাজের স্থান নেই। 

(২) নির্দেশিত কাজ £_শিশু স্বেচ্ছায় ও স্বতঃক্র্তভাবে যে 


' কাজ করে এবং যে কাজে শিক্ষকের ইঙ্গিত থাকে, তাই নির্দেশিত 


কাজ। নির্দেশিত কাজে শিক্ষকের ইঙ্গিত থাকলেও, শিশুর স্থজন- 
ক্ষমতা বাধাপ্রাপ্ত হয় না এবং কাজে স্বাধীনতা একেবারে ক্ষুণ্ন হয় 
না। অভিনয়, সঙ্গীত ইত্যাদি কাজ নির্দেশিত কাজ । 

(৩) অনির্দেশিত কাজ £__-শিশু তার অন্তরের প্রেরণায় যে কাজ 
করে এবং যে কাজ করতে গিয়ে শিক্ষকের কাছে সাহায্যের আবেদন 
জানায় না_-তাই অনির্দেশিত কাজ ৷ অনির্দেশিত কাজ ক্জনা ত্বক 
এবং এ কাজে শিশুর স্বাধীনতা পূর্ণমাত্রায় বজায় থাকে । মাটির 
কাজ, অঙ্কন, খেলন| তৈরি ইত্যাদি অনির্দেশিত কাজ। 

নির্দেশিত এবং অনির্ধেশিত__ছু'রকম কাজই শিশুর শিক্ষাক্ষেত্রে 
বিশেষ উপযোগী । ৬+ এবং ৭+ বয়সের শিশুদের পক্ষে 

অনিৰ্দ্বেশিত কাজ বিশেষ উপযোগী ব'লে শিক্ষাবিদ্র| মত প্রকাশ 
করেছেন ৷ কারণ, এই বয়সের শিশুরা তাদের চারপাশের বিভিন্ন 
জিনিস সম্বন্ধে অভিজ্ঞতা সঞ্চয়ে বিশেষ আগ্রহণীল। তাদের মন তাই 
একটির পর একটি কাজ ক'রে যেতে উন্মুখ হ'য়ে থাকে ৷ তাদের এই 
মানসিক উন্মুখতাকে শিক্ষকের নির্দেশযুক্ত কোন কাজের বেড়াজালে : 
সীমাবদ্ধ করা উচিত নয়। নিজের প্রয়োজনে স্বাধীনভাবে কাজ 
করবার সুযোগ দেওয়া উচিত | কাজে স্বাধীনতা__শিশু-শিক্ষার 
মূলকথা। তাই বলে সব কাজের ক্ষেত্রে শিশুকে যে পূর্ণ স্বাধীনতা 
দিতে হবে--তার কোন মানে নেই। তা দিলে এ স্বাধীনতা 
স্বেচ্ছাচারিতা বা. উচ্ছচ্ঘলতায় দীড়াবে। এট! মোটেই বাঞ্ছনীয় 
নয়। তাই গোড়া থেকেই অনির্দেশিত কাজের সঙ্গে সঙ্গে কিছু 
নির্দেশিত কাজের ব্যবস্থা রাখা দরকার ৷ 

আমেরিকার কলম্বিয়! বিশ্ববিদ্যালয়ের অধ্যাপক কিল্প্যাট্রিক 
কাজকে কেন্দ্র ক'রে শিক্ষাদানের এক অভিনব পদ্ধতি উদ্ভাবন করেন। 
সে পদ্ধতির নাম কার্ষ-সমস্তা। পদ্ধতি ( Project Method )। 

শিক্ষাবিদ্‌ ক্টিভেনসন (5812507 ) বলেছেন £ “A Project 
is a problematic act, carried to completion in its 
natural setting.” অৰ্থাৎ, এই পদ্ধতিতে কোন কার্যরূপ-সমস্ত। 
শিশুর সামনে উপস্থিত কর! হয় এবং শিশু স্বাভাবিক অবস্থায় নিজের 
চেষ্টায় সেই সমস্ত] সমাধান করে বা কাজটি সম্পন্ন করে। : 

কিল্প্যাট্রিক বলেছেনঃ “Project is a whole-hearted 
Purposeful activity in a Social environment.” 


প্রজেক্ট সাধারণতঃ ছু'রকমের-__বুদ্ধিমূলক ও কার্যমূলক | বুদ্ধি- 

"= -"" TBD EADS নম, 


মূলক প্রজেক্টে শিশুকে বাস্তবিক কাজ করতে হয় না, কিন্তু কার্য- 
মূলক প্রজেক্টে আসল কাজটি শিশুকে সম্পাদন করতে হয়। প্রজেক্ট 
পদ্ধতিতে চারটি স্তরে কাজ সম্পাদন করতে হয়। 

(ক) কাজের ইউনিট ঠিক করা ; (খ) পরিকল্পন! করা ; (গ) কাজ. 
সম্পাদন করা; (ঘে) বিচার করা ৷ . 

প্রজেক্ট পদ্ধতির উপকারিতা অনেক ৷ প্রথমতঃ, হাতে-কলমে 
শিক্ষা হয় ব'লে শিক্ষাটা ভালে! হয় ৷ দ্বিতীয়তঃ, একটা সুস্পষ্ট লক্ষ্য 
সামনে থাকে ব'লে শিশুরা কাজে বেশী আগ্রহশীল হয় ৷ তৃতীয়ত? 


, শিক্ষার সঙ্গে বাস্তব জীবনের সম্পর্ক স্থাপিত হয় । চতুর্থতঃ, একটা 


কাজ করতে গিয়ে অনেক বিষয়ের জ্ঞানের প্রয়োগ অত্যাবশ্যক হ'য়ে 
পড়ে এবং তখন শিশুরা অজিত জ্ঞানকে ব্যবহার করতে শেখে। 
পঞ্চমতঃ, এর মধ্য দিয়ে শিশুর ব্যক্তিত্বের বিকাশ ঘটে এবং শিশু 
সামাজিক হ'য়ে ওঠে ৷ 

প্রজেক্ট পদ্ধতির কয়েকটি অস্ুবিধাও আছে। প্রথমতঃ, এই 


"পদ্ধতির সাহায্যে সকল বিষয়ের ধারাবাহিক জ্ঞান দেওয়া যায় না। 


দ্বিতীয়তঃ সকল শিশু তাদের নিজস্ব বৌদ্ধিক ক্ষেত্রে সর্বোচ্চ স্তরে 
পৌছতে পারে না॥ তাই শুধু প্রজেক্ট পদ্ধতিতে শিক্ষা দিলে শিক্ষা 
সম্পূর্ণ হয় না। কাজেই শ্রেণী-পাঠনার অপর পুরকভাবে প্রজেক্ট 
পদ্ধতিতে শিক্ষাদানের ব্যবস্থাই শ্রেষ্ঠ ব্যবস্থা ৷ 

মহাত্মা গান্ধী-প্রবতিত বুনিয়াদী শিক্ষা'হ'ল কর্মকেন্দ্িক শিক্ষা ৷ 
কর্মকেন্দ্রিক শিক্ষার অর্থ কারিগরী শিক্ষ। নয়। এতে লেখাপড়া ও 
কাজের মধ্যে থাকে অঙ্গাঙ্গী সম্পর্ক । কাজ হ'ল শিক্ষার কেন্দ্র, 
আর সেই কেন্দ্রকে অবলম্বন ক'রে লেখাপড়া! ও অন্যান্য শিক্ষা চলে । 

একটা দৃষ্টান্ত দেওয়| যাক্‌। শিশু বাগানের কাজ করছে। 
মাপ-জোখ, বীজ, মাটি, জল, সার, আবহাওয়া, গাছের বিভিন্ন অংশ 
. ও তাদের কাজ-_সবই বাগানের কাজের সঙ্গে প্রত্যক্ষভাবে জড়িত৷ 
শিশুর পক্ষে তাই এ-সব বিষয় জানার প্রয়োজন হবে । তখন felt 
need বা! অনুভূত প্রয়োজনের তাগিদে তার এ-সব জানবার আগ্রহও 
হবে ৷ তার প্রয়োজনের ও আগ্রহের এই সুযোগ নিয়ে শিক্ষক 
অনায়াসেই তাকে এ-সব বিষয় শিক্ষা দিতে পারবেন । এইভাবে 
কাজের সঙ্গে সম্বন্ধ রেখে বিভিন্ন বিষয় শিক্ষাদানের যে পদ্ধতি 
তারই নাম সম্বন্ধিত পাঠদান পদ্ধতি বা Method of Correlated ; 
Teaching. ) 

এই পদ্ধতিতে পাঠদানের ফলে শিশুর সামনে জ্ঞান ও কর্ম 
ওতপ্রোতভাবে প্রতিভাত হয় এবং শিশুর সামগ্রিক বিকাশের পথ 
প্রশস্ত হয়। এতে শিক্ষকের কাজ ও দায়িত্ব বাড়ে বটে, তবে শিশুর 
কাছে লেখাপড়া হয় চিত্তাকর্ষক ৷ কাজেই বুনিয়াদী শিক্ষায় কাজ ও . 
লেখাপড়া পাশাপাশি চলে না, কাজকে কেন্দ্ৰ ক’রে চলে লেখাপড়া ৷ 
তবে একটা কথা মনে রাখা দরকার, এইভাবে কাজকে কেন্দ্র ক'রে 
সম্বন্ধিত পাঠদান পদ্ধতিতে শিশুদের সকল বিষয়ের সমস্ত জ্ঞান 
দেওয়া সম্ভব নয়। কাজের সঙ্গে স্বাভাবিকভাবে যেটুকু আসে, 
সেইটুকুই শিক্ষা দেওয়া প্রশস্ত এবং বিজ্ঞান-সম্মত। 

বুনিয়াদী শিক্ষায় কাজ সম্বন্ধে এখানে কিছ আলোচনা করা হয়তো 
অপ্রাসঙ্গিক হবে না। 

শিক্ষার উদ্দেশ্য শুধু লেখাপড়া! নয়--জীবন-গঠনও ৷ এই জীবন- 
গঠনের দিকে লক্ষ্য রেখে শিক্ষা দেওয়া বুনিয়াদী শিক্ষার অন্যতম 

বৈশিষ্ট্য এখন প্রশ্ন হবে--জীবন কি? কাজই জীবন। কাজই 

যদি জীবন হয়, তবে জীবন গঠন করতে কাজ চাই-ই ৷ 

মানুষের বেঁচে থাকতে হ'লে তিনটি জিনিস অত্যাবশ্যক ৷ সে 
তিনটি জিনিস হলো! অন্ন, বস্ত্ৰ আর গৃহ । এণুলে| মানুষের মূল 
প্রয়োজন । বুনিয়াদী শিক্ষায়তনে এমন সব শিল্পকাজ শিক্ষা দেওয়া 
হয়, যা মানুষের এই তিনটি মূল প্রয়োজনকে মেটায় । তাই অন্নের 
জন্য কৃষি ও পশুপালন, বস্ত্রের জন্য সুতা কাটা ও কাপড় বোনা, 
গৃহের জন্য দারুশিল্প ও লৌহশিল্প শিশুকে শিক্ষা দেওয়া হয়। শিল্প- 
কাজও এক শ্রেণীর নির্দেশিত কাজ প্রত্যেকটি শিল্পকীজে 
কতকগুলি স্তর থাকে। সেই স্তরের কাজগুলি সম্পাদনের সময় 
শিক্ষকের নির্দেশের প্রয়োজন হয় । প্রতিটি স্তর সম্বন্ধে ভালভাবে 
জ্ঞান ন! জন্মালে শিল্পকীজ-শিক্ষ। সম্পূর্ণ হয় না। 

উপরোক্ত কাজগুলির একট! বৈশিষ্ট্য আছে। ওরা হ'ল. 
আয়কর, উৎপাদনাত্মক শিল্পকাজ। এতে শিশুর উৎপাদিত শিল্প- 
দ্রব্য বিক্রি ক'রে বিদ্যালয় খানিকট! স্বাবলম্বী হওয়ার প্রয়াস পায়! 
আবার উৎপন্ন দ্রব্যগুলি সমাজ-জীবনের প্রয়োজনে লাগে । 
‘কাজেই এ-সব শিল্পকাজের মাধ্যমে শিশু পরোক্ষভাবে সমাজেরই 
সেবা করে। শিশু তখন বুঝতে পারে যে, সমাজে তারও প্রয়োজন 
আছে। তখন তার সমাজ-চেতনা বৃদ্ধি পায় । উৎপন্ন দ্রব্য বিক্রি 
ক'রে শিশুর কিছু রোজগারও হয় । রোজগার করার ফলে শিশুর 
আত্ম-বিশ্বাস বাড়ে, সে স্বাবলম্বী হওয়ার প্রয়াস পায়। 

উপরোক্ত শিল্পকাজগুলির শিক্ষাগত সম্ভাবনা খুব বেশী ৷ কারণ, 
এদের প্রত্যেকটির মধ্যে অনেক প্রক্রিয়া আছে এবং শিশুর কাছে 

অন্ৰিয়াগুলি অত্যন্ত সমস্থাসন্ুল ৷ যে কোন কাজের সমস্যা সমাধান 
করতে গেলে একাধিক বিষয়ের জ্ঞান প্রয়োজন হয়__নচেৎ শিশুরা 
কাজটি ভালভাবে করতে পারবে না। তাই তখন শিশুকে তার 
অম্থভূত প্রয়োজনের তাগিদে অনেক বিষয়ই শিখতে হয়। শিক্ষক 
শিক্ষাদানের সেই স্থযোগ গ্রহণ করেন ।. 

আমাদের সমাজ শ্রমের ওপর প্রতিষ্ঠিত নয় বলেই এখানে মাহি 
মানুষে এত বৈষম্য । এখন থেকেই যদি শিশুরা কায়িক আমে 
অভ্যস্ত হয়, আমের উপযুক্ত মর্ধাদা দিতে শেখে, তবে ভাঁবীকালের 
সমাজ প্রতিষ্ঠিত হবে শ্রমের ওপর। তখন'সে সমাজে মানুবে 
মানুষে আর কোনও. বৈষম্য থাকবে না । 

আজকার সমাজে প্রতিযোগিতা চলেছে_-কে কত সঞ্চয় করতে 
পারে--তাই নিয়ে। আর এর জন্যেই যত অশান্তি, মারামারি, 

, কাটাকাটি । সৃষ্টি যারা করে না, সঞ্চয়ের প্রবৃত্তি তাদের মধ্যেই বেশী 

দেখ! দেয়। শিল্পকীজ সুজনাত্মক কাজ ৷ এ কাজে সৃষ্টির আনন্দ 
আছে। আর শিশুমাত্রেই কিছু না কিছু সুজন করতে চায়। এই 
স্জন করার ফলে তার সঞ্চয়ের প্রবৃত্তিও কমে যায়। বর্তমান 
সমাজে সঞ্চয়ের জন্য যে প্রতিযোগিতা চলেছে, এই শিক্ষা-ব্যবস্থায়' 
তা ভবিষ্যতে হাস পাওয়ার সম্ভাবনা আছে । 

কাজ আরম্ভ করার আগে শিশুকে তার কাজের পরিকল্পন। করতে 
হয়। কাজ স্থপরিকল্পিতভাবে না করলে সুষ্ঠুভাবে সম্পাদন করা 
যায় না। শিশু ঠেকে এ বিষয়টি শেখে । আবার পরিকল্পনা করতে 
গেলেই চিন্ত করতে হয়। তাতে চিন্তঁশক্তির বিকাশ ঘটে। 
তাছাড়া, সুপরিকল্পিত কাজ শিশুর চরিত্র-গঠনে সহায়তা করে ৷ 


৩২ 


. বিদ্যালয়ে কাজের শেষে, কার কেমন কাজ হ’ল না হ’ল--এ 
নিয়ে আলোচনা হয়। কাজে ক্ৰুটি থাকলে সমালোচনা হয় । তাতে 
শিশু নিজের ক্ৰুটি সম্বন্ধে সচেতন হর_-তা৷ সংশোধনের চেষ্টা করে, 
আর অপরের ক্ৰটি-বিচ্যুতি বা দোষ ধরার প্রবৃত্তিও তার কমে যায়। 
আর শিশু পরমতসহিষ্ণু হ'য়ে ওঠে । _, 

কাজের উপকরণগুলি সময়মত যথাস্থানে গুছিয়ে না রাখলে, পরে 
কাজের অস্থুবিধা হয়। * সেই অস্থবিধাকে এড়াবার জন্যে শিশু তার 
উপকরণগুলি সৰ্ব্বদাই গুছিয়ে রাখে ॥ ধীরে ধীরে শিশু জীবনে 
গোছালো মানুষ হ'য়ে ওঠে ৷ 

কাজ সব সময় একা একা করা যায় না। অনেকের সঙ্গে মিলে- 
মিশে কাজ করতে হয়। কাজ করতে গেলে একের সাহায্য অপরের 
প্রয়োজন হয়। পরস্পরকে সাহায্যের মধ্যে দিয়ে সহযোগিতার 
প্রবৃত্তি গড়ে ওঠে ৷ শিশু ধীরে ধীরে সামাজিক হ'য়ে, ওঠে । 

লেখাপড়া ছাড়াও, এতগুলি সং গুণ শিক্ষালাভের স্থযোগ আছে 
ব'লেই বুনিয়াদী শিক্ষায় উপরোক্ত শিল্পকাজগুলিকে শিক্ষার মাধ্যম 
হিসাবে গ্রহণ কর! হয়েছে । 

2 ছয় 
॥ পিকৃনিক-এর মাধ্যমে শিক্ষা ॥ 


বিগ্ভালয়ের শ্রেণীকক্ষের মধ্যে আবদ্ধ অবস্থায় থেকে কোন শিশুই 
লেখাপড়া করতে ভালবাসে না। তখন ওদের অবস্থা হয় অনেকটা! 
জেলখানার বন্দী কয়েদীর মতো । ওরা চায় কাজ--অঙ্গ-সঞ্চালন । 
চুপ ক'রে বসে থাকা ওদের প্রকৃতিবিক্লদ্ধ। কাজে ওদের ক্লান্তি 
নেই, চুপ ক'রে বসে থাকাতেই ক্লান্তি । বেশীক্ষণ এক জায়গায় বসে 
থেকে শিক্ষক. মহাশয়ের বক্তৃতা শোনার মতে ধৈৰ্যও ওদের নেই। 
তাই ক্লাশের ফাঁকে একটু বাইরে ঘুরে আসবার জন্য শিশুর মন 
চঞ্চল হ'য়ে ওঠে টিফিন অথবা ছুটির ঘণ্টা বাজলেই ওর আনন্দে 
দিশাহারা হয়ে ওঠে । এর কারণ আর কিছুই নয়_ ঘন্টার পর ঘণ্টা 
শ্রেণীকক্ষ বদ্ধ থেকে লেখাপড়া করা ওদের, প্রকৃতির অনুকুল নয়। - 
বাইরের দিগন্ত-বিস্তৃত প্রকৃতির উন্মুক্ত প্রাঙ্গণ ওদের হাতছানি দিয়ে 
ডাকে । আর সেই ডাকে সাড়া দেওয়ার জন্যেই ওরা উন্মুখ হ'য়ে ওঠে। 

বিদ্যালয়ের পরিবেশ শিশু-প্রকৃতির অনুকুল নয় বলেই শিশু 
বিদ্যালয়ে থাকতে আনন্দ পায় ন| ৷ শিশু চায় কাজ আর স্বাধীনতা । 
বিদ্যালয়ে এর কোনটাই ওরা পায় না। তাই বিদ্যালয় ওদের কাছে 
আনন্দদায়ক স্থান নয়। কিন্তু একটু চেষ্টা করলেই বিদ্যালয়কে 
শিশুর আনন্দ-নিকেতনে পরিণত করা যায়। শিশুর প্রকৃতি ও 
বালমনস্তত্ব যদি শিক্ষক মহাশয়ের জানা থাকে, তবে তিনি বিদ্যালয়ের 
কর্মনুচীতে অভিনবত! এনে বিদ্যালয়ের দিনগুলি শিশুদের কাছে 

সুখময় ক'রে তুলতে পারেন বিদ্যালয়ে নানারকম উৎসব পালন 
করা, পিকৃনিক্-এর ব্যবস্থা করা, শিশুদের পরিবেশ পর্যবেক্ষণে নিয়ে 
যাওয়া, অভিনয় ও নানাবিধ খেলার ব্যবস্থা করা ইতাদির মাধ্যমে 
বিগ্ভালয়ের গতানুগতিক কর্মস্চীতে বৈচিত্র্য আনা যায় । বিদ্যালয়ের 
বদ্ধ ঘরের মধ্যে থাকতে শিশুরা. এতই অপছন্দ করে যে, এ-সবের 
কথা শুনলেই তাদের মন আনন্দে নেচে ওঠে ৷ 
আমাদের দেশে সাধারণতঃ পৌষ সংক্রান্তির দিন পিকৃনিক্‌ বা 
বনভোজন করার রীতি প্রচলিত আছে । শিশুরা স্বভাবতঃই পিকৃনিক্‌- 
. এর ব্যাপারে খুব উৎসাহী ৷ কাজেই পিকৃনিক্‌ করার প্রেরণা পেলেই 
শিক্ষক মহাশয়ের উচিত হবে, শিশুদের তাতে আরও উৎসাহ দেওয়া. 
এবং নানারকম সুযোগ-ন্থুবিধা ক'রে দেওয়| শিক্ষক মহাশয় শিশুদের 
সামনে পিকৃনিক্‌্-এর প্রস্তাব করতে পারেন, তবে কোথায়, কবে হবে, 
কি কি রান্না কর! হবে ইত্যাদি বিষয়ে তিনি যেন তার ইচ্ছাই বলবৎ 
রাখতে শিশুদের বাধ্য ন! করেন। এ-সব ব্যাপারে শিশুদের যতদূর 
সম্ভব স্বাধীনতা দিতে হবে। তবেই তারা পিক্নিক্টা তাদের 
নিজেদের ব্যাপার মনে করেই আনন্দের সঙ্গে দায়িত্ব পালন করবে | 
শিক্ষক মহাশয়কে মনে রাখতে হবে যে, উৎসবের মতো! পিকৃনিক্‌ও 
হচ্ছে শিশুদের নিছক আনন্দ দেবার জন্য । তবে পিক্নিক্‌-এর 
বিভিন্ন অনুষ্ঠানের মধ্যে যথেষ্ট শিক্ষাগত সম্ভাবনাও আছে। শিক্ষক 
মহাঁশয়কে সেগুলির সদ্যবহার করতে হবে ৷ তাতে পিকৃনিক্‌ শিশুদের 
কাছে শুধু আনন্দদায়কই হবে না__নিজেদের অজ্ঞীতসারে তারা এর 
থেকে জীবনের প্রয়োজনে লাগে এমন অনেক বিষয়ও শিক্ষালাভ 
করবে। শিক্ষক মহাশয় পিক্‌নিক্‌-এর ব্যাপারে শিশুদের যতটা সম্ভব 

স্বাধীনতা দেবেন ৷ তবে তাকে সর্বদাই মনে রাখতে হবে বে, স্বাধীনতা 
দেওয়ার অর্থ স্বেচ্ছাচার করতে দেওয়া নয়। শিক্ষক মহাশয় শিশুদের 
বন্ধুর মতো আচরণ করবেন ৷ শিশুরা উপলদ্ধি করবে যে, পিক্‌নিক্‌- 
এর দায়িত্ব তাদেরই। পিক্নিক্‌-এর উদ্দেশ্য তখন সফল হবে ৷ 
যাই হোক্‌, পিকৃনিক্‌ করা৷ স্থির হ’লে শিক্ষক মহাশয়ের উপস্থিতিতে 
' সকল ছাত্র মিলিত হয়ে দিন স্থির করবে এবং কাজের সুবিধার জন্য 
নিজেরাই কয়েকটি কমিটি ও দল গঠন করবে ৷ এক-একটি কমিটি 
ও দলের ওপর এক-একটি কাজের ভার থাকবে । এমনিভাবে, গঠিত 
হবে পরিকল্পনা কমিটি, স্থান-নির্বাচন কমিটি, হিসাব-পরীক্ষক কমিটি, 
কোধাধ্যক্ষ, জিনিস-পত্র সরবরাহের দল, রান্নার দল, পরিবেশনের দল, . 
সাফাই-এর দল, আনন্দ পরিবেশনের দল ইত্যাদি । শিক্ষক নহাশয়কে 
ব্য রাখতে হবে যে, সকল শিশুই যেন কোন-না-কোন দলের অস্তভুক্তি 
হয়_-কেউ যেন বাদ না পড়ে । এর পর প্রত্যেক কমিটি ও দলের 
একজন ক'রে নেতা নির্বাচন করতে হবে । শিশুরা ভোট দিয়ে তাদের 
নেতা নির্বাচিত করবে। নেতার কাজ হবে, দলের কাজ সুষ্ঠুভাবে 
সম্পাদিত হচ্ছে কিন! সেদিকে লক্ষ্য রাখা এবং শিক্ষক মহাশয়ের সঙ্গে 
যোগাযোগ রেখে দলের কাজ সুচারুরূপে সম্পন্ন করার ব্যবস্থা করা । 
পিকৃনিক-এর নির্ধারিত দিনের বেশ কিছুদিন আগে থেকেই 
উদ্চোগপর্ব স্থুরু করতে হবে ৷ প্রথমেই বসবে পরিকল্পনা কমিটির 
বৈঠক।. এই কমিটির সভ্যরা একত্রে মিলিত হ'য়ে স্থির করবে 
পিক্‌নিক্‌-এর কার্যক্রম কেমন হবে, কি কি রান্ন। করা হবে, আনুমানিক 
কত খরচ হবে, মাথা-পিছু কত চাদ! ধাৰ্য করতে হবে ইত্যাদি । 

' কোষাধ্যক্ষ মারফৎ টাদা আদায়ের ব্যবস্থাও করতে হবে এই কমিটির ৷ 


কমিটি তার বিস্তারিত পরিকল্পনা শ্রেণীর সকল ছাত্রদের জানিয়ে 
দেবে ৷ পিক্‌নিক্‌ শেষ হ'লে বিভিন্ন দলের কাজের মূল্যায়নের 
ভারও থাকবে এই কমিটির ওপর ৷ 
. স্থান-নির্বাচন কমিটির বৈঠকে স্থির করতে হবে_স্থানটি কেমন 

হবে ৷ স্থান-নির্বাচনের ব্যাপারে শিশুরা কোন্‌ কোন্‌ বিষয়গুলির 
ওপর দৃষ্টি রাখবে, তা শিক্ষক মহাশয় কমিটির সভ্যদের সঙ্গে আলাপ- 
আলোচনা ক'রে নির্ধারণ করতে সাহায্য করবেন ৷ স্থান-নির্বাচনের 
ব্যাপারে নিম্নলিখিত বিষয়গুলির ওপর দৃষ্টি রাখতে হবে £- , 

(১) স্থানটি বিদ্যালয় থেকে যেন খুব বেশী দূরে না হয়; 

(২) কাছাকাছি যেন লোকালয় থাকে; 

(৩) পানীয় জলের সুবন্দোবস্ত যেন সেখানে থাকে; 

(৪) স্থানটি যেন ছায়াযুক্ত ও পরিষ্কার-পরিচ্ছন্ন হয়। 
_ স্থান-নির্বাচন কমিটির বৈঠক শেষ হ'লে কয়েকদিন ধরে শিশুরা 
উপযুক্ত স্থান-নির্বাচনের জন্যে বিভিন্ন জায়গায় যাবে এবং যেটিকে তারা _ 
পিক্‌নিক্‌-এর আদর্শ স্থান ব'লে মনে করবে, শিক্ষক মহাশয়ের সঙ্গে 
পরামর্শক্রমে, সেটিকে তারা নির্বাচিত স্থান বলে ঘোষণা করবে এবং 
শ্রেমীর সকল শিশুদের জানিয়ে দেবে স্থানটির সঠিক অবস্থান ৷ 

জিনিস-পত্র সরবরাহের দল একটি বৈঠকে মিলিত হ'য়ে স্থির 
করবে__পিকৃনিক্‌এর জন্যে কি কি জিনিস-পত্র প্রয়োজন হবে ৷ 
তারপর তারা জিনিস-পত্রগুলি যোগাড় করতে লেগে যাবে। যে সব 
জিনিস ন! কিনলেই নয়, সেগুলি তারা কিনবে । অন্যান্য জিনিস 
তার! বিনা খরচে যোগাড় ক'রে নিতে চেষ্টা করবে । তাঁরা যেন 

মিতব্যয়ী হয়, সেদিকে শিক্ষক মহাশয় লক্ষ্য রাখবেন। নিৰ্দিষ্ট - 
দিনে নির্দিষ্ট সময়ের পূর্বে জিনিস-পত্র সব গুছিয়ে পিক্‌নিক্‌-এর জন্য 
নিৰ্দিষ্ট স্থানে নিয়ে যাওয়ার সব ভার থাকবে এই দলের ওপর ৷ 
পিক্‌নিক্‌-এর শেষে সব জিনিস হিসাব ক'রে গুছিয়ে আন! এবং 
যথাস্থানে ফিরিয়ে দেওয়াও হবে এই দলের কাজ । এ 

সাফাই-এর দলের কাজ প্রধানতঃ ছু'বার হবে ৷ পিক্নিক্‌-এর 
দিন অনেকটা আগে ্লিয়ে নির্বাচিত স্থানটি তারা পরিষ্কার করবে, 
উল্লন তৈরি করবে। -পিকৃনিক্‌ চলাকালীন তার! সর্বদা স্থানটিকে 
পরিফার রাখতে সচেষ্ট হবে। আর পিক্নিক্‌ শেষ হ'লে স্থানটিকে 
তারা সুন্দরভাবে পরিফার ক'রে দিয়ে আসবে এবং বাসন-কোসন 
ধুয়ে মুছে পরিষ্কার ক'রে রাখবে | ৬ 

“রান্নার দল গতান্ুগতিকভাবে শুধু রান্নাই করবে না । মাথা-পিছু 

কতটা চাল-ডাল, শাক-সবজি, মাছ ইত্যাদি লাগবে, তা সঠিকভাবে 

নির্ণয় করবে--হিসাব করবে । কোন জিনিসের অপচয় যেন না হয়, 
সেদিকে দৃষ্টি রাখবে। রাধা জিনিসে যেন মাছি না বসে, ধুলা- 
বালি না পড়ে, তার 'ব্যবস্থা। করবে। পরিফার-পরিচ্ছন্নভাবে সব 
কাজ করবে । এক কথায় বলতে গেলে, তাদের প্রতিটি কাজের 
পেছনে বৈজ্ঞানিক দৃষ্টিভঙ্গী থাকবে ৷ 

পরিবেশকের দল শুধু আহার্য দ্রব্য পরিবেশন ক’রেই ক্ষান্ত হবে 
না। আরও কয়েকটি কাজের ভার তাদের ওপর থাকবে । আহাৰ্য 
অব্যের অপচয় যাতে না হয়, তার জন্যে তার! সচেষ্ট হবে। সকলের 


খাওয়| হয়ে গেলে তারা খেতে বসবে। তখন তাদের পরিবেশন 
করবে অন্য কোন দূল । 


. 

খাওয়া-দাওয়াটাই পিক্নিক্-এর মুখ্য উদ্দেশ্য নয়। আনন্দলাভ 
করাটাই মুখ্য উদ্দেশ্য । অবশ্য, খাওয়া-দাওয়। ও আনুষঙ্গিক বিভিন্ন 
কাজের মধ্যে কিছু আনন্দ আছে--একথ| ঠিকই ৷ তবুও পিক্নিক্‌- 
এর সময়টুকুকে আরও বেশী আনন্দময় কারে তোলার জন্যে 
দরকার__গান-বাজনা, হাস্তাকৌতুক, খেলাধুল ইত্যাদির ব্যবস্থা । 
এই ভারট। থাকবে আনন্দ পরিবেশনের দলের ওপর । যে সব 
শিশুদের মধ্যে গান-বাজনা ও হাস্তাকৌতুক পরিবেশনের বিশেষ 
ক্ষমতা আছে, তাদের নিয়েই এই দল গঠিত হওয়া উচিত৷ . 

শিশুদের কাছ থেকে আদায়ীকৃত চাদ! জম! থাকবে কোবাধ্যক্ষের 
কাছে'। কোধাধ্যক্ষের কাছ থেকে টাকা নিয়েই সব খরচ-খরচ৷ হবে । 
খরচের হিসাব রাখবে কোষাধ্যক্ষ । পিকৃনিক্‌-এর সব অনুষ্ঠান শেষ 
হ'য়ে গেলে, হিসাব-পরীক্ষক কমিটি যাবতীয় খরচের হিসাব পরীক্ষা 
করবে ৷ হিসাবে ভুলচুক থাকলে তা সংশোধন ক'রে সকল ছাত্রের 
অবগতির জন্যে নোটিশ বোর্ডে টাঙিয়ে দেওয়া হবে । 

সব শেষে আবার পরিকল্পনা কমিটির বৈঠক বসবে এবং তাতে 
বিচার করা হবে__সব কাজ সুষ্ঠুভাবে নিষ্পন্ন হয়েছে কিনা। যদি 
না হ'য়ে থাকে, তবে তার কারণ অনুসন্ধান করা হবে এবং সমালোচনার 
মাধ্যমে নিজেদের দোষ-ত্রটিগুলি সংশোধন কর! হবে। টাকাকড়ি 
কিছু উদ্বৃত্ত থাকলে, পরিকল্পনা কমিটিই ঠিক করবে__কিভাবে এ 
টাকা ব্যয় কর! হবে। ' তবে কোন সং কাজেই ইহা! ব্যয় করা 
বাঞ্ছনীয় । 

মোটামুটি এইভাবে দল বিভাগ ক'রে কাজ করলে কাজ সুচারুরূপে 
সম্পন্ন হবে। শিশুদের মধ্যে পারস্পরিক সহযোগিতার মনোভাব 

স্থষ্টি হবে । তারা দায়িত্ব নিয়ে কাজ, করতে শিখবে ৷ শিখবে নেতৃত্ব 
করতে ও নেতার আদেশ পালন করতে । সকলের সামনে খোলা 
বৈঠকে নিজেদের কাজের সমালোচন| হ'লে তারা নিজেদের দৌষ- 
ক্রুটিগুলি সংশোধনের জন্যে সচেষ্ট হবে--পরমতসহিষ্ণু হয়ে ওঠবে ৷ 
বিভিন্ন ধৰ্মাবলম্বী শিশু একত্রে রার্না-খাওয়| করবে ৷ তাতে তাদের 
মধ্যে ধৰ্মীয় গোড়ামি দূর হবে | একত্রে কাজ করার ফলে তাঁদের 
মধ্যে সামাজিক গুণাবলীর বিকাশ ঘটবে ৷ পরস্পরের মধ্যে গ্রাতি ও 
সৌহার্দ্যের স্ষ্টি হবে প্রতিটি কাজ শিশুরা পরিকল্পিতভাবে করতে 
শিখবে । তারা কায়িক শ্রমের মর্ষদা দিতে ও আত্মনির্ভরশীল হ'তে 
শিখবে | “দশে মিলি করি কাজ”--এ বাক্যের তাৎপর্য শিশুরা 
উপলব্ধি করবে এবং ভাবীকাঁলের নাগরিক হিসাবে দেশ ও দশের যে- 
. কোন বৃহত্তর কাজে সক্ৰিয় অংশ গ্রহণ করতে তার! প্ৰয়াসী হবে ৷ 
এক কথায়, জীবনের প্রয়োজনে লাগে এমন অনেক বিষয়ই শিশুর! 
শিখবে | এ শিক্ষার মূল্য কম নয়। 

পিকৃনিক্‌-এর বিভিন্ন শিক্ষণীয় বিষয়গুলিকে কেন্দ্ৰ ক'রে শিক্ষক 
" মহাশয় শিশুদের স্বাস্থ্যনীতি, সামাজিক শিক্ষা, গণিত, বিজ্ঞান প্রভৃতি 


অনেক বিষয়েরই শিক্ষা দিতে পারবেন ৷ শিশুরা আগেই পিক্নিক্‌ 


সংক্রান্ত যাবতীয় কাজ হাতে-কলমে করেছে ব'লে শিক্ষক মহাশয়ের 
এ পাঠনা তাদের কাছে সরস ও মূর্ত বলেই মনে হবে। কাজেই 
তারা আগ্রহের সঙ্গে শিক্ষক মহাশয়ের কথা শুনবে, তাদের কাজ 
সম্বন্ধিত সকল পাঠই তারা সানন্দে গ্রহণ করবে। শেখাটাও তাই 
ভালো! হবে ॥ - | 


_সাত_ ২ 
॥ শিক্ষামূলক পরিভ্রমণের মা 
শ্রেণীকক্ষের ক্ষুদ্ৰ গণ্ডির মধ্যে আবদ্ধ থেকে পুস্তক পাঠ করে এবং 
শিক্ষক মহাশয়ের বক্তৃতা শুনে শিশুরা সর্বপ্রকার জ্ঞানলাভে সমর্থ 
হয় না। যা| দৃষ্টর অন্তরালে, সে সম্বন্ধে অভিজ্ঞতা সঞ্চয় করা শিশুদের 
কাছে সহজ ব্যাপার নয়! কারণ, তার জন্য যতটা চিন্তাশক্তি ও 
কল্পনাশক্তির প্রয়োজন, ছোট শিশুদের তা থাকে না। তাই যে জিনিস 
চোখের সামনে আছে, তা থেকে অভিজ্ঞতা সঞ্চয় করাই শিশুদের কাছে 
সহজসাধ্য ব্যাপার । মূর্ত বস্তু পর্যবেক্ষণ ক'রে, পরীক্ষা ক'রে, গবেষণা 
কারে, অনুসন্ধান ক'রে শিশুরা! প্রত্যক্ষভাবে জ্ঞানলাভ করে থাকে। 
শ্রেণীকক্ষে বসে কাজ করতে করতে অথবা পড়তে পড়তে এমন 
অনেক বিষয় এসে পড়ে, যা স্বচক্ষে না দেখলে অভিজ্ঞতার ভাণ্ডার 
পুষ্ট হয় ন|--বিষয়টি সম্বন্ধে ভাসাভাসা ধারণা থেকে বায়। যেমন 
ধরা যাক--শিশুরা হয়তো তাদের পাঠ্য-পুস্তকে দেশ-বিদেশের 
নানারকম জীবজন্তর বিষয় পড়েছে । অধিকাংশ জীবজন্তুই তার! 
দেখোনি__দেখবার খুব ইচ্ছা--বইয়ের পাতায় গুটিকয়েক জীবজন্তর 
ছবি দেখে তারা তুষ্ট নয়। দেশ-বিদেশের জীবজন্ত সম্বন্ধে তারা 
আরও অভিজ্ঞতা সঞ্চয় করতে চায়। এ অবস্থায় শিশুদের 
চিড়িয়াখানা দেখাতে নিয়ে যাওয়া উচিত। তখন সেটা হবে 
শিক্ষামূলক পরিভ্রমণ । আবার ধরা যাক্‌_ শিশুরা হয়তো যানবাহন- 
ব্যবস্থার প্রজেক্ট করছে। রেলস্টেশন দেখার আগ্রহ তাদের বেশী। 
এক্ষেত্রে রেলস্টেশন দেখার প্রয়োজন অনস্বীকার্য । কাজেই তখন 

শিশুদের নিকটবর্তী কৌন রেলস্টেশনে নিয়ে যাওয়া উচিত__দেখানো 
উচিত সেখানকার কার্ষ-পদ্ধতি । তবে একট! কথা সর্বদা মনে রাখতে 
হবে, শিশুরা যখন আপন! থেকেই পরিভ্রমণের প্রয়োজন অনুভব 
করবে, তখনই তাদের পরিভ্রমণে নিয়ে যাওয়া উচিত হবে ৷ শিশুরা! 
পরিভ্রমণে যাবে শিক্ষক মহায়য়ের চাপে পড়ে নয়_নিজেদের 
অনুভূত প্রয়োজনের তাগিদে ৷ 

শিক্ষামূলক পরিভ্রমণের উদ্দেশ্য যদিও সকল শিশুর ক্ষেত্রেই এক, 
তবুও বয়স ও শ্রেণীভেদে পরিভ্রমণের ক্ষেত্র হবে বিভিন্ন । যেমন__ 
প্রথম ও দ্বিতীয় শ্রেণীর শিশুদের বেলায় পরিভ্রমণ হয়তো সীমাবদ্ধ 
থাকবে নিজস্ব গ্রামের মধ্যে । তৃতীয়, চতুর্থ ও পঞ্চম শ্রেণীর শিশুরা 
হয়তো পাৰ্শ্ববৰ্তী অন্যান্য গ্রাম বা নিকটবর্তাঁ শহরে যাবে । আরও 
উচ্চ শ্রেণীর ছাত্ররা পরিভ্রমণের উদ্দেশ্যে দূরদেশে যেতে পারে | 

প্রচলিত পুস্তককেন্দ্রিক শিক্ষা-ব্যবস্থায় দেখা যায়, শিশু তাঁর 
ভূগোল অথবা ইতিহাস বইয়ের পাত! থেকে অনেক অংশ গড়গড় করে 
মুখস্থ ব'লতে পারে। হ্র্ষবর্ধনের রাজ্যশাসন-প্রণালী, এক্ষিমোদের 
দেশের কথা, ভারতের ভৌগোলিক সীমানা তার কণ্ঠস্থ অথচ শিশু 
তার নিজের গ্রামের এঁতিহাসিক গুরুত্বপূর্ণ স্থানগুলির বিবরণ, গ্রামের 
সীমানা, গ্রামবাসীদের জীব্নযাঁপন-পদ্ধতি কিছুই জানে না। শিশুর 
এই অজ্ঞানতার প্রধান কারণ, তার পর্যবেক্ষণ-শক্তির অভাব । 

বইয়ের পাতার ছাপা! লেখা তার মনকে এরূপ- আচ্ছন্ন ক'রে 
রেখেছে যে, তার বইয়ের পড়া কোন কিছু তলিয়ে দেখার, বোঝার 
অথবা স্বাধীনভাবে কোন কিছু চিন্তা করার শক্তি প্রায় লুপ্ত হ'তে 
বসেছে। শিক্ষামূলক পরিভ্রমণের মাধ্যমে একে দূর করা যায়। 

পরিভ্রমণে যাওয়ার আগে শিশুর মন কৌতূহলে ভরা থাকবে 
এ-কথা সত্যি। তবুও তার কৌতূহলকে জাগাবার ইচ্ছাকে, পর্যবেক্ষণ 
শক্তিকে জাগ্রত করতে ও তাকে ঠিক পথে পরিচালিত করতে শিক্ষক 
মহাশয় সর্বদা সচেতন থাকবেন । শিশুদের পরিভ্রমণে যাওয়ার 
ইচ্ছা পূরণ করার আগে শিক্ষক মহাশয়কে বেশ ভাল ভাবে চিন্তা কারে 
দেখতে হবে যে, প্রস্তাবিত পরিভ্রমণের প্রয়োজন কতটুকু, এর মাধ্যমে 
শিশুদের অভিজ্ঞতার ভাণ্ডার যথেষ্ট পরিমাণে পুর্ণ হবে কি না । এই 
সব বিষয় ভালভাবে চিন্তা ক'রে শিক্ষক মহাশয় যদি বোঝেন যে, এই 
পরিভ্রমণের মাধ্যমে শিশুরা সত্যিই প্রভূত পরিমাণে উপকৃত হবে, 
তখনই তিনি শিশুদের প্রস্তাবে রাজী হবেন এবং তাদের পরিভ্রমণে 
নিয়ে'যাওয়ার ব্যবস্থা করবেন ৷ 

প্রাথমিক স্তরের প্রথম ও দ্বিতীয় শ্রেণীর শিশুদের ক্ষেত্রে পরিবেশ 
পর্যবেক্ষণ অথবা গ্রাম পর্যবেক্ষণই শিক্ষামূলক পরিভ্রমণের নামান্তর | 
কারণ, শিশু তার আবেষ্টনীকে ভালভাবে না চিনলে তার শিক্ষা দানা 
বেঁধে উঠবে না'। যে পরিবেশে শিশু জন্মেছে এবং বড় হচ্ছে, সেই 
পরিবেশেই তাকে রাস করতে হবে, তার সঙ্গে নিজেকে খাপ খাইয়ে 
নিতে হবে, প্রয়োজনবোধে পরিবেশের উন্নতিসাধন করতে হবে । 
শিশু তার সামাজিক পরিবেশের নানান্‌ সমস্থার সঙ্গে প্রত্যক্ষভাবে 
জড়িয়ে পড়বে । সমাজের ভাল-মন্দ তখন বিচার করে শিখতে 
হবে এবং সেই বুঝে ভালকে গ্রহণ ও মন্দকে বর্জন করতে হবে ৷ 

শিশু এ-সব করবে কি ক’রে--যদি না নিজের পরিবেশ সম্বন্ধে 
তার ভালো জ্ঞান থাকে ? শিক্ষা মানে তো শুধু লেখা, পড়া আর গণিত 
শেখাই নয়- নানান্‌ সমন্তা সমাধান ও পরিবেশের সঙ্গে খাপ খাইয়ে 

চলাও শিক্ষার. একটি অঙ্গ । এ শিক্ষার জন্য পরিবেশ পর্যবেক্ষণ এবং 
শিক্ষামূলক পরিভ্রমণ একান্ত আবশ্যক ৷ 

আধুনিক শিক্ষা-ব্যবস্থা শিশুকেন্দ্রিক। কারণ, এতে শিশুর 
আগ্রহ, অনুরাগ, শারীরিক ও মানসিক সামর্থ্য, প্রয়োজন ইত্যাদি 
বিবেচনা ক'রে, সেই অনুযায়ী শিক্ষা, দেওয়া হয়। শিক্ষামূলক 
পরিভ্রমণ এই শিশুকেন্দ্রিক শিক্ষারই একটি প্রধান অঙ্গ ৷ পরিভ্রমণের 
_ ব্যাপারে শিশুর আগ্রহ ও প্রয়োজনের উপরই বেশী গুরুত্ব আরোপ 
করা হয়। শিক্ষামূলক পরিভ্রমণে গিয়ে শিশুর দল কোন বস্তু শুধু 
চোখে দেখেই ক্ষান্ত হয় না, পঞ্চেক্দিয়ের সাহায্যে তার সম্বন্ধে অভিজ্ঞতা 
লাভের চেষ্টা করে। তাই সে অভিজ্ঞতা৷ দীর্ঘস্থায়ী ও সুখকর ৷ 

শিক্ষামূলক পরিভ্রমণে গিয়ে শিশুর দল ব্যক্তিগত ও সমষ্টিগতভাবে 
অনেক কাজ করারও সুযোগ পায়। সমষ্টিগতভাবে কাজ করার 
মাধ্যমে শিশুদের মধ্যে সহযোগিতার মনোভাব স্থষ্টি হয়! শিশুরা 
পুস্তকে যা পড়ে_চোখে দেখে নানান্‌ কাজের মধ্য দিয়ে সে 
সম্বন্ধে ধারণা আরও স্পষ্টতর করার স্থুযোগ পায়। পরিভ্রমণকালে 
এবং তারপরে সমাজ ও স্বাস্থ্যরক্ষা, সমাজ ও জীবন, বিজ্ঞান, ইতিহাস, 
ভূগোল প্রভৃতি অনেক বিষয়ের অনেক প্রশ্ন শিশুর মনে উদিত হ'য়ে 
চিন্তার খোরাক যোগায়। শিশু তখন একটু একটু কারে চিন্তা 

করতে শেখে--তাতে তার চিস্তাশক্তি বুদ্ধি পায় ৷ 

'_  অজ্ৰমণমাত্ৰই অভিজ্ঞতার ভাগারকে পুষ্ট করে! তবে সাধারণ 
ভ্রমণ আর শিক্ষামূলক পরিভ্রমণে কিছুটা পার্থক্য আছে । সাধারণ 
ভ্রমণের উদ্দেশ্য নিছক আনন্দলাভ। কিন্তু শিক্ষামূলক পরিভ্রমণ 
হলে! অনুভূত প্রয়োজনের তাগিদ ৷ তাই তার শিক্ষাগত সম্ভাবনাও 

বেশী ৷ শিক্ষামূলক পরিভ্রমণের শিক্ষাগত মূল্য খুব বেশী। ইহা 
দেশ-বিদেশের শিক্ষাবিদূরা অনেক আগেই অনুভব করেছিলেন। আজ 
তাই শিক্ষামূলক পরিভ্রমণ আধুনিক শিক্ষার এক অপরিহার্য অঙ্গ । 
পূর্ব পরিকল্পনা না থাকলে কোন কাজই সুষ্ঠভাবে সম্পাদন করা 
যায় না। তাই পরিভ্রমণে যাওয়ার আগে শিক্ষক যেমন তার পরিকল্পনা 
ক'রে নেবেন, শিশুদের পক্ষেও তেমনি পূর্ব পরিকল্পনার প্রয়োজন । 
কিভাবে তারা গন্তব্যস্থলে যাবে, কোন্‌ পথে যাবে, কোন্‌ কোন্‌ . 
প্রয়োজনীয় দ্রব্য সঙ্গে নেবে, খাদ্যদ্রব্য কিছু নেবে কিনা, কিভাবে 
পথ চলবে, ইত্যাদি সব-কিছুই হবে তাদের পরিকল্পনার অন্তভুক্তি। 
শিক্ষক মহাশয় শিশুদের এই পরিকল্পনা! প্রণয়ণে সাহায্য করবেন ৷ 
পরিভ্রমণের শেষে সকল শিশুই তাদের অভিজ্ঞতার কথা নিজ 
নিজ সামর্থ্য অনুযায়ী লিপিবদ্ধ ক'রে শ্রেণীতে সকলের সমানে তা 
পাঠ করবে। এতে একের অভিজ্ঞতা দ্বারা অপরের অভিজ্ঞতা পুষ্ট 
হবে। শিক্ষক মহাশয় পরিভ্রমণকে কেন্দ্র করে শিশুদের প্রয়োজন 
ও আগ্রহ অনুযায়ী সম্বন্ধিত নান! বিষয়ের পাঠ দান করবেন | 
শিক্ষামূলক পরিভ্রমণের জন্য অনেক সময় দুরে যাওয়ার প্রয়োজন 
হয়। সেক্ষেত্রে টাকার প্রশ্ন। আমাদের এই গরীব দেশে এ প্রশ্ন 
খুবই গুরুত্বপূর্ণ । পরিভ্রমণের প্রয়োজনীয়তা যদি খুব বেশী হয়, তবে 
শিক্ষক মহাশয়কে পয়সার অভাবের জন্য হাল ছেড়ে দিলে চল্‌বে না। 
চেষ্টা করতে হবে__কি করে স্বল্পব্যয়ে পরিভ্রমণের ব্যবস্থা করা যাঁয়। 
গ্রামে অনেক উৎসাহী, সহৃদয়, বিস্তবান্‌ অভিভাবক আছেন, যাদের 
কাছে গিয়ে পরিভ্রমণের উদ্দেশ্য ভালভাবে বোঝালে যথেষ্ট সাহায্য 
পাওয়া যেতে পারে । শিক্ষক মহাশয়কে এদিকে সচেষ্ট হতে হবে । 

জাতি 
॥ গণতান্ত্ৰিক জীবন-যাপনের মাধ্যমে শিক্ষা ॥ . 

ভারত গণতান্ত্ৰিক রাষ্ট্র এবং.আঁমর! সকলেই গণতন্ত্রে বিশ্বাসী ৷ 
গণতন্ত্রের আদর্শকে বাঁচিয়ে রাখতে হলে, গণতান্ত্রিক রাষ্ট্রের উপযোগী 
নাগরিক তৈরি করতে হবে। বিছ্ালয়েই এর গোড়াপত্তন হওয়া 
উচিত ৷ কারণ, বিদ্যালয়ের ছোট সমাজেই আমাদের দেশের ভাবী- 
কালের নাগরিক তৈরি হচ্ছে। 

বিদ্যালয়েই যদি গণতান্ত্রিক শিক্ষার গোড়াপত্তন করতে হয়, তবে 
শিক্ষকের একাধিপত্য আর রাখা চলবে না ৷ তার বদলে বিদ্যালয়ের 
ক্ষুদ্র সমাজ-জীবন পরিচালনার জন্য নেত! নির্বাচিত করতে হবে । 
শিশুরা তাদের নিজেদের মধ্য থেকেই নেতা! নির্বাচন করবে 
নেতার আদেশ পালন করতে, নিজে নেতৃত্ব করতে এবং নেতার . 
সমালোচনা করতে শিখবে । এজন্য তারা গড়ে তুলবে, বিগ্যার্থী- 
পরিষদ্‌ ৷ শিশুরা নিজেদের আইন নিজেরাই প্রণয়ন করবে, আইন- 
ভঙ্গকারীর বিচার করবে, গড়ে তুলবে নিজেদের “বিচারসভা"। 
বিষ্ঠার্থী-পরিষদ্‌ ও বিচারসভ|--এই ছু'এর বাস্তব প্রয়োগের মাধ্যমে : 
. বিদ্যালয়ে শিশুরা পাবে নাগরিকতার শিক্ষা, পৌর-শিক্ষা, গণতান্ত্ৰিক 
জীবনের শিক্ষা । এ সব শিক্ষা পুঁথিগত শিক্ষা নয়__জীবন-যাঁপনের 
. মাধ্যমে শিক্ষা। কাজেই এর মধ্য দিয়ে সকল শিক্ষা শিশুর জীবনে 
বদ্ধমূল হয়ে যাবে। স্বাধীনভাবে নিজের মতামত প্রকাশের শিক্ষা 
শিশু পাবে__গণতান্ত্রিক রাষ্ট্রের নাগরিকের দায়িত্ব ও দাবি সম্বন্ধে 
তার সুস্পষ্ট ধারণা জন্মাবে__সে আর ভোটের বাজারের পণ্য হয়ে 
থাকবে না। 

এখন প্রশ্ন উঠতে পারে--শিক্ষক কি তবে নীরব দর্শক. হ'য়ে 
থাকবেন ? মোটেই তা নয়। তিনি গণতান্ত্রিক ভিত্তির ওপর প্রতিষ্ঠিত 
শিশুর সমাজকে, শিশুর স্থষ্টি আইনকে শ্রদ্ধার চোখে দেখবেন | তিনি 
যুক্তি ও উপদেশ দিয়ে অলক্ষ্যে শিশু-সমাজকে পরিচালনা করবেন, 
শিশুদের গণতান্ত্রিক মতামতকে স্থুনিয়ন্ত্রিত করবেন | তিনি হবেন, 
শিশুর উপদেষ্টা ও বন্ধু। শিশুর স্বাধীন সত্তাকে তিনি অস্বীকার 
করবেন না--তার স্বাধীন মতামতকে তিনি উপযুক্ত মর্যাদা দেবেন 
তাকে হ'তে হবে প্রকৃত শিশু-দরদী শিক্ষক ৷ 

রাষ্ট্রের বিভিন্ন কাজ পরিচালনার জন্য যেমন বিধান-পরিষদ্‌ 
আছে, তেমনি বিদ্যালয়ের বিভিন্ন কাজ, যেমন-_ শ্রেণীর শৃঙ্খলা রক্ষা, 
আসবাব-পত্র রক্ষা ও তাদের যত্ন করা, শ্রেণীকক্ষ ও তার পারিপাগ্রিক 
পরিষ্কার-পরিচ্ছন্ন রাখা, শ্রেণীর সকল শিশুর পরিচ্ছন্নতার দিকে লক্ষ্য 
রাখা, বিভিন্ন উৎসব-অনুষ্ঠানের ব্যবস্থা ও পরিচালন! করা ইত্যাদি 
সুষ্ঠুভাবে সম্পন্ন করতে হ'লে দরকার বিদ্যাৰ্থী-পরিষদের। শ্রেণীর 
প্রত্যেকটি শিশুই হবে এই পরিষদের সভ্য বা সদস্ত। পরিষদের 
নিয়মাবলী শিশুরাই প্রণয়ণ করবে--শিক্ষক মহাশয় সে কাজে সাহায্য 
করবেন মাত্র । 

পরিষদের নিয়মাবলী রচিত হ'লে তার প্রথম অধিবেশন বসবে 1. 
বল! বাহুল্য, পরিষদের সকল কাজই পরিচালনা করবে শিশুরা । 
সভাপতি প্রথমেই পরিষদ্‌ গঠনের তাৎপর্য উল্লেখ ক'রে পরিষদের 
নিয়মাবলী-_যা! নাকি তারাই প্ৰণয়ণ করেছে__সর্বসমক্ষে পাঠ করবে । 
তারপর মন্ত্রিসভা গঠনের জন্য একটি ভোট নেওয়া হবে। হাত তুলে 
ভোটদানের ব্যবস্থাই ভালো । অবশ্য বয়স ও অভিজ্ঞতা বৃদ্ধির সঙ্গে 

সঙ্গে ভোটদান-পদ্ধতির পরিবর্তন করা যেতে পারে। এতে ভোট- 
দানের অধিকার, প্রয়োজন এবং ভোটদান-পদ্ধতি সম্বন্ধে শিশুরা 
হাতে-কলমে শিক্ষালাভ করবে ৷ 

মন্ত্ৰী নির্বাচন করতে হবে শ্রেণীর প্রয়োজনের দিক বিচার ক'রে 
নীচের শ্রেণীর শিশুদের প্রয়োজন কম, তাই মন্ত্রিসংখ্যাও হবে কম ৷ 
উপরের শ্রেণীগুলিতে অধিকসংখ্যক মন্ত্রী নির্বাচনের প্রয়োজন 
হবে ৷ শ্রেণীতে প্রধান মন্ত্রী, সাফাই-মন্ত্ৰী, কৃষ্টি মন্ত্রী, কৃষিমন্ত্রী, খাগ্- 
মন্ত্রী, সময়-মন্ত্রী, শিল্প-মন্ত্রী, সমবায়-মন্ত্ৰী এবং প্ৰয়োজনবোধে আরও 
দু’-একজন মন্ত্রী নির্বাচন করা যেতে পারে । একটি নির্দিষ্ট সময় 
অস্তর মন্ত্রী নির্বাচন করা হবে এবং এঁ সময়টুকুই হবে মন্ত্রীদের 
কাৰ্যকাল ৷ নীচু শ্রেণীর শিশুদের ক্ষেত্রে মন্ত্রীদের কাৰ্যকাল হবে 
এক সপ্তাহ, একটু উপরের শ্রেণীতে এক পক্ষকাল এবং তারও উপরের 
শ্রেণীগুলিতে এক মাস । অল্প সময়ের জন্য মন্ত্রী নির্বাচন করলে 
শ্রেণীর অনেকেই মন্ত্রিত্ব করার স্থুযোগ পাবে । তাই: মন্ত্রীদের 
মেয়াদ কখনই অধিক সময় হওয়! বাঞ্ছনীয় নয় । 

মন্ত্রীরা তাদের কাৰ্যকালের শেষে বিছার্-পরিবদের সকল সভ্যের 
সমক্ষে তাদের কার্যবিবরণী পাঠ করবে। নীচের শ্রেণীর শিশুরা 
তাদের কাজের বিবরণ বলবে, আর ওপরের শ্রেণীর শিশুরা লিখিত 
বিবরণী পাঠ করবে ৷ বিবরণ দেওয়! বা কাৰ্য-বিবরণী পাঠ শেষ হ'লে 
তার ওপর ভিত্তি ক'রে সমালোচনা হবে ৷ সভ্যরা| মন্ত্রীদের কাজের 
সমালোচনা করবে ( অবশ্য যদি করার মতো কিছু থাকে ) । শিক্ষক 
মহাশয়কে লক্ষ্য রাখতে হবে, কোনও সমালোচনা যেন ব্যক্তিগত 
আক্ৰমনাত্মক ব! ধ্বংসাত্মক না হ'য়ে গঠনমূলক হয়। কার্ষ-বিবরণী 

পাঠ বা মৌখিক বিবরণ দানের মাধ্যমে মন্ত্রীরা পাবে আত্ম-প্রকাশের 
সুযোগ ৷ আর পরিষদের অন্যান্য সভ্যরা শিখবে এসবের গঠনমুলক 
সমালোচনা করতে ৷ এখানে মন্ত্রী কথাটি নিয়ে হয়তো একটু প্রশ্ন 
উঠতে পারে । মন্ত্ৰী মানে কি ক্ষমতালিপ্স, শাসক ? না, তা মোটেই 
নয়। এখানে মন্ত্রী মানে নেতা ও সেবক । মন্ত্রীর এই অন্তনিহিত 
অর্থ শিশুদের উপলব্ধি করবার সুযোগ দিতে হবে । _ | 
বিদ্যার্থী-পরিষদের মাধ্যমে মন্ত্রীরা শিখবে নেতৃত্ব করতে, আর তাদের 

নিজ নিজ দপ্তরের গুরু দায়িত্ব সুষ্ঠভাবে পালন করতে। পরিষদের 
অন্যান্য সদস্যরা শিখবে নেতার আদেশ পালন করতে, নেতার কাঁজের 
গঠনমূলক সমালোচনা করতে ৷ অনেকে বিরূপ জমীলোচনা সহা 
করতে পারে ন| ৷ কিন্তু শৈশবকাল থেকেই নিজের সমালোচনা 
গুনতে শুনতে শিশুর! পরমতসহিু হ'য়ে উঠবে এবং নিজেদের দৌষ- 
ত্রটি কিছু থাকলে তা সংশোধন করতেও শিখবে ৷ এতে তাদের 
'আত্মোন্নতির পথই প্রশস্ত হবে ৷ বি্যার্থা-পরিষদরের মাধ্যমে সকল 
শিশুই গণতান্ত্রিক শীসন-পদ্ধতি সম্বন্ধে বাস্তব জ্ঞান লাভ করবে ৷ 

মন্ত্রী নির্বাচনের সময় একে অপরের বিরুদ্ধে কুৎসা রটনা করতে 
পারে, অপপ্রচার করতে পারে--সবাই মিলে সভায় বিশৃঙ্খলার সৃষ্টি 
করতে পারে। এসব যাতে না ঘটে, সেদিকে শিক্ষক মহাশয়কে 
দৃষ্টি রাখতে হবে ৷ 

এখন বিভিন্ন মন্ত্রীর কাজ সম্বন্ধে সংক্ষিপ্ত আলোচনা করা যাক্‌ । 

জ্লী-মন্ত্ৰী £ 

শ্রেণী-ন্ত্ীর মুখ্য কাঁজ হবে, প্ৰধানতঃ শ্রেণীর শৃঙ্খলা রক্ষা কর! ৷ 

শ্রেণীর শৃঙ্খলা রক্ষার জন্য অন্যান্য শিশুদের সহযোগিতায় শ্রেণীর 

কতকগুলি নিয়ম রচনা করবে এবং নিয়মগুলি যাতে সবাই মেনে 
চলে, সেদিকে লক্ষ্য রাখবে শ্রেণীর আসবাব-পত্রের যত্ন নেওয়া, 
সেগুলিকে যথাস্থানে রাখা, শ্রেণীর ছাত্রছাত্রীদের উপস্থিতি বা 
অনুপস্থিতির হিসাব রাখ! যাবতীয় কাজই হবে শ্ৰেণী:মন্ত্ৰীর ৷ 
সাফাই-মন্ত্রী $ 
 সাফাই-মন্ত্রীর কাজ হবে অন্যান্ত শিশুদের সহযোগিতায় প্রতিদিন 

শ্রেণী এবং তার আশপাশ পরিষ্কার করা-__পরিচ্ছন্ন রাখা ৷ এর জন্য 
সে শ্রেণী-কক্ষের দরজার একপাশে আবর্জনা ফেলার বাক্স স্থাপন 
করবে। সকলকে বুঝিয়ে দেবে--শ্রেণীর মধ্যে ময়লা না ফেলে 
একটা নির্দিষ্ট পাত্রে ময়ল। ফেলার কি স্থবিধা এবং উপকারিতা ৷ 

সবাই একত্রে সব কাজ করতে গেলে, কাজে অস্থুবিধ| সৃষ্টি হ'তে 
পারে। তাই সাফাই-মন্ত্রী প্রতিদিনের অথবা এক সপ্তাহের বিভিন্ন 
সাফাই কাজের জন্য একটি দল গঠন ক'রে দেবে ৷ কিভাবে কোন্‌ দল 
গঠন করা হলো, তা সংশ্লিষ্ট শিশুদের জানিয়ে দেবে । সাফাই-এর 
উপকরণগুলির যত্ন নেওয়া, সেগুলির হিসাব রাখা, কাজের সময় 
শিশুদের মধ্যে সেগুলি বিলি করা এবং কাজ শেষ হ’লে সেগুলি 
সংগ্রহ করা--এ-সবই সাফাই-মন্ত্রীর কাজ ৷ এক কথায়, ব্যক্তিগত 
ও সামুদায়িক সাফাই-এর যাবতীয় কাজ পরিচালনার ভার সাফাই- 
মন্ত্রীর উপর ন্যস্ত থাকবে। 

স্বাস্থ্যমন্ত্রী £ 

আমাদেৰ স্বাস্থ্যের সঙ্গে পরিষ্কার-পরিচ্ছন্নতার নিবিড় সম্পর্ক 
বিদ্ধমান ৷ কাজেই শুধু সাফাই করলেই চলবে না--শ্রেণীর সবাই 
সরল স্বাস্থ্যনীতিগুলি যথাযথভাবে মেনে চলছে কি-না, তাও লক্ষ্য 

রাখা প্রয়োজন । স্বাস্থ্য-মনত্রীর কাজ হবে, প্ৰধানতঃ এটি ৷ স্বাস্থ্য- 
রক্ষার সাধারণ নিয়মগুলি স্বাস্থ্য-মন্ত্ৰী অন্যান্য শিশুদের সহযোগিতায় 
বিধিবদ্ধ করবে এবং সবাইকে জানিয়ে দেবে | পুরু কাগজে স্বাস্থ্য- 
নীতিগুলি বড় বড হরফে লিখে শ্রেণীকক্ষের দেওয়ালে টাঙিয়ে দিলে 
সব সময় সকল শিশুর নজরে পড়বে ৷ 

শ্রেণীর কোন ছাত্র হঠাৎ অসুস্থ হ'য়ে পড়লে অথবা কোনও 
কারণে আঘাতপ্রাপ্ত হ'লে, তার প্রাথমিক চিকিৎসা ও সেবা-শুশ্রাধার 
ব্যবস্থা করাও স্বাস্থ্য-মন্ত্রীর কাজ ৷ শ্রেণীর সবাইকে স্বাস্থ্য-মন্ত্রীর 
বুঝিয়ে দিতে হবে, রোগ হ'লে রোগের চিকিৎসা করার চেয়ে 
রোগ যাতে না হয়, তার জন্য সতর্ক হওয়া বুদ্ধিমানের কাজ ৷ 
কৃষ্টি-মন্ত্রী £ 

বিদ্যালয়ে সারা বছরে বিভিন্ন সময়ে যে সব আনন্দ-উৎসব 
অনুষ্ঠিত হবে, সেগুলিকে পরিচালনা করাই কষ্টি-মন্ত্রীর মুখ্য কাজ । 
“উৎসবের স্থান সাফাই করা প্রয়োজন, প্রয়োজন সুসজ্জিত করা 
অনেক উৎসবে খাওয়া-দাওয়ার ব্যবস্থাও করতে হয়। এ-সব কাজ 
একা কুষ্টি-মন্ত্রীর পক্ষে করা সম্ভব নয়। ছাত্ররা সবাই সহযোগিতা 
তো করবেই, উপরন্ত সাফাই-মন্ত্ৰী, খাদ্য-মন্ত্ৰী, শ্রেণী-মন্ত্রী প্ৰভৃতি 
বিভাগীয় মন্ত্রীদের সাহায্যও প্রয়োজন । অবশ্য, উৎসবের সকল 
কাজের মূল দায়িত্ব থাকবে কৃষ্টি-মন্ত্রীর ওপর । 
খান্তা-মন্ত্ৰী ? 

বিগ্ভালয়ের সঙ্গে কিছু জমি থাকলে শিশুরা সেখানে বাগান 
করবে--সব,জি উৎপাদন করবে । ফসল উঠলে তা দিয়ে মাঝে 
মাঝে টিফিনের ব্যবস্থা কর! যেতে পারে । এ-কাঁজের ভার থাকবে 

খাগ্ঠ-মন্ত্রীর ওপর ৷ বিদ্যালয় থেকে টিফিন দেবার ব্যবস্থা থাকলে, তা 
বিলি করার দায়িত্ব নেবে খাগ্চ-মন্ত্রী। মাঝে মাঝে বিদ্যালয়ের 
সামুদায়িক ভোজনের ব্যবস্থা করা যেতে পারে ।  এ-সব উপলক্ষে 
বিশুদ্ধ পানীয়ের ব্যবস্থা, কুট্‌নো কোটা, রান্না করা, পরিবেশন করা, 
খাদ্য ও পানীয় সরবরাহে শৃঙ্খল! রক্ষা, অপচয় রোধ করা৷ ইত্যাদি 
যাবতীয় কাজের দায়িত্ব অপিত হবে খাদ্য-মন্ত্রীর ওপর ৷ 
ক্ষি-মন্ত্রী ? 

বিদ্যালয়-সংলগ্ন বাগানে ফুল, ফল, সবজি ইত্যাদি উৎপাদন 
করার দায়িত্ব বহন করতে হবে কৃষি-মন্ত্ৰীকে এর জন্য সময়- 
পত্ৰিকা রচনা করা, কাজের জন্য দল গঠন করা, কৃষির যন্ত্রপাতির ' 
হিসাব রাখা, যন্ত্ৰপাতি শিশুদের মধ্যে সময়মতে| বিলি করা, কাজ 
হ'য়ে গেলে সেগুলি ফেরত. দেওয়া, ভালো বীজ ও সারের ব্যবস্থা 
করা, জল-সেচ, বীজ-সংরক্ষণ, উৎপন্ন সবজির হিসাব রাখা, তা 
বিক্ৰি বা বিতরণ করা--এ-সবই হবে কৃষি-মন্ত্রীর পরিচালনাধীনে ৷ 
আবজনা হ'তে সার প্রস্তুত করাও কৃষি-মন্ত্রীর দপ্তরের কাজ হবে । 
অবশ্য প্রয়োজনীয় আবৰ্জন| সরবরাহ করবে সাকাই-মন্ত্ৰী । 

সকল শ্রেণীর পক্ষেই অত্যাবশ্যক মন্ত্রীদের কাজের কথা এখানে 
সংক্ষেপে আলোচনা করা হলো | একা কোন মন্ত্রীর পক্ষে দায়িত্ব 
পালন করা সম্ভব নয়, সকল শিশুর পূর্ণ ও সক্রিয় সহযোগিতা চাই৷ 
শিশুরা সবাই যাতে মন্ত্রীদের কাজে সাহায্য করে, সেদিকে শিক্ষক 
মহাশয়কে লক্ষ্য রাখতে হবে ৷ 

শ্রেণীর কোন ছাত্র কোন নিয়ম ভঙ্গ করলে অথবা! বিসদৃশ বা 
নিন্দনীয় আচরণ করলে, তার বিচারের ব্যবস্থাও শিশুরা করতে পারে৷ 


৫২ 


এর জন্য শিশুদের ভোটেই গঠিত হবে একটি বিচারসভা ৷ বিচার- 
সভার কাজ শিশুরাই পরিচালন! করবে ৷. বিচারসভার কাজ হবে 
শাস্তি দেওয়| নয়, কু-আচরণকে নিয়ন্ত্রণ করা । বিচারসভার সকল 
কাজের উপর'শিক্ষক মহাশয়কে সজাগ দৃষ্টি রাখতে হবে; কারণ, 
সেখানে ক্ষমতার অপব্যবহার ও বিশৃঙ্খলা স্থষ্টি হওয়ার সম্ভাবনা 
খুব বেশী ৷ 

শিশুদের স্বায়ত্ত শাসন ব্যাপারে রবীন্দ্রনাথের মত সম্বন্ধে 
শ্ৰীক্ষিতিমোহন সেন লিখেছেন ৪ “শিশুদের অপরাধের বিচার শিক্ষকেরা 
করবেন না, করবে শিশুরা নিজেরাই । তাদের নির্বাচিত ছেলেরাই 
গড়ে তুললো বিচারসভ|। সেখানে শিশুর! ছেলেদের কোন অন্যায় 
দেখলে শিশুরাই অভিযোগ করে, শিশুরাই অপরাধীদের তলব করে 
এবং শিশু বিচারকেরাই বিচার করে।” কত বড় স্বায়ত্ত শাসন ! 

এইভাবে বিগ্যার্থী-পরিষদ্‌ ও বিচারসভার মাধ্যমে শিশুরা! 
গণতান্ত্ৰিক জীবনযাত্রার মূলনীতিগুলি অনুশীলনের স্থযোগ পাবে 
শিখবে গণতান্ত্রিক আদর্শের মূলকথা সহযোগিতা_-প্রতিযোগিতা 
নয়। গণতান্ত্রিক শাসন-পদ্ধতি সম্বন্ধে বাস্তব জ্ঞান শিশুরা লাভ 
করবে এই বিভ্যাৰ্থা-পরিষদ্‌ ও বিচারসভার মাধ্যমেই। স্বাধীন 
ভারতের গণতান্ত্রিক রাষ্ট্রের ভাবীকালের নাগরিকদের পক্ষে এ 
জ্ঞানট্‌কু--এ শিক্ষাটুকুর মূল্য অপৱরিসীম নয় কি? 

Pie 
॥ অভিনয়ের মাধ্যমে শিক্ষা ॥ 


মানুষকে আনন্দদানের যতগুলি উপায় বহুল প্রচারিত, অভিনয় 
সেগুলির মধ্যে অন্যতম । অভিনয় শুধু দর্শককেই আনন্দ দেয় না, 
ইহা অভিনেতাকেও আনন্দ দেয়। অভিনেতার আনন্দ স্থষ্টির 
আনন্দ, চরিত্র-চিত্রণের মাধ্যমে ভাব-প্রকাশের আনন্দ । 

আধুনিক শিক্ষা-ব্যবস্থায় অভিনয়কে শিক্ষাদানের একটি উৎকৃষ্ট 
মাধ্যমে ব'লে স্বীকার করা হয়। শিশুদের ইতিহাস, ভূগোল প্রভৃতি 
কয়েকটি বিষয় শিক্ষাদানের ব্যাপারে “অভিনয়-পদ্ধতি” বিশেষ 
কার্যকরী । এই পদ্ধতিতে শিক্ষাদানের জন্য শিশুদের মানুষ, 
পশুপাখী, গাছপাল। ও মানুষের, চরিত্রগত নানারকম গুণ ইত্যাদি 
ভূমিকায় অভিনয় করতে দেওয়া হয়। শিক্ষণীয় বিষয়টিকে সেজন্য 
নাটকের আকারে বা কথোপকথনের আকারে রূপান্তরিত করার 
প্রয়োজন হয়। একটা দৃষ্টান্ত দিলে বিষয়টি আরও পরিস্ষুট হবে । 

চতুৰ্থ শ্রেণীর শিশুদের জন্য লিখিত ইতিহাসের পাঠ্য-পুস্তকে 
আছে গৌতমবুদ্ধের গল্প এ গল্পটকে অনায়াসেই নাটকে রূপদান 
করা যেতে পারে। শিশুরা সেই নাটকের বিভিন্ন চরিত্র গৌতম, 
জ্যোতিষী, দেবদত্ত, ছন্দক, স্থুজাতা প্রভৃতির ভূমিকায় অবতীর্ণ হবে। . 
অভিনয়ের মাধ্যমে পাঠ্য-বিষয়টি শিশুদের কাছে বাস্তব আকার 
ধারণ করে। ফলে, তারা বিষয়টি সহজে হৃদয়ঙ্গম করতে পারে। 
কারণ, অভিনয় করলে বা দেখলে নাটকের অন্তর্গত চরিত্রগুলি এবং 
‘ঘটনাবলী দশক ও অভিনেতার মনে গভীর রেখাপাত করে। 

তাই, তাদের পক্ষে তখন পাঠ্য বিষয়টি অধিক দিন স্মরণ রাখাও 
সহজসাধ্য হয়| তাছাড়া, অভিনয়মাত্ৰেই আনন্দদায়ক ব'লে শিশুরা 
উৎসাহের সঙ্গে অভিনয় শিক্ষা করে । ফলে আনন্দের সঙ্গে পাঠ্য 
বিষয় তাঁরা হৃদয়ে. গ্রহণ করতে পারে । 

“অভিনয়-পদ্ধতি” কিন্তু সব বিষয় শিক্ষাদানের পক্ষে কার্যকরী 
নয়। তাছাড়া, এই পদ্ধতিতে শিক্ষা দিলে দ্ৰুত পাঠোন্নতি হয় না। 
অন্য শ্রেণীর কাঁজেরও ব্যাঘাত ঘটে । তবে মাঝে মাঝে এই 
পদ্ধতিতে শিক্ষা দেওয়া ভালো । তাতে শ্রেণী-পাঠনার একঘেয়েনি 
দূর হয়। গতানুগতিকার মাঝে নতুনত্বের আস্বাদ পেয়ে শিশুরা 
আনন্দে মেতে ওঠে ৷. বিপুল আগ্রহে অভিনয় করতে লেগে যায়। 

অভিনয়ের মাধ্যমে শুধু পাঠ্য-বিষয়ের জ্ঞানই যে ভালো হয় তা 


নয় ॥ আনুষঙ্গিক অনেক বিবয়েরই শিক্ষা! হয়। যেমন ধরা যাক্‌-- 


অভিনয় উপলক্ষে অভিনেতারা যে সব পোশীক-পরিচ্ছদ ব্যবহার 
করবে, সেগুলি শিশুরাই তৈরি ক'রে নিতে পারে । যারা অভিনয়ে 
অংশ গ্রহণ করবে না, প্রধানতঃ তাদেরই এ কাজে অংশ গ্রহণ করা 
উচিত। রঙিন কাগজ, বাড়ী থেকে আন! রঙিন ছেঁড়া কাঁপড়-জী মা, 
পাখীর পালক ইত্যাদির সাহায্যে এই সব পৌশাক-পরিচ্ছদ সহজেই 
তৈরি ক'রে নেওয়া যায়। এতে খরচ পড়ে খুবই কম ৷ অথচ সামান্য 
জিনিস বাঁ উপকরণ দিয়ে জীকজমকপূর্ণ অনেক পোশাক তৈরি 
করা বায় । আবার অভিনয় উপলক্ষে মঞ্চ সাজানো, রঙিন পর্দা তৈরি 
করা ইত্যাদি কাজও শিশুরা করতে পারে। শিল্প-শিক্ষক মহাশয় 
এ-সব কাজে তাদের সাহায্য করবেন__নির্দেশ দেবেন ৷ 

অভিনয় দেখবার জন্যে শিশুর! তাদের অভিভাবকদের এবং 

পাড়াপড়শীদের নিমন্ত্ৰণ করবে ৷ নিমন্ত্ৰণ-পত্ৰ:তার| সুন্দর হস্তাক্ষরে 
লিখবে। তারপর কাগজ কেটে খাম তৈরি ক'রে সেই খামে নিমন্ত্রণ 
পত্র ভরে, তা বিলি করবে । অভিনয়ের দিনে অভ্যাগতদের তারা 
অভ্যৰ্থনা করবে । অতিথি-অভ্যাগতদের “সঙ্গে কি-রকম ব্যবহার 
করতে হয়, তা শিক্ষক মহাশয় শিশুদের শিখিয়ে দেবেন। একটু 
উচু শ্রেণীর ছাত্র-ছাত্রীরা, যাতে তাদের পাঠ্য-বিষয়ের কাহিনী 
অবলম্বন ক'রে নাট ক-রচনার ব্ৰতী হয়, সেজন্য শিক্ষক মহাশয় তাদের 
উৎসাহিত করবেন। প্রথমে হয়তো শিক্ষার্থীদের রচনা ভালো হবে 
না। শিক্ষক মহাশয় সেক্ষেত্রে এ রচনা সংশোধন ক'রে, নিজের রচনা 
সংযোজন ক'রে নাটকটি দাড় করাবেন ।. তাতে শিশুর! উৎসাহিত 
তে হবেই, উপরন্ত তাদের লেখনী-শক্তিও বৃদ্ধি পারে। অভিনয় 
উপলক্ষে শ্রেণীর সকল শিশুই যাতে কোন-না-কোন কাজে অংশ . 
গ্রহণ করে, সেদিকে শিক্ষক মহাশয় লক্ষ্য রাখবেন ৷ শিশুরা যেন 
অভিনয়কে নিছক আনন্দলাভের উপায় বলেই মনে করে| ওটা যে 
শিক্ষালাভের উদ্দেশ্যে আয়োজিত, তা যেন তারা বুঝতে না৷ পারে, 
সেদিকে শিক্ষক মহাশয়ের লক্ষ্য রাখা কর্তব্য ৷ 

বিদ্যালয়ের শিশুদের অভিনয় খুব যে একট! উচ্চস্তরের হবে, তা 
আশা করা সঙ্গত নয়। তবুও খুব ভালভাবে মহড়া দিয়ে নিজেদের 
তৈরি কারে তবেই যেন শিশুরা! অভিনয় করতে নামে ৷ অভিনয় 
ভালো হোক্‌ বা না হোক, শিশুদের ক্ষেত্রে সেটা বড়,কথ| নয় 
বড় কথা হলো সকলের অংশ গ্রহণ কর । 

অভিনয় একা হয় না__পাঁচজনে মিলে-মিশে করতে হয় । আর 
একজনের সু-অভিনয়ে অভিনয় সৰ্বাঙ্গসুন্দর হয় না। সবীাঙ্গস্মুন্দর হয় 

সকল অভিনেতার স্ব-অভিনয় ও পরস্পরের বোঝাপড়া! দ্বারা। এর 
জন্য প্রয়োজন সহযোগিতার । এ-সহযোগিতা যে শুধু অভিনেতা- 
, দের মধ্যে থাকবে, তা নয়। যে পর্দা টানছে, যে আলোক-সম্পাত 
করছে, যে মঞ্চের ওপর অভিনয়ের প্রয়োজনীয় উপকরণ যোগাচ্ছে, 
যে অভিনেতাদের সাজাচ্ছে__এদের সবার সহযোগিতা চাই৷ তবেই. 
অভিনয় হবে সবাঙ্গস্থুন্দর ৷ | 

অভিনয়কে উপলক্ষ ক'রে পাচজনে মিলে-মিশে কাজ করতে গিয়ে. 
শিশু হ'য়ে উঠবে সামাজিক । আলাপ-আলোচনার মাধ্যমে কাজ 
করা, নেতার নির্দেশ মানতে শেখা, বিরূপ সমালোচনা সহা কর! 
ইত্যাদি নানারকম সামাজিক গুণাবলীর বিকাশ ঘটে শিশুর মধ্যে । 
অভিনয় একটি উচ্চস্তরের শিল্পকলা ৷ শৈশব থেকেই এর শিক্ষা: 
আরম্ভ হ’লে অনেক শিশুই বড় হ'য়ে এই শিল্পকলায় যথেষ্ট কৃতিত্ব 
দেখাতে পারবে ॥ অভিনয়ের এই সব শিক্ষাগত মূল্য আছে বলেই 
অভিনয়-পদ্ধতিতে শিক্ষাদান বর্তমীন-_শিক্ষা-বিজ্ঞানের অন্তভুক্ত 
হয়েছে। যে শিক্ষক অভিনয় পরিচালনার দায়িত্ব গ্রহণ করবেন, তার 
কাছে দর্শকদের মনোরপগ্তনের চেয়ে অভিনয়ের মধ্যকার শিক্ষাগত 
মূল্যকে যথাযথভাবে কাজে লাগানোই হবে বড় কথ!। 

বিগ্ঠালয়ে বছরে ছু'বারের বেশী নাটক মঞ্চস্থ করা বাঞ্ছনীয় নয়। 
কারণ, তাতে শিশুদের পড়াশুনায় ও অন্যান্ত কাজে বিদ্ধ ঘটে । আর 
একটা! কথা ৷ একই শিশু বার বার একজাতীয় চরিত্রের অভিনয় 
যাতে ন| করতে পায়, সেদিকে শিক্ষক মহাশয়কে লক্ষ্য রাখতে হবে। 
কারণ, তাতে শিশুর ব্যক্তিগত চরিত্রে নাটকের এ চরিত্রের বৈশিষ্ট্য 
গভীর রেখাপাত করতে পারে । যেমন-কোন শিশু যদি বার বার 

দুক্কৃতকারীর চরিত্র অভিনয় করে, তবে তার চরিত্রে দ্ধতকারীর 
চরিত্রগত দোষগুলিও বর্তীতে পারে । এট! মোটেই বাঞ্ছনীয় নয় । 
অভিনয়ের সঙ্গে ব্যয়ের প্রশ্নও স্বভাবতঃই মনে জাগে । আঁজ- 
কালকার দিনে অভিনয় করতে গেলে মঞ্চ-নিমাণ, পৌশীক-পরিচ্ছদ, 
"আলো, অভিনেতাদের ‘মেক-আপ’ ইত্যাদি বাবদ মোটা টাকা খরচ 
হয়ে যায়। বিদ্যালয়ে অত টাকা খরচ করা সম্ভব" নয়। কাজেই 
শিশুদের বাড়ী-থেকে-আনা সামান্য উপকরণ থেকেই অনেক জিনিস 
তৈরি ক'রে নিতে হবে ৷ যতদুর সম্ভব ব্যয়-সঙ্কোচের শিক্ষা শিশুদের 
দিতে হবে । 


- দশ: | 
॥ চিত্ৰাঙ্কনের মাধ্যমে শিক্ষা ॥ 


মানুষ স্বভাবতঃই সুন্দরের পূজারী । তাই সুন্দর জিনিসমাত্রই 
মানুষের মনকে আকৃষ্ট করে। রূপ-রস-গন্ধে ভরা সুন্দর ফুল দেখলে 
আমরা যে আনন্দিত হই, সুন্দর সুন্দর ছবি এনে আমরা যে ঘর 
সাজাই__এ-সবের মূলে আছে সুন্দরের প্রতি আমাদের স্বাভাবিক 
একটা অনুরাগ । এই সৌন্দধানুরাগ প্রত্যেক মানুষের মধ্যেই অল্প- 
বিস্তর থাকে । তবে উপযুক্ত শিক্ষা, পেলে, উপযুক্ত পরিবেশ সৃষ্টি 
করলে মান্ত্যের এই সৌন্দর্যানুভূতি ধীরে ধীরে বিকাশলাভ করে। 
চিত্ৰাঙ্কনের মাধ্যমে মানুষের সৌন্দৰ্য-জ্ঞান ও সৌন্দর্ধানুরাগ বৃদ্ধি 
পার়। তাই শিশুদের চিত্রাঙ্কন শিক্ষা দেওয়া অত্যাবশ্যক । 

মানুষমাত্ৰেই আত্ম-প্রকাশের স্থযোগ খৌজে ৷ চিত্রাঙ্কন, গান- 
বাজনা, আবৃত্তি, অভিনয়, রচনা, কাজ, কথাবাৰ্তা--এ-সবই হলো 
মানুষের আত্ম-প্রকাশের বিভিন্ন মাধ্যম যে মানুষ আত্ম-প্রকাশের 
' সুযোগ পায় না, তার মানসিক বিপর্যয়, ঘটে৷ সেটা যেমন মানুষের 
মানসিক ও দৈহিক স্বাস্থ্যের পক্ষে ক্ষতিকর, তেমনি পরোক্ষভাবে 
সমাজের পক্ষেও ক্ষতিকর । তাই শৈশবকাল থেকেই আত্ম-প্রকাশের _ 
সুযোগদানের জন্য শিশুদের চিত্রাঙ্কন শিক্ষা দেওয়| বিশেষ. প্রয়োজন ৷ 
ভাব-প্রকাশের একট! প্রকৃষ্ট উপায় হ'ল চিত্রাঙ্কন ৷ স্মরণাতীত 
কালে যখন মানুষের ভাষার বাহন বর্ণমালা! স্থষ্টি হয়নি, তখন মানুষ 
তার ভাব প্রকাশ করতো চিত্ররেখার মাধ্যমে ৷ ইতিহাসই এর সাক্ষ্য 
দেয়। মনের ভাব মুখের ভাষায় প্রকাশ করা অথবা কালির আখরে 
প্রকাশ করার চেয়ে চিত্ররেখায় পরিক্ফৃটিত করলে তা সজীব ও প্রাণবন্ত 
হ'য়ে উঠে--ভাবের আসল রূপটি যথাযথভাবে আত্ম-প্রকাশ করে। 
মুখের ভাষায় বা লেখায় ভাব প্রকাশ করলে, তা শুধু যে সেই ভাষা 
ও.লেখ| বোঝে এমন লোকরাই তা বুঝতে পারে । অপরপক্ষে চিত্রের 
ভাষ! সাৰ্বজনীন ৷ সকল দেশের সকল ভাষাভাষী মানুষের পক্ষেই 
চিত্রের ভাব উপলব্ধি করা সম্ভব । কাজেই চিত্র ভাব-প্রকাশ ব| 
' আত্ম-প্রকাশের সর্বশ্রেষ্ঠ মাধ্যম--এ-কথ| অনস্বীকার্য । 
শিশুর মধ্যে আছে সুজনের প্রবৃত্তি । সে চায় স্থষ্টি করতে-- 
গড়তে। বড় হ'লেও এই প্রবৃত্তি একেবারে লোপ পায় না। তবে 
শৈশবকাল থেকে যদি সে তার স্জনের আকাজ্কা পরিতৃপ্ত করার 
সুযোগ না পায়, তবে তার স্থষ্টিধর্মী মনটি কালক্রমে বিনষ্ট হ'তে 
থাকে । চিত্রাঙ্কনের মাধ্যমে শিশুর সুজনের আকাজ্ষ। পরিতৃপ্ত হয়, 

আর তাতে শিশু লাভ করে অপার আনন্দ ৷ সে আনন্দ স্থষ্টির 
আনন্দ। 

চিত্রাঙ্কনের মাধ্যমে শিশুর, সোন্দর্য-বোধ ও সৌন্দর্য-তৃষণা বৃদ্ধি 
পায়। তাতে শিশু যেকোন বস্তু বা দৃশ্য দেখে তার অন্তর্নিহিত 
সৌন্দ২টুকু উপলব্ধি করতে শেখে শিশুর জীবনে এই সৌন্দর্যবোথের 
মূল্য অনেকখানি। বেশভূষা, গৃহসজ্জা ও সকল কাজকর্ম বেশ গুছিয়ে 
সুন্দরভাবে করতে গেলে যে স্ুরুচির প্রয়োজন হয়, তার অনেকটা 
নির্ভর করে এই সৌন্দর্যবোধের ওপর। যে শিশুর সৌন্দৰ্যবোধ 
উচ্চস্তরের, তার প্রতিটি কাজকর্মে, চালচলনে সুরুচির পরিচয় পাওয়া 
যায় । অনেক শিশুকে দেখা যায়--বেশ পরিপাটি ক'রে বইয়ে মলাট 
দিয়েছে, খাতার প্রতি পাতায় মার্জিন টেনে লিখেছে, পড়ার টেবিলের 
উপর বইখাতাগুলি বেশ গুছিয়ে রেখেছে। এ-সবই শিশুর সৌন্দর্য- 
বোধের পরিচায়ক। 

চিত্বাঙ্কনের মাধ্যমে শিশুর অগ্থকরণ-প্রবৃত্তি পরিতৃপ্ত হয়। ছবি 
যে সব সময় কল্পনা প্রস্থত হবে__তা নয় । শিশুদের ক্ষেত্রে প্রথমে 
তাদের একটা আদর্শ চিত্র দেখানো হয়। তারা পর্যবেক্ষণ করে। 
পরে এ আদর্শ চিত্রকে তাদের চোখের সামনে থেকে সরিয়ে নেওয়া 
হয়। সে চিত্রের যে ছাপটুকু শিশুর মনের মধ্যে থেকে যায়, শিশু 
তারই চিত্ররূপ দেবার চেষ্টা করে। এটা অনুকরণেরই নামান্তর । 

চিত্রাঙ্কনের সময় চোখ ও হাতের যথেষ্ট ব্যবহার হয়। সেই সঙ্গে 
বিচারশক্জি, কল্পনাশক্তি প্রভৃতি মানসিক বৃত্তিগুলিরও অন্থশীলন হয়। 
ফলে, শিশুর মনের বিকাশ ভালো! হয়। ছবি আঁকতে গেলেই স্ূন্ম 
পর্ববেক্ষণ-শক্তির প্রয়োজন, আর প্রয়োজন নিপুণ অঙ্গলি-সধণলনের ৷ 

নিগুণভাবে হস্ত সঞ্চালিত করতে না পারলে ভাব রেখায় ফুটে উঠবে 
কি ক'রে? কাজেই চিত্ৰাঙ্কনের মাধ্যমে যেমন মনের বিকাশ হয়, 
তেমনি চোখ ও হাতের ভালো ব্যবহার শিক্ষাও হয় ৷ 
. এতদিন পর্যন্ত আমরা শিশুর আকা-ছবিকে আমাদের: অর্থাৎ 
বয়স্কদের দৃষ্টিভঙ্গী দ্বারা বিচার করতাম ৷ শিশুর জীকায় ভুল ধরতাম, 

- তার আকার কোন মূল্য দিতাম না। আজ আমাদের সে দৃষ্টিভঙ্গী 
পাল্টাবার সময় এসেছে । আজ শিশু-মনোবিজ্ঞান শিক্ষা ক'রে 
আমরা বুঝেছি যে, শিশুর আকায় সঠিক রেখা-চালন! এবং রং 
প্রয়ৌগই বড় কথা নয়। বড় কথা হচ্ছে, তার আত্ম-প্রকাশের 
প্রচেষ্টা । তাই শিশুর আকায় রেখার টান বদি ঠিক না হয়, উপযুক্ত 
রং বদি সে প্রয়োগ করতে ন! পারে, তার আঁক! জিনিসটি বাস্তবের 
বস্তু থেকে যদিও ভিন্ন হয়, তবুও আমরা শিশুর সে আকার মৰ্যাদ৷ 
দেব--তাকে নিরুৎসাহিত করবো না । গোড়া থেকেই যদি আমরা 
শিশুর অঙ্কন প্রচেষ্টাকে খুঁত ধরে নিরুৎসাহিত করি, তবে তার 
মধ্যে যে শিল্পী-সম্ভাবনাটুকু লুকিয়ে ছিল, তা অঙ্কুরেই বিনষ্ট হবে ৷ 

শিশু যে ছবি আকে, তা যদি তার বাস্তব অভিজ্ঞতা-প্রস্থুত না 
হয়, তবে সে ছবি আকায় উৎসাহ পায় না। কাজেই শিশুদের 
অভিজ্ঞতার ভাণ্ডার বৃদ্ধির জন্য শিক্ষক মহাশয়ের যত্ববান হওয়া 
উচিত। শিশুর, অভিজ্ঞতার ক্ষেত্র বাড়িয়ে দিতে পারলে চিত্রাঙ্কন 
পারদগ্রিতা দেখানো! তার পক্ষে সম্ভব হবে । 

এ ছাড়া, শিশুকে যথেচ্ছভাবে মন থেকে আকবার স্থযৌগ 
দিলে, স্বাধীনতা দিলে, আকার উপযুক্ত পরিবেশ স্থষ্টি ক'রে দিলে, 
উৎসাহ দিলে, ধীরে ধীরে সে চিত্রাঙ্কনে পারদশিত! দেখাতে পারবে । 

_ বিদ্যালয় থেকে হাতে-লেখা কোন পত্রিকা-প্রকাশ করলে শিশুরা 
উৎসাহ পাবে । শিশুরাই পত্রিকা সম্পাদনার দায়িত্ব গ্রহণ করবে ৷ 
পত্রিকায় শিশুদের লেখা ও আকা-ছবি স্থান পাবে। দ্বি-মাসিক বা. 
ত্রৈমাসিক পত্রিকা যদি প্রকাশিত হয়, তবে তাতে অধিকাংশ শিশুর 
আকা ছবিই প্রকাশ করা সম্ভব হবে ৷ পত্রিকায় নিজেদের আকা৷-ছবি 
প্রকাশিত হ'তে দেখলে শিশুরা উৎসাহবোধ করবে ৷ 

শিশুদের মধ্যে অনেকেরই নানারকম শখ (73০65 ) আছে । 
কেউ ডাকটিকিট জমায়, কেউ দেশ-বিদেশের মুদ্রা জমায়, কেউ বা 
সংগ্রহ করে স্বনামখ্যাত ব্যক্তিদের হস্তাক্ষর বা সহি। এই শখগুলোর 
একটা! শিক্ষাগত মূল্য আছে। কারণ, সংগ্রহ করাটাই বড় কথা নয় 
শিশুর কৌতূহলই বড় কথা। সেই কৌতূহলের - বশবর্তা হয়েই 
শিশু তার শখ সম্পকিত নানান্‌ বই পড়ে, কোন প্রশ্ন মনে জাগলে 
তা শিক্ষক মহাশয়ের কাছ থেকে জেনে নেয়। এই সব ‘হবি’ বা 
শখের মাধ্যমে শিশুর ইতিহাস, ভূগোল, সমীজ-বিগ্ভা ও সাধারণ 
জ্ঞানের অনেকটা শিক্ষা হয়। শিক্ষক মহাশয় ছাত্র-ছাত্রীদের 
দেশ-বিদেশের নানারকম ভালো ভালে ছবি সংগ্রহ করতে উৎসাহ 
দিতে পারেন। তাতে অনেক শিশুই ছবি সংগ্রহ করাকে ‘হবি’ 
হিসাবে গ্রহণ করবে । “হবি'মাত্রই শিশুর কাছে আনন্দদায়ক 
শিক্ষাপ্রদ তো বটেই। কাজেই, এই ছবি-সংগ্রহের ‘হবি’র মাধ্যমে 
শিশু অনেক কিছু জানতে পারবে-_শিখতে পারবে ।- 


শশী শী 


৬২ 


_ এগারো 


॥ সঙ্গীতের মাধ্যমে শিক্ষা ॥ 
মান্য যখন পৃথিবীতে প্রথম আসে, তখন তার ভাষা ছিল না ৷ 

বিশিষ্ট ধরনের স্বর-সংযোগে মানুষ তখন সুখ, দুঃখ, আনন্দ; অনুরাগ 
আবেগ-অনুভূতি প্রভৃতি প্রকাশ করতো ৷ তারপরেই মানুষ শিখলে 
স্বরভঙ্গীর মধ্যে বহুল বৈচিত্র্য স্থষ্টি করতে আর ‘তখনই স্থষ্টি হলে 
কঠ-সঙ্গীতের। তাই বল! যায় যে, পৃথিবীতে মানক-স্বষ্টির সুরুতেই 
সঙ্গীতের উৎপত্তি হয়েছে । অতএব, সঙ্গীতই মানুষের প্রাচীনতম 
বিদ্ত।। ভাবার স্থষ্টি আরও পরে। ৷ 

ললিতকলা বা চারুকলার অন্যতম উপাদান হ'ল সঙ্গীত। 
আদর্শ সঙ্গীত বলতে বোঝায় নাচ, গান ও বাজনার একত্র সমাবেশ ৷ 
মানুষের জীবনকে সুন্দরভাবে গড়ে তুলবার একটি প্রধান উপাদান 
হ'ল সঙ্গীত তাই মানব-জীবনে সঙ্গীতের স্থান অতি উচ্চে। 

শিশুর ভাষা ধ্বনিময় । আবার ধ্বনি-বিন্যাসের বিচিত্র সমাবেশেই 
সৃষ্টি হয়েছে সঙ্গীত তাই, সঙ্গীতের সাহায্যে শিশু-মনের অতি 
নিকটে পৌছানো যায়। শিশুর মনে যে শুপ্ত রসবোধ, স্থরবোধ 
আছে-সঙ্গীতের মাধ্যমে তাকে জাগিয়ে তোলা যায়। তাতে শিশু 
ক্রমশঃ আত্ম-প্রকাশে সমর্থ হয়। সুরুচিপূর্ণ সঙ্গীত শিশুর রুচিবৌধকে 
জাগ্রত করে-_তার চরিত্রের ওপর প্রভাব বিস্তার ক'রে চরিত্রকে 
সুগঠিত করে। . | 

পৃথিবীর প্রায় সকল শিক্ষাবিদ্ই একবাক্যে স্বীকার করেন যে, 
শৈশবকাল হ'তেই মানব-শিশুকে সঙ্গীত শিক্ষা দেওয়া প্রয়োজন | 

কারণ, সঙ্গীত শিশুর সর্বাঙ্গীণ বিকাশের সহায়ক । সঙ্গীত সম্পর্কে 
রবীন্দ্রনাথ বলেছেন £ “কথাই সব নয় । বাক্য যা বলতে পারে না 
গান তা প্রকাশ করে। সুরের রস আর কবিতার রস সম্পূর্ণ স্বতন্ত্র ৷ 
কিন্ত স্বতন্ত্ৰ হ'লেও এদের সুষ্ঠু মিলন হ'তে পারে।”_ আমরাও চাই 
‘এই সুষ্ঠু মিলন, অৰ্থাৎ সুর ও ভাষার মধ্যে স্বভাবসিদ্ধ সঙ্গতি । 
শিশুকে আমরা স্তর ও ভাষার সন্ধান দিতে চাই সঙ্গীতের মাধ্যমে ৷ 
এটাই সঙ্গীতের মাধ্যমে শিশু-শিক্ষার অন্যতম উদ্দেশ্য । ন 
শৈশবে খুব সহজ ও সরল গান শিশুকে শেখাতে হয় 1 সেই 
গানের সঙ্গে শিশুর অতি-পরিচিত বস্তু বা বিষয়ের ঘনিষ্ঠ সম্পর্ক 
থাকা চাই । তবেই তা শিশুর কাছে সরল মনে হবে, তার মনকে 
খুশিতে ভরিয়ে তুলবে । আজ শিশুর.কাছে ভালো লাগছে সরল 
কর্মসঙ্গীত, লোক-সঙ্গীত, প্রাকৃতিক সঙ্গীত ও মজাদার গান ৷ কাল 
কৈশোরে পদাৰ্পণ ক'রে এ-সব গান আর তার মনকে তত দোলা! দেবে 
না। তখন সে ভালবাসবে জাতীয় সঙ্গীত, দেশাত্মবোধক সঙ্গীত ও 
আদর্শের প্রেরণামূলক যে-কোন সঙ্গীত। তাই শিশুর বয়স, মানসিক 
বিকাশ ও সামর্থ্যের প্রতি লক্ষ্য রেখে বিভিন্ন ধরনের সঙ্গীত শিক্ষা- 
দানের ব্যবস্থ। করা উচিত। নীচে উদাহরণসহ সঙ্গীতের শ্রেণী- 
বিভাগের নমুনা দেওয়া হ'ল । উদাহরণের সঙ্গীতগুলি সুপরিচিত | 
বা ভজন £--(১) রঘুপতি রাঘব রাজা রাম। 
(২) ছোট শিশু মোরা তোমার করুণ! 
হৃদয়ে মাগিয়া লব | 
জাতীয় সঙ্গীত ও দেশাত্মবোধক সঙ্গীত £(১) জনগণমন 
অধিনায়ক, জয় হে। 

জাতীয় সঙ্গীত ও দেঁশাত্ববোধক সঙ্গীত £_-(২) হও ধরমেতে ধীর, 
হও করমেতে বীর । 
কৰ্মসঙ্গীত £_(১) চল্‌ কোদাল চালাই। 
(১) আয়রে মোর! ফসল কাটি । 
খাভু সঙ্গীত $_(১) পৌষ তোদের ডাক দিয়েছে। 
(২) মেঘের কোলে রোদ হেসেছে। 
শিশু-মনে আদর্শ উদ্রেককারী সঙ্গীত £_(১) আমরা শিশুর দল | 
(২) ছোট একটি কৃষক আমি। 
মজাদারগান £--(১) একদিন জিভ বলে শোন্‌ ভাই ৷ 
(২) ফুলের পোষাক পরব। 
মনোবিজ্ঞীনীরা বলেন শিশুর শিক্ষা আরম্ভ করতে হবে আনন্দের 
মধ্য দিয়ে । গোড়ায় এই বিভিন্ন ধরনের সঙ্গীত শিক্ষার মধ্য দিয়ে 
শিশুর দৈহিক, মানসিক ও আধ্যাত্মিক উন্নতি হবে--সঙ্গীত তাঁর 
কাছে হবে হাঁসি আর অনাবিল আনন্দের উৎস। শিশু বিদ্যালয়ে 
সঙ্গীত শিখবে বটে, কিন্তু বাঁড়ীতেও তাঁর চর্চা করবে । কাজেই 
শিশুর.ছুই পরিবেশ_গৃহ আর বিদ্যালয়--আনন্দ-মুখর হয়ে উঠবে ৷ 
সঙ্গীত শিশুকে সৌন্দর্যপ্রিয় করে তোলে । শিশু তখন সুন্দরের 
উপাসনার ভেতর দিয়ে অস্থবন্দৱকে জয় করতে শেখে । উৎসবের 
প্রাণকেন্দ্র সঙ্গীত বলে উৎসব শিশুর কাছ এত ভালো লাগে । তাই 
উৎসবের সময় শিশুদের মধ্যে যেন প্রাণের বন্য! বয়ে যায় । 
মনৌবিজ্ঞানীরা বলেন, সঙ্গীত মানুষের শারীরিক বিকাশে 
যথেষ্ট সহায়তা করে । তাঁদের মত এই-_সঙ্গীত দেহের ক্লান্তি ও 
'অবসাদ দূর করে এবং মস্তিফকে সবল ও সুস্থ রাখে । সঙ্গীত-চর্চার 

সময় কণ্ঠের মাংসপেশীগুলির সঞ্চালন হয়। ফলে, সেই পেশীগুলি 
স্বস্থ ও সবল হয়। নিশ্বাসের সংযম ও সমন্বয় রক্ষা করা সঙ্গীত- 
চার প্রধান অঙ্গ । এর দ্বারা বুকের ও ফুস্ফুসের পেশীগুলির কাজ 
স্পরিচালিত হয়। সঙ্গীত-চর্চা দ্বারা জিভের জড়তা দুর হয়; ফলে, 
পরিষ্কারভাবে শব্দের উচ্চারণ করার ক্ষমতা জন্মায় এবং শিশুর 
বাচন-শক্তি বিকশিত হয় ৷ 

অতি শৈশবকালে যখন শিশুর অক্ষর-ভগনও হয়নি, তখন সে 
শুনে শুনে গান করতে শেখে ৷ এতে তার স্মৃতিশক্তির অনুশীলন হয়। 
তারপর যখন তার অক্ষর-ভ্ঞান হয়--সে পড়তে শেখে-_তখন সঙ্গীতের 
বাণী পড়তে গিয়ে তার নিরীক্ষণ-শক্তি বাড়ে, বাড়ে ভাবপ্রকাশের 
ক্ষমতা ও দ্রুত পঠন-ক্ষমতা। সুরের ওঠা-নামা লক্ষ্য করতে গিয়ে 
শিশুর বিচারশক্তি, ধারণাশক্তি ও মনঃসংযোগে ক্ষমতা বৃদ্ধি পায়। 

সঙ্গীত শিশুর মনকে শৃঙ্খলাবদ্ধ করতে সাহায্য করে। শিশু 
বুঝতে পারে যে, গানের স্থর, তাল, লয় ইত্যাদি ভালভাবে 'না মেনে 
গান করলে, গানের মাধুর্য নষ্ট হয়ে যায়। তাই সে গানের নিয়মগুলি 
মেনে চলতে শেখে । তাল-লয়ের জ্ঞানের উন্মেষ হ'লে সমবেতভাবে 
গান করা, এক সাথে চলা ও সমবেতভাবে আবৃত্তি করা সহজ হয়ে 
পড়ে। শিশু তখন এক্যবদ্ধভাবে কাজ ‘করতে শেখে, তার মনে 
জাগে একত্ববোধ এবং অপরের প্রতি সহানুভূতিশীল হতে শেখে। 
সে বোঝে, সমাজে বাস করতে গেলে সকলের সঙ্গে সমান তালে 
পা ফেলে চলতে হয়। সঙ্গীত-ই এনে দেয় এই সামাজিকতাবোধ। 

স্বরে আছে এক মোহিনীশক্তি। অনেকক্ষেত্রে সেখা যায় যে, 
এঁ মোহিনীশক্তির প্রভাবে লাজুক শিশুদেরও সব সঙ্কোচ দূর হ'য়ে 


৬৬ 


গেছে, রুক্ষ স্বভাবের শিশুর ভ্ৰূকুটি গেছে মিলিয়ে, সদা-বিষন্ন শিশুর . 
মুখে ফুটে উঠেছে হাসি, অসামাজিক শিশু হয়ে উঠেছে- সামাজিক । 
এ যেন কোন এক মন্ত্রশক্তি। 

সুরের মৃছনায় শিশুর আনুভূতিক জীবনেরও বিকাশ ঘটে । 


সঙ্গীত শিক্ষাদানের এটাও একটা! মুখ্য উদ্দেশ্য । শিশুর আছে 


অনুভূতি । এটা তার সহজাত বৃত্তি। এই সহজাত বৃত্তির বহিঃপ্রকাশ 
হ'ল হাসি আর খেলা ৷ সঙ্গীতের সুর শিশু-চিত্তের কোমল বৃত্তি- 
গুলিকে পূর্ণতা দান করে, তার অনুভূতিকে ক'রে তোলে নির্মল ৷ 
সুরের লহরী শিশুর দেহ ও মনে দোলা দেয় । তখন সে সঙ্গীতের 
তালে তালে অঙ্গভঙ্গী করে--আত্ম-প্রকাশের চেষ্টা করে। সে চেষ্টা 
সফল হ’লে শিশু তৃপ্ত হয়ে খুশি হয়। সঙ্গীতের তাল: শিশুর মনে 
গভীরভাবে রেখাপাত করে, তার সকল কাজকে ছন্দোবদ্ধ ক’রে দেয় । 
অনেক সময় দেখা গেছে, নীতি-উপদেশের সাহায্যে যে শিক্ষা 
শিশুকে দেওয়া যায়নি, তা সঙ্গীতের মাধ্যমে অতি সহজে দেওয়া 
সম্ভব হয়েছে । যেমন নৈতিক ও আধ্যাত্মিক শিক্ষা, নীতি বা! উপদেশ 
দ্বার! দেওয়া সহজে সম্ভব হয় না ৷ দেখা গেছে, ছোট ছোট সহজ ও 
সুন্দর ভজন বা ধর্মসঙ্গীত গাইতে গাইতে শিশুর আধ্যাত্মিক জীবনের 
ভিত্তি সহজেই গড়ে উঠেছে । ভজন বা ধর্মসঙ্গীত প্রাচীন ভারতের 
এক গৌরবময় এঁতিহা। কাজেই, ভারতীয় সঙ্গীতের এই গৌরবময় 
ইতিহাসকেও শিশুর জানতে হবে ৷ যে-সব সঙ্গীত ভারতের নিজস্ব 
সম্পদ্‌, সেগুলি শিশুদের শিক্ষাদানের মাধ্যমে দেশের কৃষ্টি ও এতিহোর 
প্রতি তাদের শ্রদ্ধাবান ক'রে তুলতে হবে । শৈশব থেকেই শিশুর 
শ্রবণশক্তিকে এমনভাবে সজাগ ক'রে তুলতে হবে, যাতে শ্রেষ্ঠ সঙ্গীত 

সম্বন্ধে তার ধারণা জন্মায় এবং শ্রেষ্ঠ সঙ্গীতের প্রতি তার স্বাভাবিক 
অনুরাগ বৃদ্ধি পায়। 


নাচ, গান ও বাজনার প্রতি সকল শিশুরই একটা স্বাভাবিক ' 


অনুরাগ আছে__আঁকর্ষণও আছে । মনের এই স্বাভাবিক বৃত্তির যদি 
. বিকাশ না ঘটে, তবে সর্বাঙ্গীণ শিক্ষা সম্ভব হবে কি ক'রে? উপরের 
আলোচনা থেকে বেশ স্পষ্টভাবে বোঝা যায় যে, সঙ্গীত মানুষের 
শারীরিক, মানসিক, আনুভূতিক ও আধ্যাত্মিক জীবন গঠনের 
সহায়ক। প্রকৃত শিক্ষার লক্ষ্য শিশুকে তার দেহ, মন ও প্রাণের 
এশ্বৰ্ষে সমৃদ্ধ করে দেওয়া | 
৪813 
॥ সমবায় সমিতির মাধ্যমে শিক্ষা ॥ 

মানুষ সামাজিক জীব ৷ সমাজের আর পাঁচজনের সঙ্গে মিলে- 
মিশে তাকে কাজ করতে হয়, বাস করতে হয়। দলবদ্ধভাঁবে কাজ 
করতে হ'লে দরকার সহযোগিতার ৷ কিন্তু এই সহযোগিতার মনোভাব 
একদিনে স্থষ্টি হয় না। এর জন্য শিক্ষার দরকার__-আর দরকার 
অনুশীলনের । আজকের শিশু ভবিষ্যতে হবে বৃহত্তর সমাজের সভ্য । 
তখন সমাজের আর সকলের সঙ্গে সহযোগিতা করতে হবে। 
কাজেই সহযোগিতার শিক্ষাটুকু শৈশব থেকেই আরম্ভ হওয়া ভালে! ৷ 
বিদ্যালয়েই এ-শিক্ষার স্ুত্রপাত হবে । 

দেখা গেছে, সমবায় সমিতির মাধ্যমে সহযোগিতার শিক্ষা ভালো 
হয়৷ তাই বিগ্যালয়গুলিতে সম্ভব হলে সমবায় সমিতি গড়ে তুলতে 
হবে | সমবায় সমিতি স্থাপনের উদ্দেশ্য শিক্ষক মহাশয় ভালভাবে 

শিশুদের বুঝিয়ে দেবেন এবং শিশুরাও যখন তাদের নিত্যব্যবহার্য 
জিনিসপত্র অল্প দামে কেনাকাটার এবং সহজে পাওয়ার সুবিধার = 
বিষয় বিবেচনা, করবে, তখন তারা সমবায় সমিতি গঠনে উৎসাহী 
হবে। সমিতির যাবতীয় কাজ শিশুরা নিজেরাই করবে এবং তারই 
_ মধ্য দিয়ে সমবায় সমিতি পরিচালনার শিক্ষা হবে। তারা বুঝবে, 
সহযোগিতা ছাড়া এ ধরনের সমিতির কাজ চালানো অসম্ভব ৷ 
শিশুদের বুদ্ধি ও বিবেচনা অপরিণত ৷ কাজেই প্রতি পদে তাদের 
সাহায্যের দরকার হবে, পরামর্শ দিতে হবে ৷ তাদের দাহাষ্য করবেন . 
ও পরামর্শ দেবেন শিক্ষক মহাশয় । দুরে দূরে থাকলেও শিশুদের 
প্রতিটি কাজের ওপর তিনি তীক্ষ দৃষ্টি রাখবেন। শিশুদের তিনি 
বুঝবার স্থুযোগ দেবেন সমবায় সমিতি শিশুদের নিজেদের . 
প্রয়োজনেই স্থাপিত হয়েছে_-অন্য কোন উদ্দেশ্যসাধনের জন্য তিনি 
বা বিদ্যালয়ের কর্তৃপক্ষ জোর ক'রে সমবায় সমিতি গড়ে তুলতে বাধ্য 
করেন নি। একথা যখন শিশুরা বুঝতে পারবে, তখনই তার! 
উৎসাহের সঙ্গে দায়িত্ব নিয়ে কাজ করবে । সমবায় সমিতি শিশুদের 
কাছে নতুন ৷ কাজেই নতুন কৌন কাজ করতে গেলে প্রতি পদে 
বাধা ও নানানু সমস্ত| আসতে বাধ্য ৷: নিজেদের বুদ্ধি খাটিয়ে, 
শিক্ষক মহাশয়ের পরামর্শ নিয়ে তার! সেই বাধা অপসারণ ও সমস্তা 
সমাধানে সচেষ্ট হবে । আর তার মধ্যে দিয়েই তাদের শিক্ষা হবে। 
এখন দেখা যাক্‌, বিদ্যালয়ে কি ধরনের সমবায় সমিতি গঠন করা 
যেতে পারে । শিশুদের দৈনন্দিন জীবনে বই, খাতা) কাগজ, পেন্সিল, 
রবার, কালি, রং, তুলি প্রভৃতি জিনিস প্রয়োজন ৷ প্রথমে এই. সব 
জিনিস নিয়েই বিদ্যালয়ের সমবায় সমিতির কাজ আরম্ভ করা যেতে 

পারে। কিন্তু এর জন্য মূলধন তো চাই, তা আসবে কোথা থেকে? 
শিশুরা প্রত্যেকে নিজেদের সামর্থ্যমতো কিছু কিছু টাদা দিয়ে মূলধন 

সৃষ্টি করতে পারে । যে যেমন টাদা দেবে, সমিতির লভ্যাংশে সেই 
হারে তার অধিকার থাকবে । কোনও নির্দিষ্ট টাদা সকলের জন্য 
সমানভাবে স্থির ক'রে দিলেও চলে ৷ তার সেই টাদার পরিমাণ বেন 
বেশী না হয়, যেন সকলেরই বহনযোগ্য হয় । অর্থ দিয়ে যারা সমিতি 
গড়ে তুলবে, তারাই হবে সমিতির সভ্য এবং সমিতির পরিচালক ৷ 

মূলধন জোগাড় হওয়ার পর শিক্ষক মহাশয়ের উপস্থিতিতে সমিতির 
সভ্যরা একত্রে বসে সমিতি পরিচালনার জন্য পরিকল্পনা করবে । 
পরিকল্পনা সমিতি স্থির করবে কি কি জিনিসকেনা হবে, কতটা কেন! 
হবে, তাতে আন্গুমানিক কত খরচ হবে__ইত্যাদি। এ-সব ব্যাপারে 
যদি দল ভাগ ক'রে নেওয়া যায়, তাতে কাজের স্ববিধ| হবে । জিনিস 
কেনা হ'লে মোট কত খরচ হয়েছে, তার হিসাব ক'রে কাৰ্যনিৰ্বাহক 
সমিতির সভ্যর| কোন্‌ জিনিস কত দামে বিক্রি করতে হবে--তা 
স্থির করবে। বলা বাহুল্য, বিক্রির দাম কেনা দামের থেকে কিছু 
বেশী ক'রে ধাৰ্য করতেই হবে__নচেৎ সমিতির লাভ হবে ন| ৷‘ 

বিক্রির দাম ধার্য হ'লে সমিতির সভ্যরা মিলে একটা তালিকা 
প্রস্তুত করবে। তাতে কোন্‌ দ্রব্য কত দামে বিক্রি করতে হবে, তা 
লেখা থাকবে। কাৰ্যনিৰ্বাহক সমিতি স্থির করে দেবে-_সপ্তাহের 
কোন্‌ দিন কোন্‌ সদস্য সমবায় সমিতির ভাণ্ডারী হবে । ভাণ্ডারীর 
কাজ হবে নিৰ্দিষ্ট দিনে নির্দিষ্ট সময়ে সমিতির ভাণ্ডার খোলা, 
জিনিসপত্র বিক্রি করা, বিক্রীত দ্রব্যের ও আদায়ীরুত মূল্যের হিসাব 
রাখা এবং বিক্রীত অর্থ কোষাধ্যক্ষের কাছে জমা দেওয়া । 

কাৰ্যনিৰ্বাহক সমিতি নোটিশ দিয়ে সকল সদস্তকে জানিয়ে দেবে__ 
কে কবে ভাণ্ডারী হবে, ভাণ্ডার প্রতিদিন কোন্‌ সময় থেকে কোন্‌ 
সময় পৰ্যন্ত খোলা থাকবে ইত্যাদি। নির্দিষ্ট সময়ে প্রতিদিন ছাত্ররা 
সমবায় সমিতির ভাণ্ডারে তাদের প্রয়োজনীয় জিনিস কিনবে ৷ যদি 
কোন জিনিস ভাণ্ডারে না থাকে অথচ কোন ছাত্রের তা প্রয়োজন হয়, 
তাব ছাত্র সে-কথা কার্নির্বাহক সমিতির কর্ম-সচিবকে জানাবে |; 
কাৰ্যনিৰ্বাহক সমিতির নির্দেশ পেলে তবেই সে জিনিস কেন! হবে ৷ 

সমবার সমিতির ভাণ্ডার বিদ্যালয়ের কোন একটি ঘরে স্থাপন করা 
উচিত এবং বিদ্যালয়ের কাজ চলার কালে কৌন সময়ে ভাণ্ডার খোলার 
ব্যবস্থা রাখা উচিত । সমিতির আয়-ব্যয়ের যাবতীয় হিসাব, হিসাব- 
পরীক্ষক সমিতি বছরে দু'বার পরীক্ষা ক'রে দেখবে এবং বৎসরান্তে 
লাঁভ-লোকসান খতিয়ে লভ্যাংশ সদস্তদের মধ্যে বিতরণ করবে। 

সমবায় সূমিতি.-পরিচালনার মধ্যে দিয়ে শিশুরা সবচেয়ে বড় যে. 
শিক্ষাটি পাবে, তা হলো সহযোগিতার শিক্ষা--যার মূল কথাটি হলো ঃ 


“দশে মিলি করি কাজ, 
হারি জিতি নাহি লাজ ৷” 


সমবায় সমিতি পরিচালনার মাধ্যমে ব্যবসায়-সংক্রান্ত শিক্ষা ও 
শিশুরা লাভ করে। সমিতির হিসাবপত্র রাখতে গিয়ে শিশুদের 
ব্যবহারিক গণিতের শিক্ষা ভালই হয়। আমাদের দেশে বর্তমানে 
সমবায় আন্দোলনের ওপর জোর দেওয়া হয়েছে । আজকের শিশুর! 
যদি বিদ্যালয়ে সমবায়ের মূলনীতিগুলি শিক্ষা পায় ও তার প্রয়োগের 
_ ব| অনুশীলনের স্থযোগ পায়, তবে আজকের সমবায় আন্দোলনকে 
- ভবিষ্যতে সাফল্যমণ্ডিত ক'রে তোলার কাজ সহজ হবে ৷ 

॥ পরিবেশ পর্যবেক্ষণের মাধ্যমে শিক্ষা ॥ _ 
“বহু দিন ধরি বহু দেশ ঘুরি! 
বহু ব্যয় করি বহু ক্লেশ করি’ 
দেখিতে গিয়াছি পৰ্বতমালা 
দেখিতে গিয়াছি সিন্ধু, 
দেখা হয় নাই চক্ষু মেলিয়| 
ঘর হ'তে শুধু দুই পা ফেলিয়া 
একটি ধানের শীষের উপর 
একটি শিশির বিন্দু” _ রবীন্দ্রনাথ 
সত্যত্রষ্টী কবি ঠিকই বলেছেন ৷ কাছের জিনিস ফেলে আমরা 
দুরের জিনিস দেখতে যাই, কিন্তু আমাদের প্রকৃতপক্ষে দেখা হয় না 
কোনটাই ৷ কারণ, সত্যিকারের চোখ মেলে দেখবার ক্ষমতা আমাদের 
নেই। পু থিগত শিক্ষা আমাদের পর্ধবেক্ষণ-শক্তি ও সন্ধানী ৃষ্টিভঙ্গীকে 
নষ্ট ক'রে দিয়েছে। তাই আজকের শিশু বিজ্ঞানের পাঠ্য-পুস্তক থেকে 
মটর-গাছের ইতিকথা মুখস্থ বলে যাবে, কিন্তু বাস্তব জীবনে মটর- 
গাছের সঙ্গে পরিচয় হয়তে। তার মোটেই নেই। এভারেস্টের উচ্চতা ' 
তার ঠোটের আগায়, নিজের ঘরের উচ্চতার কিন্ত কোন ধারণাই নেই। 
কিন্ত শিক্ষার সঙ্গে বাস্তব জীবনের যোগস্থত্ৰের এই যে অভাব, 
'আবিষ্ধারকের দৃষ্টি-ভঙ্গী নিয়ে সব-কিছু লক্ষ্য করতে ন! পারার 
এই যে অক্ষমত|--এ-হলে| আমাদের প্রচলিত পুস্তককেন্দ্রিক শিক্ষার 
' অসম্পূৰ্বত|--তার ব্যর্থতা। নিজের গ্রাম ও তার পারিপার্থিককে না 
জেনে ইতিহাস, ভূগোল, বিজ্ঞান প্রভৃতি পাঠ্য-পুস্তকের পাতার মধ্যে 

নীৰ হে পরিবেশকে জানতে যাওয়া বাতুলতার নামান্তর। তাই 
শিশুদের আগে জানতে হবে, বুঝতে হবে আর চিনতে হবে তাদের 
পরিবেশকে ৷ প্রত্যক্ষ অভিজ্ঞতা-লব্ধ জ্ঞান পরোক্ষ জ্ঞান আহরণে 
সাহায্য করবে। আর তা. না হলে, শিক্ষা ও জ্ঞানের অসম্পুর্ণতা 
থেকেই যাবে ৷ 

প্রাত্যহিক জীবনযাত্রায় ইতিহাস, ভূগোল, সমাজ-বিজ্ঞান প্রভৃতি 
বিষয় শিশুর মন কতটা স্থান জুড়ে আছে, তার জীবনকে কতটা 
প্রভাবান্বিত করছে--এ সমস্ত বিষয় শিশু গোড়াতেই পুস্তক পাঠ 
ক'রে অথবা শিক্ষক মহাশয়ের ভ্ঞানগর্ভ বক্তৃতা শুনে শিখবে ন|-- 
শিখবে তার প্রাকৃতিক ও সামাজিক পরিবেশ পর্যবেক্ষণ করে । 
পরিবেশ পর্যবেক্ষণের মাধ্যমে ইতিহাস, ভূগোল প্রভৃতি নানা বিষয়ের 
জ্ঞান প্রথমে শিশুর কাছে সামগ্রিকভাবে আসবে ৷ কারণ তখন শিশুর 
কাছে বিভিন্ন বিষয়ের পৃথক সত্তা থাকে না। জ্ঞান আসে এক অখণ্ড 
রূপ নিয়ে। পরে অবশ্য বিষয় ( 5ubject )-অনুযায়ী জ্ঞানের ভাগা- 
ভাগি প্রয়োজন হয়। শিশুর নিকটতম পরিবেশ থেকে পর্যবেক্ষণের 
কাজ সুরু করতে হবে। প্রথমে শিশু পর্যবেক্ষণ করবে তার গৃহ ও 
বিদ্যালয় পরিবেশ, পরে গ্রাম, আরও পরে দুরের শহর । পর্যবেক্ষণে 
গিয়ে শিশু পরিবেশের সবটাই বেশ ভালভাবে ঘুরে দেখবে ৷ দেখবে, 
বিভিন্ন গাছাপালা, জীবজন্ত, পুকুর, নদী, খাল, বিল, মাঠ, ঘাঁটি, হাট, 
মন্দির, মসজিদ, কুটিরশিল্প প্রতিষ্ঠান, নানা শ্রেণীর লোক ও তাঁদের 
কাজ। শুধু চোখ দিয়েই দেখবে না, আবিষ্কারের দৃষ্টিভঙ্গী দিয়ে, 
কৌতুহলী মন দিয়ে পর্যবেক্ষণ করবে । প্রতিটি দৃষ্ট-বস্তবর “কি ও কেন” 
তলিয়ে বুঝবার চেষ্টা করবে । তবেই পরিবেশ পর্যবেক্ষণ হবে সার্থক । 

শিশু পরিবেশ পর্যবেক্ষণে যেতে চাইবে স্বেচ্ছায় এবংতার অনুভূত 
প্রয়োজনের তাগিদে । কোন উদ্দেশ্য নিয়ে অন্তরের প্রেরণায় শিশু য| 
দেখবে, করবে__সব কিছুর মূলেই থাকবে তার আন্তরিক আগ্ৰহ ৷ 
আর এই আগ্রহ থাকলেই তার জানা ও শেখা ভাল হবে ৷ পরিবেশ 
পর্যবেক্ষণে গিয়ে শিশু তার কৌতূহল চরিতার্থ করার জন্য দরকীরমত 
শিক্ষক মহাশয়ের সঙ্গে আলাপ-আলোচনার মাধ্যমে তার অসম্পূর্ণ 
জ্ঞান সম্পূর্ণ করে নেবে--স্থসংবদ্ধ করে নেবে ৷ 

ধরা যাক, দ্বিতীয় শ্রেণীর শিশুরা গিয়েছে গ্রামের হাট পর্যবেক্ষণে । 
হাটে কি কি জিনিষ পাওয়া যায়, সেগুলি কোথা থেকে আসে, 
কারা নিয়ে আসে, কোন্‌ কোন্‌ জিনিস সেই গ্রামের, কোন্‌ কোন্‌ 
জিনিস ভিন্ন গ্রামের--এ সব শিশুরা যে শুধু দেখে আসবে, জেনে 
আসবে তা নয়, শিক্ষক মহাশয় এ নিয়ে শিশুদের সঙ্গে বিস্তারিত 
আলোচনা করবেন। আরম্ভ হবে ভুগোলের পাঠ । এ পাঠ বস্তু 
নিরপেক্ষ নয়, বস্তু সাপেক্ষ । তাই এক্ষেত্রে শিশুর শিক্ষা আরম্ভ হবে 
বাস্তব অভিজ্ঞতাকে কেন্দ্র করে--য| হলো শিশু শিক্ষার মূলকথ|। 

শিশুদের পারিপাগ্থিক বস্তু ও বিষয়গুলি চেনা-জানার কৌতূহল 
স্বাভাৰিক। এর কারণ, কৌতূহল শিশুদের একটি সহজ প্ৰবৃত্তি ৷ 
পরিবেশ পর্যবেক্ষণের মাধ্যমে তাদের স্বাভাবিক আগ্রহ ও গুৎসুক্যকে 
ভিত্তি করে শিক্ষা দেওয়া! হয়; এ শিক্ষা মনোবিজ্ঞানসম্মত | 

_ পরিবেশ পর্যবেক্ষণে গিয়ে শিশুরা যে শুধু পর্যবেক্ষণই করবে তা 

নয়, তারা তাদের অপরিচিত অনেক জিনিস-_ফুল, ফল, লতা, 
পাতা, পাথর, কীটপতঙ্গ প্রভৃতি সংগ্রহ করে আনবে । শ্রেণীকক্ষে 
এসে এ সব সংগৃহীত জিনিসগুলিকে তারা পরিষ্কার করবে এবং 

লেবেল এটে শ্ৰেণীকক্ষে সাজিয়ে রাখবে ৷ শিশুরা পর্যবেক্ষণে গিয়ে 
যা দেখেছে, যা এনেছে তার বিস্তৃত বিবরণ দেবে সহপাঠীর কাছে। 
এমনিভাবে একের অভিজ্ঞতা দ্বারা অপরের অভিজ্ঞতাও পুষ্ট হুবে। 

পরিবেশ পর্যবেক্ষণে যাবার আগে শিক্ষক মহাশয় শিশুদের সঙ্গে 
পৰ্যবেক্ষণ পদ্ধতি আলোচনা করবেন, লিখিত প্রশ্নপত্রও দেবেন 
সুপরিকল্পিত উপায়ে যদি পর্যবেক্ষণ ন| করা হয়, তবে অনেক জ্ঞাতব্য 
বিষয়ই বাদ পড়বে--তাই এ প্রশ্নপত্র । শুধু তথ্য-সংগ্ৰহ করলেই 
হবে ন|--অনেক জিনিসও সংগ্রহ করতে হবে ৷ তাই শিক্ষক মহাশয় 
শিশুদের বিভিন্ন আকারের পাত্র, প্রজাপতি বা ফড়িং ধরবার জাল, 
রাস্তা মাপবাঁর চেন, দিকনিৰ্ণয়ের ‘কম্পাস’ যন্ত্র এবং এমনি আরও 
' অনেক উপকরণ দেবেন ৷ শিক্ষক মহাশয়কে সর্বদা মনে রাখতে হবে, 
পর্যবেক্ষণের সঙ্গে কিছু কাজ থাকলে শিশুরা আরও আনন্দ 
পাবে। আর আনন্দই হলো শিশুশিক্ষার গোড়ার কথা ৷ 

পরিবেশ পর্যবেক্ষণে গিয়ে শিশুর দল গ্রামবাসীদের সঙ্গে আলাপ- 
পরিচয় করবে-_-গ্রামের খবর জানবে, জানবে গ্রামের মন্দির, মসজিদ 
এবং আরও অনেক প্রাচীন কীতির ইতিহাস । এইভাবে আলাপ- 
পরিচয় ও ভাবের আদান-প্রদানের মধ্য দিয়ে শিশুরা সহজভাবে 
শিক্ষা পাবে । জীবনের বৃহত্তর ক্ষেত্রে শিশুকে প্রয়োজনের তাঁগিদেই 
নানা লোকের সঙ্গে মিশতে হবে এবং মিলে মিশে চলতে হবে। 
এর জন্য শিক্ষা দরকীর। তার কিছুটা শিশু পাবে এই পরিবেশ 
পর্যবেক্ষণের মাধ্যমে । পারিপার্থিক ক্ুত্রতর সমাজকে আগে চিনলে 
তবে বৃহত্তর সমাজ সম্বন্ধে শিশুর ধারণা হবে। পরিবেশ পর্যবেক্ষণ 
শিশুর বৃহত্তর সমাজকে জানা ও চেনার কাজ সহজ করে দেয়। 

লী 
॥ প্রার্থনা, ব্রতচারী, চল্তি খবর ক্লাস সাজানো 
ইত্যাদির মাধ্যমে শিক্ষা ॥ 


বিদ্যালয় শুধু লেখাপড়া শেখার একমাত্র স্থান নয়-_জীবন- 
গঠনের শিক্ষাও শিশু এখানে পাবে। পাঠ্যপুস্তকের কতকগুলো! 
বাধাধর! বুলি মুখস্থ বলতে পারলে, ছু'পাতা লিখতে ও কিছু হিসাব- 
নিকাশ করতে শিখলেই বিদ্যালয়ের শিক্ষা শেষ হোলো--এ মনে করা 
ভুল ৷ বিদ্যালয়ে এ সব ছাড়াও শিশু শিখবে তার স্বাস্থা-রক্ষা ও চরিত্র 
গঠন করতে, অজিত জ্ঞান ও কর্মের সমন্বয় সাধন করতে এবং সর্বোপরি 
দেশ ও দশের সেবা করতে । এ সবের জন্য বিদ্যালয়ে আমদানী 
করতে হবে নানা কাজ--যাদের শিক্ষাগত মূল্য আছে অনেক বেশী । 

(১). প্রার্থনা $ ধর্মবৃত্তি মানব-মনের একটি সহজাত বৃত্তি । 
বয়ঃসন্ধিক্ষণে এই বৃত্তির উন্মেষ হয় । তবে উপযুক্ত পরিবেশ না পেলে 
কালক্রমে এই চিত্তবৃত্তি বিকৃত, এমন কি বিলুপ্তও হ'য়ে যেতে পারে । 
শিশুর সর্বাঙ্গীণ বিকাশই যদি আমাদের শিক্ষার আদর্শ হয়, তবে 
বিদ্যালয়ে দৈহিক, মানসিক, আনুভূতিক ও সামাজিক বিকাশের সঙ্গে 
সঙ্গে শিশুর চারিত্রিক-ও আধ্যাত্মিক বিকাশের সুযোগও দিতে হবে । 
চারিত্রিক ও আধ্যাত্মিক বিকাশের জন্যই শিশুকে ধর্ম-শিক্ষ। দেওয়া 
দরকার । কিন্তূ এ ধর্ম-শিক্ষা। হবে একটু স্বতন্ত্র । সাম্প্রদায়িক সঙ্কীৰ্ণ 
আচার-অনুষ্ঠানগুলি বাদ দিয়ে সাৰ্বভৌম ও সর্বজনসেব্য ধর্ম-শিক্ষ। 
শিশুকে দিতে হবে। এই ধৰ্ম-শিক্ষ৷ দেবার যতগুলি উপায় আছে, 
প্রার্থন তাদের মধ্যে অন্যতম৷ 

বিদ্যালয়ের কাজ সুরু হওয়া উচিত সমবেত প্রার্থনার মধ্য দিয়ে। 
কিন্তু এ প্রার্থনা কোন বিশেষ ধর্মের প্রার্থনা হবে না। এতে যেন 
সকল ধর্মের লোকই যোগ দিতে পারে। এর জন্য আডন্বরের 
প্রয়োজন নেই ৷ বিগ্ভালয়-সংলগ্ন কোন উন্মুক্ত ও প্রাকৃতিক সৌন্দর্যে 
ভরা মনোরম জায়গায় প্রার্থনা সভার আয়োজন করা যেতে পারে। 

সবচেয়ে ভাল হয়, যদি কোন গাছের ছায়ায় প্রার্থনার ব্যবস্থা 
হয়। মনে রাখতে হবে, উপযুক্ত পরিবেশ বা অনুকুল আবেষ্টনী ধর্ম 
ও নীতিশিক্ষার গোড়ার কথা ৷ - 

সমবেত প্রার্থনা হবে সংক্ষিপ্ত অথচ হৃদয়গ্রাহী । প্রাত্যহিক 
অনুষ্ঠান বলে সমবেত প্রার্থনাকে যেন অবহেলার চোখে দেখা না 
হয়। তা হ'লে প্রার্থনার উদ্দেশ্য বিফল হবে ৷ তাই যথাযোগ্য নিষ্ঠা 
এবং ভক্তির সঙ্গে এই অনুষ্ঠান প্রতিপালিত,হওয়া উচিত। 

এই অনুষ্ঠানের প্রারম্ভেই কয়েক মিনিট নীরব প্রার্থনার ব্যবস্থা 
রাখা ভাল ৷ এ সময়ে হবে ব্যক্তিগত প্রার্থনা । ৷ প্রারম্ভিক এই 
নীরবতা মনঃসংযোগের সহায়ক । নীরব প্রার্থনার পর অপেক্ষাকৃত 
বয়স্ক শিশু ধর্মগ্রন্থের কয়েক ছত্র অথবা কোন মহাজন-বাণী পাঠ 
করবে । ধর্ম নিয়ে আজকাল যে মারামারি-কাটাকাটি চলছে, তা 
হলো ধর্মের বাহ্যিক আচীর-অন্ুষ্ঠানকে কেন্দ্র করে। সকল ধর্স- 
গ্রন্থেই কতকগুলি সাধারণ বাণী আছে য| সকলেরই গ্রহণযোগ্য ৷ 
এই বাণীগুলিই প্রার্থনা-সভায় পড়া উচিত | নীচে সমবেত প্রার্থনায় 
পাঠের উপযোগী কয়েকটি ধর্মের বাণী লিপিবদ্ধ করা হলো £-- 

হিন্দুধর্ম £ (ক) পীড়িতকে শয্যা দিবে, পরিশ্রান্তকে আসন, 
তৃষণার্তকে পানীয় এবং ক্ষুধিতকে অন্ন দিবে । (মহাভারত--বনপৰ) 

(খ) অপরাধ করিয়া অনুতাপ করিলে আর পাপ থাকে না। 
জানিয়! বা না জানিয়া কোন অপরাধ করিরা ফেলিলেও সাবধান 
হইবে, পরে আর যেন না করা হয় ৷ (মনু) 

ইসলামধর্ম 1 (ক) যুদ্ধে বীরত্ব নাই । বীরত্ব ক্রোধ দমনে ৷ 

(খ) নিত্য প্রার্থনা কর; সকল অপরাধ হইতে ইহা তোমাকে 
রক্ষা করিবে ৷ 

খ্ৰীষ্টধৰ্ম ? (ক) যদি কেহ বলে “আমি ঈশ্বরকে ভালবাসি”, কিন্তু 
যদি সে অপর মানুষকে বিদ্বেষ করে, তবে তাহার কথা মিথ্যা । 
চোখেদেখা আপন ভাইকেই যে ভালবাসিল না, সে না-দেখা ঈশ্বরকে 
কেমন করিয়া ভালবাসিবে ? 

(খ) অন্যের নিকট তুমি যে ব্যবহার চাও, সেরূপ ব্যবহার তুমি 
অন্যের প্রতি করিও । 


বৌদ্ধধর্ম 8 (ক) সত্যকথ| বলিবে। ক্রোধ করিবে না। 
প্রাথিত হইলে কিছু দিবে । 


(খ) অন্তকে আপন মনে করিয়া আঘাত বাঁ বধ করিবে না । 
জৈনধর্শ ? (ক) জীবমাত্রেই বাঁচিতে চায় । জীবন,সকলেরই 
প্রিয়। দুঃখ ও মৃত্যু সবাই এড়াইতে চায়। জীবহত্যা করিও না। 
(খ) যদি ক্রোধ করিতে. হয়, তবে ক্রোধের প্রতি ক্রোধ কর'। 
কারণ ক্রোধই সকল অনর্থের মূল? 
এই সকল বাণী শুনতে শুনতে শিশুদের মনে সকল ধর্মের প্রতি 
শ্রদ্ধার ভাব জাগরিত হবে। তারা বুঝতে পারবে, সকল ধর্মই 
মূলত এক ৷ শিশুদের মনে ধর্মের গৌড়ামি বাসা বাধতে পারবে ন| । 

সবশেষে একটি উপযুক্ত সমবেত সঙ্গীত গাওয়া বাঞ্ছনীয় শিশুদের 
উপযোগী ভজন গাওয়া যেতে পারে । তবে সেই সঙ্গীত বাণী যেন 
শিশুদের বোধগম্য হয় । 

এই ধরনের সমবেত প্রার্থনার মধ্য দিয়ে শিশুদের চারিত্রিক ও 
আধ্যাত্মিক বিকাশের পথ প্রশস্ত হয়। 

(২) ব্রতচারী £ ব্রতচারী নাচ-গান আমাদের দেশের সম্পূর্ণ 
নিজস্ব সম্পদ৷ ব্রতচারী নাচ-গান শুধু যে আনন্দই দেয় তা নয়, শরীর- 
গঠনে সহায়তা করে, সমাজ-সেবায় জীবন উৎসর্গ করতে শিক্ষা দেয় 
এবং শিশুর মধ্যে কতকগুলি চারিত্রিক সংগুণাবলীর বিকাশ ঘটায় । 

ব্রতচারীর “চল কোদাল চালাই” গানটি সুপরিচিত । গানের 
তালে তালে এবং ছন্দবদ্ধভাবে অঙ্গ-সঞ্চালন শরীর-গঠনের সহায়ক ৷ 
ইহা সুন্দর ব্যায়াম । এ ব্যায়ামে আনন্দ আছে। প্রধানতঃ গানের 
তালে তালে ব্যায়াম করতে হয়; দ্বিতীয়তঃ, একবারে অনেক সময় 
ব্যায়াম করতে হয়। আবার “জঙ্গল পান! নির্বাসন” গানটি শুধু গান 
আর ব্যায়ামের জন্যই নয়__সমাজ-সেবার মন্ত্রে দীক্ষিত করা বা 
উদ্ধদ্্ধ করা এর উদ্দেশ্য । শিশুর দল, কিশোর-কিশোরীর দল এ গান 
গাইতে গাইতে তালে তালে পা ফেলে যাবে গ্রামের পানা-ভতি পুকুর 
সংস্কার করতে । কচুরিপানা তুলে ফেলে গ্রামকে তারা ম্যালেরিয়া- 
মুক্ত করবে--এই হবে তাদের ব্রত। আবাধ ব্রতচারীর সংকল্প হলো 
“একে যবে কথা কয়, অন্য সবে মৌন রয়।” এ যে কত বড় শিক্ষণীয় 
বাণী, তা আশা করি আর বুঝিয়ে বলতে হবে না। ব্রতচারী সঙ্গীত 
নৃত্য ও কর্মের সমন্বয় ঘটায় । কাজেই ত্রতচারীর বাণী জীবনের ব্রত 
হিসাবে গ্রহণ করলে শিশুরা উপকৃত হবে_ তার! কাজের লোক হ'য়ে 

উঠবে, সমাজ-সেবায় উদ্ধদ্ধ হবে এবং তাদের নৈতিক চরিত্রও সুগঠিত 
হবে ৷ কাজেই ত্রতচারীর শিক্ষাগত মূল্য বিবেচনা ক'রে সকল 
বিদ্ধালয়েই এ শিক্ষাদানের ব্যবস্থা রাখা উচিত । শিক্ষক মহাশয়দের 
মধ্যে একজনও যদি এ শিক্ষা নিয়ে আসেন, তবে তিনিই শিশুদের 
সুষ্ঠুভাবে ব্রতচারী শিক্ষা দিতে পারবেন ৷ 

(৩) নানান্‌ সখ (Hobbies) ৫ বিদ্যালয়ের ছাত্র-ছাত্রীদের 
মধ্যে অনেকেরই বিভিন্ন সখ আছে । কেউ ডাকটিকিট সংগ্রহ করে, 
কেউ ছবি সংগ্রহ করে, কেউ রঙ-বেরঙের প্রজাপতি সংগ্রহ করে, 
আবার কেউবা ফটো তুলতে ভালবাসে ৷ বিদ্যার্থীদের মধ্যে এরূপ 
আরও অনেক রকম সখ দেখা যায়। 

এই যে সংগ্রহ করার প্রবৃত্তি, সখের জিনিসের ওপর একটা 
স্বাভাবিক আগ্রহ শিশুর মধ্যে এটাকে সজীব করে রাখতে হবে । 
কারণ এসব সখের একট! শিক্ষাগত মূল্য আছে। যেমন--ধর| যাক, 
মে ছেলে দেশ-বিদেশের ডাকটিকিট জমায়__ডাকটিকিট সংগ্রহ 
করতেই যে তার আনন্দ, তা’ নয়, ওগুলোর সম্বন্ধে তার একটা 
স্বাভাবিক কৌতুহল আছে। সে জান্তে চায় ওদের ইতিহাস-_ কোন্‌ 
দেশের টিকিট, কি উপলক্ষে এ বিশেষ টিকিট বার করা হয়েছিল, 
ওর মূল্য কত, বিদেশের টিকিট হ'লে ভারতীয় মানে ওর মূল্য কত, 
টিকিটে যদি কোন ছবি থাকে তবে তার তাৎপর্য বা ইতিহাস কি? 
_-এমনি নানা প্রশ্ন তার মনে জাগে এবং এ সব প্রশ্নের সদুত্তর পাবার 
জন্য তাকে নানারকম বই পড়তে হয়, সাহায্য নিতে হয় শিক্ষক 
মহাশয়ের । এ সবের মাধ্যমে সে দেশ-বিদেশের ইতিহাস, ভূগোল, 
সমাজনীতি--এমনি আরও অনেক বিষয়ে জ্ঞান লাভ করবে। 

কাজেই ছাত্র-ছাত্রীদের মধ্যে এ জাতীয় সখ যাতে বুল প্রচারিত 
হয়, সেদিকে শিক্ষককে লক্ষ্য রাখতে হবে ৷ অবসর বিনোদনের পক্ষে 
এ সব সখ খুবই উপযোগী ৷ সখের জিনিস নিয়ে বসলে, সময় যে 
কোথা দিয়ে কেটে যায়, তা’ টের পাওয়া যায় না। কাজেই শৈশব- 
_ কাল থেকেই যাতে ছেলেমেয়েদের মধ্যে এই সখঞ্চলো পরিপুষ্টি লাভ 
করে, সে বিষয়ে শিক্ষক ও অভিভাবকদের দৃষ্টি রাখতে হবে ৷ 

(৪) চল্তি খবর লেখা £ ছাত্রছাত্রীদের শুধু পাঠ্যপুস্তকের 
জ্ঞান আহরণ করলেই চলবে না_ তাদের সাধারণ জ্ঞানও বাড়াতে 
হবে । বিদ্যালয়ে প্রায় প্রত্যেক শ্রেণীতে একখানি কারে সাধারণ 
জ্ঞানের বই পাঠ্য করা হয়, সাধারণ জ্ঞানের ক্লাশও নেওয়া হয়। কিন্ত 
পাঠ্যপুস্তকের বাইরের জগতে যে নিত্য নতুন ঘটনা ঘটছে, সে খবর 
তো ছাত্র-ছাত্রীদের রাখতে হবে ৷ কিন্তু কি ভাবে? 

প্রায় প্রত্যেক বিদ্ভালয়েই খবরের কাগজ রাখ! উচিত। যেখানে 
রাখ। হয় না বা রাখার সুযোগ নেই, সেখানে শিক্ষক মহাশয় নিজে 
রোজ একখানি ক'রে খবরের কাগজ আনবেন । শ্রেণী-শিক্ষক মহাশয় 
তার শ্রেণীতে একটি আলাদা বোর্ডের ব্যবস্থা করবেন। সেই বোডে 
প্রতিদিন লেখা হবে চল্তি খবর। ছাত্ররা নিজেরাই ঠিক ক'রে 
নেবে__কে কবে খবর লিখবে । বার ওপর খবর লেখার ভার থাকবে, 
সে খবরের কাগজটি শিক্ষক মহাশয়ের কাছ থেকে নিয়ে ভালভাবে 
পড়বে এবং সংক্ষেপে সুন্দর হস্তাক্ষরে ‘চল্তি খবর’ বোর্ডে লিখবে ৷ 
ছেলেরা সাধারণতঃ খেলার খবর জানতে আগ্রহশীল ৷ তা ছাড়! বয়স 
অনুযায়ী কি ধরনের খবরে ছাত্ররা আগ্রহশীল, ত! বুঝে শিক্ষক 
মহাশয় ছাত্রদের দিয়ে চল্তি খবর লেখবার ব্যবস্থা করবেন। 

নিয় শ্রেণীর শিশুরা হয়তো তাদের গ্রাম অথবা পাড়ার বহু 
চল্তি খবর স্কুলে নিয়ে আসবে । তারা বা বলবে তা-ও গ্রামের হাল- 
খবর" হিসাবে বোর্ডে লিখতে শেখাতে হবে। খুব নীচের শ্রেণীর কাছ 
থেকে খবর শুনে শিক্ষক মহাশয় নিজেই তা বোর্ডে বড় বড় হরফে 
লিখে দেবেন ৷ এর মাধ্যমে প্রাথমিক শ্রেণীর শিশুদের ভাষা-জ্ঞান . 
আর সকল শ্রেণীর ছাত্রছাত্রীর সাধারণ জ্ঞান বাড়বে । বোর্ডে 
স্বন্দরভাবে লিখতে লিখতে সবাই হস্তাক্ষর সুন্দর করার জন্য 
সচেষ্ট হবে এবং চল্তি খবর জানতে আগ্রহান্বিত হবে। ভবিষ্যতে 
এটিই তাদের নিয়মিত খবরের কাগজ পড়ার প্রেরণা যোগাবে ৷ 

যার ওপর চল্তি খবর লেখার ভার থাকবে, স্কুল আরম্ভ হবার 
কিছু আগে এসে সে বোর্ডে খবরটা লিখবে । আগের দিনের মূল 
বরগুলো খাতায় টুকে নেবে । খবর সারাদিন বোর্ডে লেখা থাকবে । 

সকল শ্রেণীতে এই ব্যবস্থা চালু করলে বাহির জগতের চল্তি 
খবর শিশু নিয়মিতভাবে জানবার সুযোগ পাবে এবং তার সাধারণ 
জ্ঞান বাড়বে। চল্তি খবর সম্বন্ধে তার কিছু প্রশ্ন থাকলে তা, যে 
কোন সময় শিক্ষক মহাশয়কে জিজ্ঞাসা করবে এবং শিক্ষক মহাশয় 
তা বুঝিয়ে দেবেন। তবেই খবর লেখার উদ্দেশ্য সফল হবে। 

(৫) ক্লাশ সাজানো : সানুষ সুন্দরের পূজারী । নিজের 
ঘর-বাড়ী ও পরিবেশকে পরিপাটি ক'রে সাজিয়ে গুছিয়ে রাখতে 
চায়। কিন্তু এর জন্য চাই সৌন্দ্য্যবোধ, সৌন্দর্যানুরাগ । সকল 
শিশুর মধ্যেই ইহা অল্পবিস্তর থাকে। ইহাকে জাগ্রত করা দরকার ৷ 

. শিশুরা প্রতিদিন বিদ্যালয়ে প্রায় চার-পাঁচ ঘণ্টা সময় কাটায় । 
ও শ্রেণীর পরিবেশ সুন্দরভাবে সাজিয়ে রাখবার দায়িত্বও 

৷ 


তাদের অনেকটা । তাছাড়া শিশুর মনে সৌন্দর্যবৌধ জাগ্রত 


* করতে শিক্ষকেরও দায়িত্ব আছে কাজেই শিক্ষক মহাশয় শ্রেণী ও 


বিদ্যালয় সাজাতে শিশুদের উৎসাহিত করবেন ৷ 
ইহা এমন কিছু শক্ত ব্যাপার নয়। পারিপার্থিককে পরিষ্কার- 
পরিচ্ছন্ন ক'রে তোলা ছাড়াও শিশুদের বহু করণীয় আছে। শিশুরা 


নানা দেশের মহাপুরুষদের ছবি সুন্দরভাবে শ্রেণীকক্ষে টাঙিয়ে রাখতে 
পারে । মহাজন-বাশী বড় বড় ক'রে লিখে পেস্টবোর্ডে এটে দেওয়ালে 


"টাঙিয়ে রাখতে পারে ।॥ শিশুদের আকা ভাল ছবিও শ্রেণীকক্ষের 


দেওয়ালে স্থান পেতে পারে । এভাবে সুন্দরের মাঝে বাস করতে 
করতে শিশুদের মনেও সৌন্দর্যবোধ জেগে উঠবে। মহাপুরুষদের 
বাণী প্রত্যহ দেখে এগুলি তাদের মনের মধ্যে গাথা হ'য়ে যাবে । 
জীবনে এই বাণীগুলি তারা স্মরণ রাখতে শিখবে ৷ 

বিদ্যালয়ের পরিবেশ, ছোট সুন্দর হাতের স্পর্শ পেয়ে স্ুন্দরতর 
ও সজীব হ'য়ে ওঠে । বিদ্যালয়ে বাগান থাকলে তো কথাই নেই। 
সবাই মিলে একটু একটু হাত লাগালে, বাগান ফলে-ফুলে ভরে 
উঠে বিদ্যালয়ের পরিবেশ শ্রীমপ্তিত করবে । আর বাগান যদি নাই 
থাকে, তবুও শিশুরা তাদের শ্রেনীর বারান্দায় বা দরজায় টবে ফুলগাছ 
রেখে তার পরিচর্যার ভার গ্রহণ করতে পারে। 

সকল শ্রেণীর সামনে এভাবে যদি ফুলের টব স্থাপন করা যায়, 
নিয়মিত তাঁর পরিচর্ধা করা যায়--তবে তাদের বিদ্যালয়ের পরিবেশ 
সৌন্দর্ষমণ্তিত হবে । সুন্দরের মাঝে বাস করতে করতে শিশুরাও 


অনুপ্রেরণ। পাবে সুন্দরের পূজারী হ'তে। 

-পনেৰর-- 
॥ ছড়া-আরভ্তির মাধ্যমে শিক্ষা ॥ 


‘নাদঃ ব্ৰহ্ম? অর্থাৎ শব্দ জগতের চৈতন্তস্বরপ | কারণ শব্দ 
আমাদের চেতনাকে গভীরভাবে অভিভূত করে । শ্ৰুভিমবুর শব্দ 
আমাদের মনকে আকৃষ্ট করে । শব্দের এ যেন এক মোহিনী শক্তি? 

অতি শৈশব থেকে শিশু শব্দের প্রতি আকৃষ্ট হয়। আদর 
ক'রে তাকে ডাকলে অথবা তাকে উদ্দেশ্য ক'রে কথা বললে সে ফিরে 
তাকায়__ঝুম্ঝুমি বা অন্য কোন বাজনা বাজালে সে চুপ ক'রে 
শোনে। বয়স বাড়ার সঙ্গে সঙ্গে তার শব্দানুভূতি প্রখর হয় এবং 
সে ছন্দোবদ্ধ, স্ুরসম্বলিত শব্দ শুনে আনন্দ পায়। 

আমরা যাকে ছড়া বলি, তা বিশেষভাবে সাজানো ছন্দৌবদ্ধ 
শব্দসমষ্টি ছাড়া আর কিছুই নয়। শৈশবকাঁল থেকেই ছড়া শিশুর 
মনকে আকৃষ্ট করে। সুরসম্বলিত ছড়ার স্পর্শে অশান্ত ও প্রাণচঞ্চল 
শিশু শান্ত হ'য়ে ঘুমের কোলে ঢলে পড়ে । 

ছড়া সম্বন্ধে রবীন্দ্রনাথ বলেছেন  “ছড়াগুলিই শিশু-সাহিত্য, 

তাহারা মানব-মনে আপনি জন্নিয়াছে। ছড়াগুলি ভারহীনতা, 

অর্থবন্ধন-শৃন্যত। এবং বৈচিত্র্যবশত:ই চিরকাল ধরিয়া শিশুদের 
শনোরঞ্জন করিয়া আসিতেছে__শিশু-মনোবিজ্ঞানের কোনো স্থত্র 
ধরিয়া রচিত হয় নাই ৷” 

দেশ, কাল ও শিক্ষা, অনুসারে বয়স্ক মানুষের মধ্যে নানারকম 
পরিবর্তন ঘটেছে কিন্তু শিশুদের মধ্যে মূলতঃ কোন পরিবর্তন ঘটেনি ৷ 

শত সহস্র যুগ আগে মানবশিশু যেমন ছিল, আজও তেমনই আছে। 
মানবশিশুর মত ছড়ার মধ্যেও তেমন কোনরূপ রূপান্তর ঘটেনি। 
আজকালকার ছড়া তো বটেই, বহুকালকার পুরানো ছড়াও আজকের 
শিশুর মনকে দোলা দেয় । রবীন্দ্রনাথের মতকে অভ্রান্ত ব'লে যদি 
আমরা ধরে নিই, তবে স্বীকার করতে হবে যে শিশু-মনোবিজ্ঞানের 
কোনো সুত্র সামনে ধরে ছড়া রচিত হয়নি । তবে কেন সেই ছড়া- 
স্থষ্টির প্রথম থেকে আজ পৰ্যন্ত ইহা শিশুর মনোরঞ্জন ক'রে আসছে? 
উত্তরে এইটুকু বল! যার, মনোবিজ্ঞানের সুত্র ধরে রচিত না হ'লেও 
রচয়িতার অজ্ঞাতসারে -ছড়ার মধ্যে মনোবিজ্ঞানের সুত্রগুলে। মিশে 
গেছে। তাই শিশুর মনোজগতে ছড়ার একাধিপত্য । এখন দেখা 
যাক, কোন্‌ শিশু ছড়া শুনতে ও আবৃত্তি করতে ভালবাসে । 

(১) অসংলগ্নত| শিশু-মনের পরিচায়ক। স্থনংলগ্ন কাধকারণ 
সুত্র ধরে কোন ব্যাপারকে শেষ পর্যন্ত অনুধাবন করা শিশুর পক্ষে 
কষ্টকর-_সম্ভবগ নয়। ছড়াও অসংলগ্ন ব'লে অসংলগ্ন শিশু-মনকে 
সহজেই আকুষ্ট করে। 

(২) শিশুর মন কোন নিয়ম মেনে চলে না। ছড়াও তাই, অর্থাৎ 
নিয়মবন্ধনহীন। তাই শিশুর কাছে ছড়া মনোরঞ্জক ও আনন্দদায়ক । 

(৩) শিশুর মন অর্থলিপ্দ,নয়। শিশু ছড়ার মর্সীর্থের খোজ 
করে না। ছড়ার ছন্দের বঙ্কার শিশুর মনোবীণায় গভীরভাবে সুরের 
রেখাপাত করে । 

(৪) শিশুর মন অত্যন্ত কল্পনাপ্রবণ। কল্পনার সাহায্যে শিশু 
তাই অনেক অসম্ভবকে সম্ভব বলেই মনে করে। ছড়ার কাল্পনিক 
বিষয়বস্তু তাই সহজেই শিশুর মনকে আৰৃষ্ট করে । 


৮৫ 


সম্ভবতঃ চার থেকে সাত এবং কোন কোন দেশে আট-নয় 
বছর বয়সের শিশুদের কাছে ছড়া! বিশেষ আনন্দদায়ক ও হৃদয়গ্ৰাহী । 
আমাদের দেশে প্রচলিত চড়াগুলিকে আমর! সাধারণতঃ সাত ভাগে 
ভাগ করিতে পারি। যেমন__ 


(১) ঘুমপাড়ানী ছড়। £ 
“ঘৃমপাড়ানী মাসী-পিসী, আমাদের বাড়ী যেও, 
বাটা ভরে পান দেব, গাল ভরে খেও। 
শান_বীধানো ঘাট দেব, বেশম মেখে নেও, 
শেতলপাটি পেতে দেব, শুয়ে ঘুম যেও ।” 


(২) খথোকাখুকুর স্তবাত্মক ছড়া ? 


“ধন ধন ধন 

বাড়ীতে ফুলের বন 
এ ধন যার 

বাড়ী নেই তার 
বৃথাই জীবন ।” 


(৩) প্রকৃতির অঙ্গে সম্বন্ধযুক্ত ছড়া 2 
“আয় বৃষ্টি কেপে 
ধান দেবে৷ মেপে, 
কচুর পাতা নল 
কেঁপে আয় জল 
লেবু পাতা করমচ] 
ওরে বৃষ্টি থেমে যা ।* 

(8) খেলার সঙ্গে সন্বন্ধযুক্ত ছড়া ঃ 
= শ্ৰিকৃড়ি মিকৃড়ি চাম্চিকৃড়ি 
চামের কৌটো মজুমদার 
ধেয়ে এলো দামোদর 


দামোদর ছুতোরের পো 
শিমুল গাছে বেঁধে থো |” 


(৫) চিত্ৰবহুল কল্পনা-উদ্দীপক ছড়া &- 
“আয় চাদ আয় 
বাশ বনের ভেতর দিয়ে 
চাপ! গাছের ওপর দিয়ে 
দীঘির জলে সাতার দিয়ে 
আয় চাদ আয়।” 


(৬) জন্ত-জানোয়ার সম্পকিত ছড়া £ 
“খরগোস খর্‌, খর্‌ 
কান ছু"টি তুলে 
বন থেকে বের হলো 
বুঝি পথ ভুলে ।” 


(৭) মজাদার ছড়া £ 
পক্ষান্ত-বুড়ীর দিদিশাগুড়ীর 
পাচ বোন থাকে কাল্নায়। 
গাড়ীগুলো তারা উন্নে বিছায় 
হাড়িগুলো রাখে আলনায় ৷” 

এখন দেখা বাক্‌ এ সব ছড়ার মাধ্যমে শিশুদের মানসিক বিকাশ 
কিভাবে ঘটে । 

ছড়ার ‘ছন্দের বঙ্কার বা মাধুর্য এবং ছত্ৰে ছত্ৰে মিল শিশুর 
অজ্ঞাতসারে তার মনে সাহিত্য-রসবৌধ জাগায় । 

ছড়া আবৃত্তির দ্বারা শিশু আত্মপ্রকীশের ক্ষমতা অর্জন করে। 
ছড়ার সহজ ভাবা, ছন্দের বন্ধার, সাবলীল গতি ও মধুর সুরে শিশুর 
মন আকৃষ্ট হয়। ফলে ভীরু ও লাজুক শিশুও ক্রমশঃ দলের অন্যান্য 
শিশুর সঙ্গে আবৃত্তি করতে ভয় ও লজ্জা পায় না। 

শিশু-মন কল্পনাপ্রবণ। ছড়ার অসংলগ্ন কাল্পনিক ছবিগুলি শিশুর 
কল্পনাশক্তির বিকাশে সহায়তা করে। 

ছড়া আবৃত্তি ক'রে শিশু অনাবিল আনন্দলাভ করে । আর এই 
আবৃত্তির মধ্য দিয়ে তার স্মুতিশক্তির উন্মেষ ঘটে। 

সুষ্ঠুভাবে ছড়া আবৃত্তির মাধ্যমে শিশুর রচনাশক্তি বৃদ্ধি পায় 
ও উচ্চারণগত 'জড়তা কেটে যায়। ছড়ার শব্গুলির তার মনে 
গভীর রেখাপাত করে এবং সেই শব্দগুলোর দ্বারা তার শব্দভাণ্ডার 
বৃদ্ধি পায়। ও 

যে সব ছড়ায় প্রাকৃতিক তথ্যের প্রাচুর্য থাকে, সেগুলো৷ পাঠ ও 
আবৃত্তির মাধ্যমে শিশু প্রাকৃতিক জ্ঞান আহরণ করতে পারে। 

ছড়ার মধ্যে এতগুলো শিক্ষাগত সম্ভাবনা আছে বলেই শিশু- 
শিক্ষায় ছড়ার স্থান অতি উচ্চে। 


৬<------ 


৮৮ 


--_-ষোল-- 
॥ দিনলিপি লেখার মাধ্যমে শিক্ষা ॥ 


দিনলিপি রাখা একটি সুন্দর অভ্যাস। সারাদিনের পর দিনলিপি 
লিখতে গিয়ে কি কি কাজ হয়েছে, তাতে কত সময় লেগেছে, কোন্‌ 
কাজ ভাল হয়েছে, কোনটা বা মন্দ--এর হিসাব রাখার মধ্যে দিয়ে 
কাজ সম্পর্কে নিজের ধারণা স্পষ্ট হ'য়ে ওঠে । 

প্রত্যেক কাজের প্রতিক্রিয়া, ভাল লাগা না লাগার অনুভূতি এবং 
অভিজ্ঞতার ছাপ থাকে দিনলিপিতে ৷ দিনলিপির মাধ্যমে মানুষ 
আত্মসমালোচনার দ্বারা নিজের বিচার করতে পারে--সময়ের উপযুক্ত 
সদ্ব্যবহার ক'রে সুন্দরভাবে কাজের অভ্যাস গঠন করতে পারে । 
দিনলিপির মাধ্যমে বিচার-বিশ্লেষণ ও উন্নততর অভ্যাস গঠনের শিক্ষা 
হয় এবং মানুষ ক্রমে কাজের ও চিন্তায় উন্নততর হ'তে পারে। 

যে-কোন অভ্যাস একদিনে আসে না--একেবারে হয় ন|--তার 
জন্য প্রস্তুতি চাই। দিনলিপি রাখার অভ্যাসের জন্যও তাই প্রস্তুতির 
প্রয়োজন ৷ ভবিষ্যতে সুখী ও দায়িত্বশীল নাগরিক হওয়ার প্রস্তুতির 
সময় হলে! শৈশবকাল ৷ শৈশবের শিক্ষা ভবিষ্যতের শিক্ষার ভিত্তি। 
কাজেই শৈশবকাল থেকে দিনলিপি রাখার অভ্যাস-গঠনের প্রয়োজন, 
কেবল ভবিষ্যতের প্রস্ততি হিসাবে নয়, শিক্ষার অঙ্গ হিসাবেও ৷ 

কর্মকেন্দ্রিক শিক্ষায় দিনলিপির প্রয়োজন অপরিহার্য । কাজের 
মাধ্যমে শিশুর প্রাকৃতিক ও বৌদ্ধিক বিকাশ সম্ভব হয় এবং ক্রমে শিশু 
সমাজের একজন দায়িত্বশীল কর্মীরূপে নিজেকে প্রস্তুত করে । এ শিক্ষা 
অন্যের অভিজ্ঞত| গ্রহণ নয়, নিজ জীবনের প্রত্যক্ষ অভিজ্ঞতা হ'তে 


৮৯ 
কা. মা. শি.--৭ 


শিক্ষা। পূর্বে অভিজ্ঞতার উপর নির্ভর ক'রে পরবর্তী অভিজ্ঞত! 
রূপলাভ করে। কাজেই পরবর্তী অভিজ্ঞতার পরিপুষ্টির জন্য পূর্বের 
প্রত্যেকটি অভিজ্ঞতার বিবরণ লিপিবদ্ধ ক'রে রাখা প্রয়োজন ৷ 

কেবলমাত্র বিচার-বিশ্লেষণ ও পথনির্দেশ ছাড়াও শিক্ষাগত দিক 
দিয়ে এর প্রত্যক্ষ মূল্য রয়েছে। শিশু তার ক্ষুদ্র অভিজ্ঞতা তার 
দিনলিপিতে লিপিবদ্ধ ক'রে রেখেই ক্ষান্ত হবে ন! ৷ বিদ্যালয়ে এসে 
শিক্ষককে তা পড়ে শোনাবে ৷ পূৰ্ব অভিজ্ঞতার সঙ্গে তুলন| করার 
সময় লেখাগুলি আবার পড়ার প্রয়োজন হয়। সাপ্তাহিক ও মাসিক 
কাজের হিসাব ঠিক করার সময় আবার তাকে দিনলিপির লেখাগুলি 
পড়তে হয়। এইভাবে বার বার পড়ার মধ্য দিয়ে শিশুর পড়ার 
অভ্যাস গঠিত হয়-_লেখার অভ্যাস গঠিত তো হয়ই। শিশু ধীরে 
ধীরে গুছিয়ে লিখতে শেখে । 

দিনলিপির খাতায় নিত্য-নৃতন অভিজ্ঞতা লিপিবদ্ধ করার মাধ্যমে 
শিশুর আত্মপ্রকাশের সুযোগ ঘটে ৷ ক্ষুদ্রতম শিশু থেকে আরম্ভ ক'রে 
প্রতিভাশালী সাহিত্যিক পর্যন্ত সবাই খুঁজে বেড়াচ্ছে আত্মপ্রকাশের 
পথ। যেযেমন সুযোগ পাচ্ছে ও যার যেমন সামর্থ্য, সে তেমনি 
ভাবে নিজেকে প্রকাশ করছে ৷ যে সহজে আত্মপ্রকাশ করতে পারে, 
তার জীবনে আসে তৃপ্তি আর আনন্দ ৷ সে আনন্দে ব্যক্তি ও সমাজ 
উভয়েই ধন্য হয় । অপরপক্ষে আত্মপ্রকাশের সুযোগ যদি না ঘটে তবে 
মনের পুঞ্জীভূত ও অবরুদ্ধ ভাবগুলি বিদ্রোহ ঘোষণা করে এবং 
ব্যক্তির মনোজগতে বিপর্যয় আনে। তখন অতৃপ্ত ও ছুঃখ-তাপে 
জর্জরিত মানুষ সমীজকেও ধ্বংসের পথে--হিংস| ও ছন্দের পথে টেনে 
আনে৷ তাই শৈশব থেকেই শিশুকে আত্মপ্রকাশের সুযোগ দেওয়া 

উচিত। আত্মপ্রকাশের যতগুলি পথ আছে, লেখা সেগুলোর মধ্যে 
অন্যতম । কারণ, লেখার মধ্যে দিয়ে মনের অবরুদ্ধ ভাব ভাষা খুঁজে 
পাঁয়__ প্রকাশ করবার পথ পার 
দিনলিপি লেখার পদ্ধতি ঠিক করা প্ৰয়োজন ছাত্রেরা কাজের 
অভিজ্ঞতার বিবরণ লিপিবদ্ধ করবে | কিন্তু প্রাথমিক দিকে তা করা! 
সম্ভব হবে না। ছোট ছোট শিশু_যারা লিখতে ও পড়তে জানে ' 
না, তাদের ক্ষেত্রে দিনলিপির কোন প্রশ্নই আসে ন! ৷ তাদের দিয়ে 
দিনচর্যা বলানো দরকার। শিশুরা তাদের পরিবেশের মধ্যে যে যা 
দেখেছে, যে যা করেছে, তা বলবে! তাদের কথার মধ্য থেকে 
' শিক্ষক মহাশয় দু'-তিনটি সংবাদ চয়ন ক'রে বোর্ডে লিখে দেবেন ও 
তাদের দিয়ে বার বার পড়াবেন। নিজেদের কথা বোর্ডে লেখা দেখে 
তাদের লেখার ও শেখার আগ্রহ জন্মাবে । 
বলা এবং লেখাই হলো প্রাথমিক শিক্ষা । শিশুরা ক্রমে ক্রমে 
গুছিয়ে বলতে ও লিখতে শিখবে | প্রথমে নিজেদের অভিজ্ঞতার 
কথাই বোর্ডএর লেখা দেখে তার! নিজের শ্লেটে লিখতে শিখবে | 
ভুল হ'লে শিক্ষক মহাশয় সংশোধন করে দেবেন ৷ এমনিভাবে 
কিছুদিন চলার পর শিশুরা! তাদের অভিজ্ঞতার কথা সরাসরি লিখতে 
শিখবে । সেই হবে দিনলিপি রাখার কুত্রপাত। ক্রমে শিশু যত 
বড় হবে, তার কাজের পরিমাণ তত বাড়বে । সেই সঙ্গে সুন্দর 
ক'রে দিনলিপি রাখার মাধ্যমে তাদের হস্তাক্ষর ভাল হবে এবং 
সাহিত্যবোধ জন্মাবে । 
কি বৌদ্ধিক শিক্ষা, কি কাজের মাধ্যমে শিক্ষা সর্বত্রই পঠন- 
লিখনের দিক দিয়ে দিনলিপি পদ্ধতি অত্যন্ত কার্যকরী । কর্মকেন্দ্রিক 


৯১ 


শিক্ষায় আগে কাজের পরিকলন৷ করতে হয় এবং কাজ হ'য়ে গেলে 
পর তার হিসাব করতে হয়। পরিকল্পনা ও কাজের হিসাব ছুই-ই 
দিনলিপিতে লিখে রাখতে হয় । কাজেই নিজের মানসিক প্রতিক্রিয়া 
লক্ষ্য করা, কাজের মূল্যায়ণ করা__উন্নতি-অবনতি দেখ|--এ সবই 
দিনলিপি রাখা ছাড়! সম্ভব হয় না। কাজেই শিক্ষাক্ষেত্রে দিনলিপি 
রাখার প্রয়োজনীয়তা অনস্বীকাৰ্য ৷ 


৫৮7 
॥ গল্প বলার মাধ্যমে শিক্ষা ॥ 


মনে পড়ে শৈশবকালের কথা । রোজ সন্ধ্যায় ঠাকুরদাদাকে ঘিরে 
বৈঠকখানায় আমরা বসতাম গল্প শুনব বলে । যেই গল্প সুরু হতো ঃ 
“এক যে ছিল রাজা-_তার ছিল সাত রাণী ।” আমরা মোহাবিষ্ট হয়ে 
শুনতাম। মন চলে যেত এক ভাবময় কল্পনার রাঁজ্যে__বাস্তবকে 
ফেলতাম আমরা হারিয়ে। সেদিনের সেই রস-মাধূর্য-ভরা পরিবেশ 
আজও আমাদের মনে পড়ে ৷ 
শিশু মাত্রেই গল্প শুনতে ভালবাসে । কিন্তু একই গল্প সকল স্তরের 
শিশুর কাছে ভাল লাগবে না । কারণ, সকল শিশুর আগ্রহ সমান নয় ৷ 
বড় গল্প শুনবার এবং বুঝবার ধৈর্য ও ক্ষমতা তু’-তিন বছরের শিশুদের 
থাকে না বললেই চলে । কাজেই তাদের কাছে এবং চার থেকে পাঁচ 
বছরের শিশুদের কাছে একই গল্প পরিবেশন করা অর্থহীন হবে। 


আবার বয়স ভেদে গল্পের বিষয়বস্তু, ভাবা এবং গল্প পরিবেশনের : 


৯২ 


পদ্ধতির মধ্যে কিছু পার্থক্য থাকবে । কারণ আগেই বলেছি সকল 
স্তরের শিশুর মানসিক পরিণতি, আগ্রহ ও ওৎসুক্য সমান নয় । 

শিশুদের কাছে নিয়লিখিত বিষয়গুলিকে অবলম্বন ক'রে গল্প 
বলা যেতে পারে 25 

(১) নানা দেশের ছেলেমেয়েদের বিচিত্র গল্প, (২) সহজ 
পৌরাণিক গল্প ; (৩) মজার গল্প; (৪) রূপকথার গল্প; (৫) পরীর 
গল্প; (৬) গাছপাল| এবং জন্ত-জানোয়ারের গল্প ৷ 

গল্প বলতে গেলে কয়েকটি মূল নীতি অনুসরণ করতে হবে । 


প্রথমতঃ গল্পে ব্যবহৃত কথাগুলি ছোট হওয়া বাঞ্ছনীয় । বেশী নতুন 


শব্দ ব্যবহার করা বাঞ্ছনীয় নয়। নতুন শব্দ ব্যবহার করলে তার 
পুনরাবৃত্তি করতে হবে । গল্প যেন খুব বেশী বড় না হয়। 

সাধারণতঃ দশ থেকে পনর মিনিটের মধ্যে গল্প শেষ হওয়া. 
বাঞ্ছনীয় ৷ কণ্ঠস্বর কখনও ধীরে, কখনও উচ্চে, কখনও মুখভঙ্গী ক'রে, 
কখনও ব| প্রসন্নমুখে গল্পটি ব'লে যেতে হবে ৷ বিছ্যুৎগতিতে গল্প ব'লে 
যাওয়া উচিত নয়। কারণ তাতে শিশু শীঘ্রই ক্লান্ত ও অবসন্ন হ'য়ে 
পড়ে। গল্প বলার পরিবেশটিতে যেন বেশ ঘরোয়াভাব থাকে । শ্রেণী 
কক্ষে শিশুরা যে যার স্থানে বসে আছে, আর শিক্ষক মহাশয় তার 
নির্দিষ্ট জায়গায় বসে গল্প বলছেন--এ মোটেই ঘরোয়া পরিবেশ 
নয়। তার-চেয়ে মাটিতে শিক্ষক মহাশয়ের সামনে অর্ধরৃত্তাকারে 
বসে শিশুদের গল্প শোনা__অনেক বেশী ঘরোয়া পরিবেশ । 

শিশুদের কাছে গল্প শোনার সময়টি আরামের (relaxation) | 
তখন তাদের মন থাকে সক্রিয় কিন্ত দেহ থাকে নিক্রিয়। সে 
সময় গল্পে শিশুরা এমনই তন্ময় হ'য়ে থাকে যে শরীরের গতিভঙ্গীর 


৯৩ 


দিকে তাদের কোন খেয়ালই থাকে না। কেউ হয়তো কন্ুই-এর ওপর 
ভর দিয়ে মাথা রাখলো, কেউ উপুড় হ'য়ে অর্ধশায়িত অবস্থায় রইলো, 
আবার কেউবা পা ছড়িয়ে বসলো । এ সময় শরীরের গতিভঙ্গীর 
বিষয়ে শিশুদের সচেতন করতে না যাওয়াই ভাল। গল্প শোনার 
দলে পনর থেকে কুড়ি জন পর্যন্ত শিশু থাকা বাঞ্ছনীয় ৷ 

বক্তা অনর্গল গল্প ব'লে যাবেন আর শিশুর দল নির্বাক শ্রোতা 
সেজে শুনে যাবে__গল্প পরিবেশনের অর্থ তা নয়। গল্প শোনার যে 
আনন্দ তা শিশুরা নিশ্চল, নিস্পন্দ হয়ে ভোগ করবে না। আপনা 
থেকেই গল্পের পুনরুক্তির জন্য তারা৷ আগ্রহ প্রকাশ করবে । গল্প 
শুনে শিশুরা যদি মুখ খুলতে না শেখে, চিন্তা ক'রে কথা বলতে না 
পারে, তবে বুঝতে হবে, গল্প বলার উদ্দেশ্য ব্যর্থ হয়েছে। 

শিশুরা কাল্পনিক গল্পই বেশী ভালবাসে । কারণ শিশুর মন 
কল্পনা-প্রবণ। যে কোন কাল্পনিক বিষয়বস্তু শিশুর সামনে উপস্থিত 
করলে শিশু তা শোনার সঙ্গে সঙ্গেই কল্পনার রঙে রাঙিয়ে মনের 
মধ্যে তার ছবি একে ফেলতে পারে । শিশুর কাছে কোন কিছুই 
অদ্ভূত নয়--অসম্ভব নয়। তবুও কেবলমাত্র কল্পনাকে আশ্রয় ক'রে 
গল্প বলা উচিত নয়। শিশুর নিজস্ব পরিবেশ থেকে বাস্তব উপকরণ 
সংগ্রহ ক'রে এবং তার সঙ্গে কল্পনা মিশিয়ে গল্প বললে তা শুধু 
কাল্পনিক গল্প থেকে অনেক বেশী চিন্তাকর্ষক-_অনেক বেশী হৃদয়গ্রাহী 
হয়। বাস্তব ঘটনাকে কেন্দ্র ক'রে যদি সত্যিকারের গল্প বলা হয় তবে 
তা দীর্ঘ হওয়ার সম্ভাবনা খুব বেশী। আগেই বলেছি, দীর্ঘ গল্প 
শোনার ধৈর্য শিশুদের নেই। আর কেবলমাত্র বাস্তব ঘটন! সম্বলিত 
গল্পে কল্পনা মোটেই নেই ব'লে শিশুর কাছে তা মনোরগ্রক হয় না। 

বক্তা যে গল্প বললেন, তা শিশুর কাছে আকর্ষণীয় হওয়া চাই৷ 
তাকে গল্পটি এমনভাবে উপস্থাপন করতে হবে, যাতে শিশুর সমস্ত 
মনোযোগ এ গল্পের মধ্যে কেন্দ্রীভূত হয় । এক কথায় বলতে গেলে, 
গল্প শিশুর কাছে কৌতুহলোদ্দীপক হওয়া চাই৷ 

গল্প শোনার মাধ্যমে শিশুর কল্পনাশক্তির বিকাশ ঘটে, বাগ্সিতার 
সুচন! হয়, স্থজনী শক্তির চেতনা বৃদ্ধি পায় এবং শিশুর আনুভূতিক ও 
সামাজিক গুণগুলি বিকশিত হয় । গল্পের মধ্যে কোন নৃতনত্ব থাকলে 
শিশুর মনে সেটা আঘাত করে । তখন শিশু সে সম্বন্ধে চিন্তা করে ৷ 
তাতে শিশুর চিন্তাশক্তির বিকাশ ঘটে । রূপকথার অনেক গল্পের _ 
মধ্যে মানবতা, জামাজিকতা ইত্যাদি গুণাবলীর আদর্শ থাকে । 
উপদেশ ছলে এ সব গুণাবলী শিশু-মনে বিকশিত করবার চেষ্টা করলে 
বার্থ হ'তে হয়, কিন্তু রূপকথার গল্পের মাধ্যমে এ গুণগুলি শিশু- 
মনে সহজেই গেঁথে দেওয়া যায় । গল্প শোনার বিমল আনন্দের মধ্য 
দিয়ে শিশুরা মানুষের স্নেহ, মমতা, সুখ, দুঃখ, রাগ, হিংসা প্রভৃতির 
সঙ্গে পরিচিত হ'তে পারে । সবশেষে একটি সাবধান বাণী উচ্চারণ 
করা সঙ্গত বলে মনে-করি। বক্তাকে সৰ্বদা মনে রাখতে হবে যে 
গল্পের শিক্ষণীয় দিকটি শিশুর কাছে প্রকাশ করতে গিয়ে শিশুর 
আনন্দটুকু যেন নিঃশেষ হয়ে না যায়। 


॥ কাজের মাধ্যমে শিক্ষার মনস্তাত্বিক ভিত্তি ॥ 


শিক্ষার মূল উদ্দেশ্য শিশুর সর্বাঙ্গীণ বিকাশ__তার দৈহিক 
এবং মানসিক বৃত্তিসমূহের সম্যক বিকাশ ৷ এক কথায়, তার ব্যক্তিত্বের 
পরিপূর্ণ পুষ্টি । সুতৰাং শিক্ষায় শিশুই মুখ্য--তাকে কেন্দ্ৰ কারেই 
পদ্ধতির স্থষ্টি। 

শিক্ষাপদ্ধতির প্রধান কথা আগ্রহস্থষটি পূর্বে গুরুমুখী বিদ্যায় 
শিশু ছিল শ্রোতা মাত্র। তার ভাল লাগা, মন্দ লাগ৷--তার রুচি, 
বুদ্ধি, প্রবণতার দিকে লক্ষ্য না রেখে শিক্ষার ব্যবস্থা করা হোত। 
ফলে শিশু কোন কিছুই স্বাভাবিক প্রবৃত্তিবশতঃ গ্রহণ করতো না। 

যে শিক্ষা আনন্দের মাধ্যমে আসে না, যা কতকগুলি অভিজ্ঞতার 
সঞ্চয় মাত্ৰ-তাতে শিশুদের আগ্রহ জন্মে না। আর আনন্দ না 
পেলে শিশুরা পরিপূর্ণভাবে গ্রহণ করতে পারে ন| ৷ কিছু অভিজ্ঞতার 
সঞ্চয় হয়তো হয়, কিন্ত ব্যক্তিত্বের পরিপূর্ণ বিকাশ ঘটতো না। 

মানব আসলে ব্ৰহ্মা স্থ্িকর্তা ব্ৰহ্ম| ক্ষুদ্ৰ ক্ষুদ্ৰ মানবদের মাধ্যমে 


অবিরাম স্বষ্টিকার্য ক'রে চলেচেন। স্থষ্টিতেই তার আনন্দ। ভাঙা 
আর গড়া নিয়ে চরাচরের স্থার্ট__মানব-মনও এই ভাঙা-গড়ার খেলায় 
নিয়ত নিযুক্ত । 


শিশুর মনও স্থষ্টিধৰ্মনা। সে আপন মনে ভাঙা-গড়ার খেল! 
খেলে। নিয়ন্ত্রিত বা অনিয়ন্ত্রিত যেভাবেই হোক ভাঙা-গড়াই তার 
সভাব_-তাতেই তার আনন্দ ৷ সে-ও অষ্টা-সে কী কম আনন্দের ! 

শিশু কিছু করতে চায় না__সে চায় কাজ ৷ তার সদাচঞ্চল মন স্থির 
হ’য়ে চিন্তা করতে চায় না, শতঅকাজের মধ্যে সে কাজের সন্ধান করে । 

শিশুর এই ব্ৰন্মস্বরৱূপের অস্তিত্ব এতদিন অজ্ঞাত ছিল। তারা 
কেবল ভাঙতেই পারে--গড়তে নয়--এই মতবাদের ফলে শিশুকে 
কোন কিছু করতে দেওয়া হোত না। “কিছু কোরো না হাত দিও 
না’, পারবে না? ইত্যাদি বিধি-নিষেধের ফলে একদিকে যেমন তার 
ব্যক্তিত্ব বিকাশের বাধা ঘটতো, অপরদিকে তার আত্মবিশ্বাস কোন- 
দিনই প্রতিষ্ঠা পেত না। 

পক্ষান্তরে শিশুকে কাজ করতে দিলে প্রথম প্রথম ঠিকমত হয় 
না__নুন্দরও হয় না। কিন্তু ক্রমে ক্রমে সে নৈপুণ্য অর্জন করে এবং 
নতুন জিনিস তৈরি করে। স্বষ্টির আনন্দ শিশুকে পেয়ে বসে । 

কাজের মাধ্যমে শিক্ষার একটি মনস্তাত্বিক দিক আছে। শিশুর 
মনোবৃত্তির যে কথা পূর্বেই বলা হ'য়েছে__কর্মপ্রবৃত্তি শিশু চেতনার 
সহজাত প্রবৃত্তি । এর মাধ্যমে শিক্ষা দিলে শিশু সহজে গ্রহণ করে । 
ফলে শিক্ষাও সহজ হয়। ব্যক্তিত্ব বিকাশের দিক দু'টি_ শারীরিক 
ও মানসিক ৷ এই দু'টি দিকেরই পরিতৃপ্তি ঘটে কাজের মাধ্যমে ৷ 

শিশু তার জ্ঞানের সীমিত পরিধি নিয়ে জ্ঞানের রাজ্যে বিচরণ 
করে-_নিত্য-নতুন জ্ঞান আহরণ করে । যে জ্ঞান যত বেশী ইন্দ্ৰিয়- 
গ্রাহ--শিশু তত সহজে সেটি লাভ করে। যেমন, শিশু বে কথা 
শোনে তার চেয়ে যে জিনিস দেখে সেটি মনে রাখে ৷ আবার যে কাজ 
করে সেটি আরোও বেশী মনে করে। কাজেই কাজের মাধ্যমে যে 
প্রত্যক্ষ অভিজ্ঞতা লাভ হয়, সেটি অধিকতর সহজলভ্য । 

কাজের আবার অনেক ভাগ আছে। শিশু-মনের ওপর প্রত্যেকটির 

প্রতিক্রিয়া পৃথক। (১) সাধারণ উদ্দেশ্যহীন কাজ ; (২) স্থজনমূলক 
কাজ এবং (৩) শিল্পকাজ। শিশুরা ভাঙতে ও খেলতে ভালবাসে । 
তাদের স্বাভাবিক ধর্মই হলো! এটা-সেটা নাড়াচাড়া করা ৷ কাজেই 
এই সমস্ত কাজের মাধ্যমে শিক্ষার ব্যবস্থা করলে প্রত্যক্ষ অভিজ্ঞতা 
সঞ্জাত জ্ঞান আহরণে সুবিধা হয়। সাধারণ উদ্দেশ্যহীন কাজ-_খেলা, 
মন্তেসরী পদ্ধতি বা যে-কোন উপাদান নিয়ে হ'তে পারে । ঃ 

কিন্তু স্ুজনাত্মক কাজের ফল সুদূরপ্রসারী ৷ একটি জিনিস নিজে 
তৈরি করতে পারলে শিশুর মনটা স্থজনের আনন্দে ভরপুর হয়। 
কেবল খেলা নয়, কেবল ভাঙা নয়--নতুন স্থঞ্ঠিও যে তার দ্বারা সম্ভব 
--এই আত্মবিশ্বাস ও আবিষ্কারের আনন্দ তাকে পেয়ে বসে । ফলে 
তার ব্যক্তিত্বের বিকাশ ঘটে। এ ধরনের কাজ-_শিল্পকাঁজ, প্রজেক্ট 
ইত্যাদি হ'তে পারে । ১ 

এর পর শিল্পকীজ | কোন মূল শিল্পকে অবলম্বন ক'রে হয় শিক্ষা 
অর্থাৎ উৎপাদনাত্মক শিক্ষা । এতে কেবল জনের আকাজ্কাই মেটে 
না--উৎপাদনের মাধ্যমে সমাজের একজন হওয়ার তৃষ্ণা মেটে ৷ তার 
কাজও যে সমাজের কাজে লাগে - এই ধারণাই তাকে অধিকতর 
আত্মপ্রতিষ্ঠ ক'রে তোলে ৷ 

তবে স্থজনীত্রক কাজই প্রয়োজনমত শিল্পকাজ অর্থাৎ চারু ও 
কারুশিল্প হ'তে পারে । এর কাজ দ্বিবিধ। প্রথমতঃ, শিল্পশিক্ষা-- 
নতুন জিনিস তৈরি করা ৷ আর দ্বিতীয়তঃ এ কাজের মাধ্যমে শিক্ষা । 

পুরনো শিক্ষাপদ্ধতিতে শিশুর আগ্রহ স্থষ্টির মত কোন উপাদানই 
নেই। কর্মকেন্ড্িক শিক্ষাপদ্ধতি শিশুর আগ্রহ সৃষ্টি করে। তখন 
শিশু নিজেই নতুন জ্ঞান আহরণ করে। এই সঙ্গে সাজীকৃত শিক্ষা 

( Integrated Teaching )-র কথা এসে পড়ে ৷ কাজ যদি কেবল 
কাজের জন্য না হয় এবং পড়ার মধ্যে যদি কাজের উদ্দেশ্য নিহিত 
থাকে, তাহ'লে একদিকে যেমন একদেশদশিত| আসে না, অপরদিকে 
পারস্পরিক শিক্ষাও ভাল হয়। যেমন একটি ছোট ফুলের বাগান 
তৈরী ৷ কাজটি স্থষ্টিমূলক ৷ শিশুকে স্থান-নির্বাচন, মাটির প্রকার- 
ভেদ, সার, চারাগাছ লাগানো, জলসেচন, পরিচর্যা ইত্যাদির মাধ্যমে 
স্থষ্টির শেষ পর্যায়ে যেতে হবে। এজন্য তাকে উদ্ভান-রচনা, উদ্ভিদ- 
বিদ্যা, সার প্রভৃতি বিষয়ে কিছু পড়াশোনা করতে হবে। এই 
উদ্ভান-তৈয়ারির মাধ্যমে শিশু ভু-বিদ্যা, উদ্ভিদ-বিদ্যা, রসায়ন-বিদ্যা 
ভুগোল প্রভৃতি বিষয় শিখতে পারবে | উদ্ভান-তৈয়ারির আগ্রহে, 
প্রয়োজনের তাগিদে শিশু নিজে থেকেই শিখবে ৷ এই সাঙ্গীকরণের 
ফলে একদিকে যেমন শিক্ষার আগ্রহ স্থষ্টি হয়, অপরদিকে সহজে 
বিভিন্ন বিষয়ের জ্ঞান লাভ হয় । 

কর্মকেন্দ্রিক শিক্ষা__বাস্তবানুগ শিক্ষা, প্রত্যক্ষ অভিজ্ঞতা লাভের 
পথ, স্থজনের আনন্দের উপায়স্বরূপ | ্‌ 

এর আর একটি দিক আছে ৷ কাজের মাধ্যমে শেখার ফলে ছাত্র- 
নিক্ষক সম্পর্ক আরও ঘনিষ্ঠতর হয় এবং শিশু সামাজিক হ'য়ে ওঠে। 
কর্ম সম্পাদনের জন্য ছাত্র-শিক্ষক এবং ছাত্রে ছাত্রে পারস্পরিক 
সহযোগিতার প্রয়োজন ঘটে ৷ ফলে পারস্পরিক বিশ্বাস, সহযোগিতা 
জাতৃত্ববোধ ও সমবায়মূলক মনোভাব গড়ে ওঠে । শিক্ষার দিক 
দিয়েও এটা যে একট! মহংলাভ সে বিষয়ে কৌন সন্দেহ নেই। 

= উনিশ 
॥ কৰ্মকেন্দিক শিক্ষ|--বুনিয়াদী শিক্ষ। ॥ 


শ্রেণীকক্ষে আবদ্ধ শিশুদের কচি মুখগুলোর দিকে যখনই তাকানো 
যায়, তখনই মন ব্যথায় ভরে ওঠে। কোথায় তারা প্রকৃতির উন্মুক্ত 
প্রাঙ্গণে বসে কাজ করবে, খেলবে তা নয়, রুদ্ধকক্ষে বসে শিক্ষকের 
বন্তৃতা শুনতে তারা যেন বাধ্য হচ্ছে। একটু নড়লে-চড়লে বা কথা 
বললেই শিক্ষক মহাশয়ের বকুনী ! দৈহিক, মানসিক-_যেদিক থেকেই 
বিচার করা যাক্‌ না কেন__এ শিক্ষণ-পদ্ধতি মনোবিজ্ঞানসন্মত নয় । 

ইংরেজ আমলে কেরানীকুল স্থট্টির জন্যে সেই যে পুস্তককেন্দ্ৰিক 
শিক্ষাব্যবস্থার স্থষ্টি হয়েছিল--আজও তাঁর সম্পূর্ণ পরিবর্তন বা 
পরিবর্জন হয়নি ৷ চেষ্টা অবশ্য চলেছে এবং চলছে। মহাত্মা গান্ধী 
প্রবর্তিত বুনিয়াদী শিক্ষা প্রচলিত পুস্তককেন্দ্রিক শিক্ষণ-ব্যবস্থার 
উপর চরম আঘাত হেনেছে। শিক্ষার ক্ষেত্রে তিনি যে আমূল পরিবর্তন 
আনবার চেষ্টা করেছেন তাকে বলা হয়েছে--‘শিক্ষামে' অহিংসক 
ক্ৰান্তি’ অৰ্থাৎ শিক্ষায় অহিংস বিপ্লব ৷ গান্ধীজী প্রবত্তিত শিক্ষাপ্রণালী 
'নঈ তালিম’ বা ‘নতুন শিক্ষা” নামে অভিহিত হায়েছে। 

আমাদের জাতীয় জীবন নতুনভাবে গড়ে তোলার উদ্দেশ্যে ১৯৩৭ 
সালে গান্ধীজী শিক্ষা সংস্কারের এক পরিকল্পনা প্রণয়ন করেন । এই 
পরিকল্পনা ওয়ার্ধা-পরিকল্পনা নামে খ্যাত। ১৯৩৮ সালে গান্ধীজীর 
= প্রেরণাতেই বুনিয়াদী শিক্ষা-পরিকল্পন| রচিত হয়। বুনিয়াদী 
শিক্ষাকে সঠিকভাবে বুঝতে হ’লে আমাদের দু'টি জিনিসের উপর 

নজর রাখতে হবে ৷ প্রথমটি হলে| ১৯৩৮ সালে জাকির হোসেন 
কমিটি বুনিয়াদী শিক্ষার উপর যে রিপোর্ট পেশ করেছিলেন । আর 
দ্বিতীয়টি হচ্ছে বুনিয়াদী শিক্ষার উপর কেন্দ্রীয় শিক্ষা উপদেষ্টা সমিতির 
মতামত ৷ বুনিয়াদী শিক্ষা সম্বন্ধে প্ৰামাণ্য তথ্য পেতে হ'লে আমাদের 
এ-সব রচনার উপরই বেশী নির্ভর করতে হবে । 
বর্তমানে স্থির হয়েছে, ছয় থেকে চৌদ্দ বছর বয়সের ছেলে- 
, মেয়েদের জন্য বুনিয়াদী শিক্ষা আবশ্যিক এবং অবৈতনিক করা হবে ৷ 
এই আট বছরের কম সময়ে প্রকৃত শিক্ষার ভিত্তিস্থাপন করা 
" সম্ভব নয়। আর চৌদ্দ বছরের কিছু আগেই বালক-বাঁলিকাদের 
বয়ঃসন্ধিকাল | সেটা জীবনের খুব সঙ্গীন সময় ॥ এ সময় তাদের 
বিগ্ালয়ের আওতার মধ্যে রাখা বিশেষ দরকার । এই ছুই কারণে 
আটি বৎসরব্যাগী শিক্ষার ব্যবস্থা করা হয়েছে বুনিয়াদী শিক্ষায় ৷ 
এই আট বছরের শিক্ষাকে আবার দু'টি স্তরে ভাগ করা হয়েছে। 
(১) নিম্ন বুনিয়াদী শিক্ষা_ প্রথম থেকে পঞ্চম শ্রেণী পর্যন্ত। ছয় 
থেকে এগারো বছর বয়সের শিশুরা এই স্তরের আনায় পড়বে। 
(২) উচ্চ বুনিয়াদী নিক্ষা--ষষ্ঠ থেকে অষ্টম শ্রেনী পর্যন্ত | এই স্তরের 
_ শিক্ষার্থীদের বয়স হবে বারো থেকে চৌদ্দ । 
বুনিয়াদী শিক্ষার বৈশিষ্ট্য হলো মাতৃভাষাকে আগাগোড়া শিক্ষার 
বাহনরূপে ব্যবহার ৷ ইংরেজী ভাষাকে বর্জন এবং তার পরিবর্তে 
রাষ্ট্রভাষা শিক্ষার ব্যবস্থা । নানারকম শিল্পকাজের মাধ্যমে শিক্ষা ৷: 


“Basic Education, as conceived and explained by 
Mahatma Gandhi, is essentially an education for life and 


what is more, an education through life. It aims at 

creating eventually a social order free from exploitation 
and violence. That 15 why productive, creative and socially 
useful work in which all boys and girls may participate, 
irrespective of any distinction of caste or creed or class, is 


Placed at the very centre of Basic Education. 

বুনিয়াদী শিক্ষ! সম্বন্ধে যেটুকু বলা হলো, ত! শুধু প্রাথমিক 
শিক্ষাকেই কেন্দ্র ক’রে। গান্ধীজীর মূল পরিকল্পনায় সকল বয়সের 
মান্থয়ের উপযোগী শিক্ষার ব্যবস্থা ছিল ন৷৷ এই ক্রটি দূর করার 


জন্য ১৯৪৫ সালে গান্ধীজী তার “নঈ তালিম” পরিকল্পনা পেশ করেন। * 


তাতে সকল বয়সের সব স্তরের লোকের শিক্ষার কথা বল! হয়েছে ৷ 
যেমন (১) পূব বুনিয়াদী শিক্ষা--তিন থেকে ছয় বছর বয়সের 
শিশুদের জন্য। এই স্তরে খেলাকে কর্মের অঙ্গীভূত করা হবে। 
(১) বুনিয়াদী শিক্ষা এই স্তরের সম্বন্ধে পূর্বেই আলোচনা করা 
হয়েছে । (৩) উত্তর বুনিয়াদী শিক্ষা- উচ্চ শিক্ষার স্তর_ মুখ্যতঃ 
বৃত্তিমূলক । (৪) বয়স্ক শিক্ষা | 

প্রত্যেক স্তরের শিক্ষার মূল প্রকৃতি একই_ অর্থাৎ কৰ্মকেন্দ্ৰিক । 

শিশু-মনোবিজ্ঞানের ওপর ভিত্তি ক’রেই রচিত হয়েছে বুনিয়াদী 
শিক্ষ৷। তাই এই শিক্ষায় শিশু পায় আনন্দ_ লেখাপড়া তার কাছে 
নীরস ও ভীতিপ্রদ মনে হয় ন! ৷ বুনিয়াদী শিক্ষা হলো কর্মকেন্দ্রিক। 

এই শিক্ষায় শিল্পকাজকে কেন্দ্র ক'রে. অন্ুবন্ধ প্রণালীতে 
( Correlative method ) শিক্ষা দেওয়া হয়। শিল্পকাজগুলি 
এমন, যা মানুষের তিনটি মূল প্রয়োজন ( অন্ন, বস্ত্ৰ ও গৃহ ) মেটাতে 
সাহায্য করে। কাজেই কৃষি, কাতাই সততা কাটা ও কাপড় তৈরি) 

টিটি নি ~ 


শিল্প প্রভৃতি কাজগুলি শিখতে হয় শিশুকে। এ কাজগুলির 
সামাজিক মূল্য আছে এবং এগুলি স্থজনাত্মক--উৎপাদনাত্মক তো 
বটেই। 

এই দুনিয়ার ছোট-বড় নির্বিশেষে সব মানুষই আত্মপ্রকাঁশের 
পথ খুঁজছে এবং আপন আপন শক্তি, সামর্থ্য ও স্থুযোগ অনুযায়ী 
নিজের প্রকাশও করছে ৷ এটা হলো! জীবনের বর্ম। আর একেই 
আমরা বলি ব্যক্তিত্বের বিকাশ ৷ এই বিকাশের স্থযোগ পেলে জীবন 
আনন্দে ভরে ওঠে, আর তখন সে আনন্দ উৎসারিত হ'য়ে ব্যক্তি ও 
সমাজকে ধন্য করে।  আত্মপ্রকাশে যদি বাধা আসে তবে মনের 
অবরুদ্ধ পুঞ্জীভূত ভাবগুলি মনের মধ্যেই গুমরিয়ে মরে এবং 
মনোজগতে বিপ্লবের স্থষ্টি করে । ফলে জীবনে আনে অতৃপ্তি_জীবন 
হ'য়ে ওঠে ছুঃখময় | এটা ব্যক্তির পক্ষে যেমন ক্ষতিকর, সমাজের 
পক্ষেও তাই । কারণ তখন অতৃপ্ত ক্ষুধিত মানবাত্মা সমাজকে হিংসা, 
ছন্দ ও ধ্বংসের পথে টেনে নিয়ে যায়। তাই শৈশবকাল থেকেই 
মানুষকে আত্মপ্রকাশের স্থযোগ দেওয়া উচিত। হাতের কাজ বা 
শিল্পকাজের মধ্যে এই আত্মপ্রকাশের স্ত্যোগ আছে বলেই বুনিয়াদী 
শিক্ষায় শিল্পকাজের স্থান অতি উচ্চে। 

বুনিয়াদী শিক্ষায় শিল্প আমদানী করার পেছনে জ্ঞানমুখী উদ্দেশ্যই 
প্রধান__কারিগর তৈরি নয়। কিন্তু সব শিল্পের শিক্ষাগত গুরুত্ব 
তো সমান নয়। যে সব শিল্পের বৈচিত্র্য এবং বিভিন্ন প্রক্রিয়াগুলির 
ব্যাপকতা যত বেশী, তাঁদের শিক্ষাগত মুল্যও তত বেশী। কাজ 
করতে গিয়ে শিশুরা বত বেশী বৈচিত্র্য ও পরিস্থিতির সম্মুখীন হবে__ 
তত বেশী নতুন তথ্য লাভ করতে পারবে । কাজেই বুনিয়াদী 

শিল্ষায় যে সব শিল্পগুলি স্থান পেয়েছে--এদিক থেকে বিচার করলে 
তাদের শিক্ষাগত সম্ভাবনা যথেষ্ট রয়েছে ৷ 

মনোবিজ্ঞান বলে যে আমরা শুধু মন দিয়ে শিখি না, সব 
ইন্দ্রিয় দিয়ে শিখি ৷ কারণ মন ও ইন্দ্রিয়গুলির মধ্যে আছে নিবিড় 
সম্পর্ক। নিপুণভাবে আঙুল সঞ্চালন করতে পাঁরলে বুদ্ধির নৈপুণ্য 
লাভ হয়, মনের বিকাশও ঘটে । তাই বুনিয়াদী শিক্ষায় শিশুর 
মানসিক ভাব ও বৃত্তিগুলির অনুশীলনের জন্যে-_-এক কথায় শিশুর 
নানারকম হাতের কাজ ও শিল্পকাজকে গ্রহণ করা হয়েছে ৷ 

অনেকে হয়তো মনে করেন যে পুরনো শিক্ষা-ব্যবস্থার সঙ্গে 
যে-কোন বৃত্তি জুড়ে দিলেই তো বুনিয়াদী শিক্ষা হলো । এটা সম্পূৰ্ণ 
ভুল ধারণা ৷ কারণ তাহ'লে তাতে পুঁথিই মুখ্য এবং হাতের কাজের 
স্থান হবে গৌণ ৷ কিন্তু বুনিয়াদী শিক্ষা তা নয়, শিল্পকাজ ও হাতের 
কাজকে কেন্দ্র ক'রে শিক্ষাই বুনিয়াদী শিক্ষার মূল কথ|। 

আবার কেউ কেউ মনে করেন, বুনিয়াদী শিক্ষা বৃত্তি-শিক্ষারই 
নামান্তর । শিক্ষার নামে দেশের ভাবী বংশধরদের “চাষা-ভুঝো? ক'রে 
তোল৷ এবং বুনিয়াদী বিদ্যালয়কে কারখানায় পরিণত করাই এই 
শিক্ষার উদ্দেশ্য । এ-ও মস্ত বড় ভুল ধারণা । কারণ দেশে ‘চাবা- 
ভূষো” তাতি বা ছুতোরের অভাব নেই । একে এদেরই ছু'বেল! অন্ন 
জোটে না তার;ওপর নতুন ক'রে তাতি, ছুতোর ও চাষী তৈরি করলে 
তাদেরও অন্ন জুটবে না_সমস্তা আরও যাবে বেড়ে ৷ বুনিয়াদী শিক্ষা 
মূলতঃ বৃত্ভি-শিক্ষা। নয়-_কর্মকেন্দ্িক শিক্ষা--সক্ৰিয় শিক্ষা! । 

শিশুর কাছে নিছক মস্তিকষপ্রস্থত বিমূর্ত জ্ঞানের কোনও আবেদন 
নেই ৷ ইন্জ্রিয়গ্রাহ্য প্রত্যক্ষ অভিজ্ঞতাই শিশুর জ্ঞানের প্রথম 

সোপান ৷ সুতা কাটতে গেলে শিশুকে যোগ-বিয়োগ, নানা মাপ 
প্রভৃতি বিভিন্ন অঙ্ক শিখতে হবে ৷ তুলার হিসাব রাখতে গেলেও 
টাকা-পয়সা, বিভিন্ন ওজন ও নানাবিধ হিসাব শিখতে হবে। তুলা 
উৎপাদন করতে গেলে, তাকে ভূগোল ও প্রকৃতি-বিজ্ঞান জানতে 
হবে। কোন কাজের পরিকল্পনা করতে ও কাজের দিনলিপি 
রাখতে গেলে তাকে ভাষা শিখতে হবে । কাজেই কর্মকেন্দিক 
অভিজ্ঞতার জন্য বুনিয়াদী শিক্ষায় শিশুর জ্ঞান খুব সহজে জীবন্ত 
হবে ৷ 

পাঠ্যতালিকার অবিভাজ্যত|--বুদিয়াদী শিক্ষার অন্যতম বৈশিষ্ট্য ৷ 
মনোবৈজ্ঞানিকেরা বলেন, শিশুর কাছে সমগ্র জ্ঞানজগৎ অখণ্ড 
__অৱিচ্ছিন্ন। বয়স্ক লোকের মত শিশু সমস্ত বিষয় বিচ্ছিন্ন- 
ভাবে দেখতে পায় না। মা বাড়ীতে ফেরিওয়ালার কাছ থেকে 
জিনিস কিনে হিসাব ক'রে দাম দিচ্ছেন। এ দেখে শিশু ভাববে 
না-ওট! প্রকৃতি-বিজ্ঞানের ব্যাপার।. বাড়ীর রেড়িওর সামনে 
বসে কোন কবিতার আবৃত্তি শুনে শিশু মনে-করবে না যে সে 
সাহিত্যের জগতে এসেছে । এ সব বিচ্ছিন্ন ঘটনা শিশুর সামনে 
অখণ্ড প্রতিভাত হয়। এ সব ঘটনার অভিজ্ঞতা থেকে শিশু 
_ অনেক কিছুই শেখে । -পরিণত বয়সে সে বুঝতে পারে, তার শেখা 
কোন্‌ তত্ব ও তথ্য--কোন্‌ বিশিষ্ট জ্ঞান-প্রকোষ্ঠের ভাগারে সঞ্চিত 
হবে | তখনই তার বিষয় জ্ঞান জন্মাবে। পাঠ্যতালিকা যতদূর 
সম্ভব অবিভাজ্যরপে শিশুর সামনে উপস্থাপিত কর যে এক বিজ্ঞান- 
সম্মত প্রচেষ্টা, সে বিষয়ে কোন সন্দেহ ন বুনিয়াদী শিক্ষার এ-ও 


অন্যতম বৈশিষ্ট্য ৷ 


কা. মা. শি.--৮ 


শিল্পকাজ করতে হ'লে শিশুদের কতকগুলি বাস্তব সমস্থার 
সম্মুখীন হ'তে হয় । একটা বাগান করতে গেলে শিশুকে মাপজোখ, 
বীজ, জল, মাটি, সার, আবহাওয়া, গাছের বিভিন্ন অংশ ও তাদের কাজ _ 
-=এ সবেরই সঙ্গে প্রত্যক্ষভাবে পরিচিত হ'তে হবে ৷ --কাতাই শিলে 
(স্থতা কাটা এবং কাপড় তৈরি) অনেক প্রক্রিয়া আছে এবং তা 
শিশুর কাছে অত্যন্ত সমস্তাসন্থুল। এই শিল্পকাজ করতে গেলে 
জমির প্রকৃতি, বীজ-সংরক্ষণ, চারাপালন, ওজন, টাকা-কড়ির হিসাব, 
নানা মাপের অঙ্ক, একিক নিয়ম, ভূগোল, ইতিহাস প্রভৃতি একাধিক 
পাঠ্য বিষয় প্রভৃতি সমস্যার সমাধানের পথ পাবে ৷ এ সব বিষয়ে 
জ্ঞান না পেলে শিশু শিল্পকাজ ভালভাবে করতে পারবে না । কাজে- 
কাজেই শিল্পকাজের সঙ্গে পাঠ্য বিষয়ের অচ্ছেগ্ সম্পৰ্ক বর্তমান । 

কাজের বাস্তব প্রয়োজন থেকে প্রয়োজনীয় জ্ঞানলাঁভে শিশুদের 
সাহায্য করার যে পদ্ধতি, তারই নাম সমবায় পদ্ধতি (Method 
of Correlated ‘Teaching )| এই পদ্ধতিতে পাঠদানের 
ফলে শিশুর সামনে জ্ঞান ও কৰ্ম ওতপ্রোতভাবে প্রতিভাত হয় 
এবং শিশুর সামগ্রিক বিকাশের পথ প্রশস্ত হয়। বই-এর নাম 
শুনলে শিশুর গায়ে জর আসে নাঁ। ' কারণ, এই পদ্ধতিতে শিক্ষা 
পেলে শিশুর কাছে লেখাপড়া চিত্তাকৰ্ষক হবে । :.. 

বুনিয়াদী শিক্ষায় কর্সকে প্রাধান্য দেওয়া হয়েছে ব'লে অনেকের 
ধারণা, বুনিয়াদী শিক্ষায় পুস্তকের স্থান নেই অর্থাৎ সেখানে পড়ার 
কোন প্রয়োজন নেই--এ একটা মস্ত বড় ভুল ধারণা । কারণ, 
জ্ঞানার্জনের যত পথ আছে, বই পড়া তাদের মধ্যে একটি, হ'লেও 
একমাত্র পথ নয়। স্থুসম্বন্ধ জ্ঞানের আধার এবং' আনন্দের উৎস 

হিসাবে পুস্তকের মূল্য বুনিয়াদী শিক্ষায় সর্বদ! স্বীকার করা হয়। 
তাই বুনিয়াদী/বিগ্তালয়ে ভাল গ্রন্থাগার একান্ত প্রয়োজন ৷ 

শিশু মাত্রেই কাজ ভালবাসে, কাজেই তার আনন্দ ৷ কাজ করার 
সঙ্গে সঙ্গে সন্বন্ধযুক্ত বিভিন্ন বিষয় - সমবায় পদ্ধতিতে শিশু শিক্ষা 
পায়) এতে প্রত্যক্ষ অভিজ্ঞতার মধ্যে শিশুর শিক্ষা হয়। স্ততরাং 
এই শিক্ষা প্রকৃত শিক্ষা ৷ 

বুনিয়াদী শিক্ষায় উৎপাদনাত্মক শিল্পকাজ আয়ত্ব করার ফলে শিশু 
স্বাবলম্বী হবার শিক্ষা পায় এবং তার মর্ধাদাবোধ জন্মে শিক্ষার্থীদের 
উৎপাদিত শিল্লদ্ৰব্য বিক্রি ক'রে যে আয় হবে তা দিয়ে বিদ্যালয়ের সমস্ত 
ব্যয় নির্বাহ হবে--ইহাই ছিল গান্ধীজীর ইচ্ছ৷৷ কিন্তু নানা কারণে 
স্বাবলম্বনের এই আদর্শ শিক্ষার ক্ষেত্রে গ্রহণীয় নয়। পরীক্ষা ক'রে 
দেখা গেছে, শিক্ষার্থীদের তৈরী শিল্পদ্রব্য বিক্রি ক'রে বিগ্ভালয়ের 
সমস্ত ব্যয়নির্বাহ সম্ভব না হ'লেও কিছুটা হয়--এ কম কথা নয়। 
তাছাড়া বুনিয়াদী শিক্ষানীতিতে উৎপাদন-কুশলতা ব্যক্তিত্বের পূর্ণ 
বিকাশের একটি অপরিহার্য উপায় ব'লে মনে করা হয়। 

বুনিয়াদী শিক্ষায় শিশুকে শিল্পকাঁজ শেখাবার উদ্দেশ্য এই নয় যে 
তাকে দক্ষ কারিগর ক'রে তুলতে হবে । শিল্পকাজের মাধ্যমে সে 
শিক্ষা পাবে--জ্ঞান অর্জন করবে__জীবন-সংশ্রামের জন্য প্রস্তুত হবে ৷ 
এইটাই বড় কথা ৷” পরে লেখাপড়া করার সুযোগ যদি শিশু আর 
না-ও পায়, তবে সেই শিল্পকাজ অবলম্বন ক'রে ভবিষ্যতে সে তার 
জীবিকা নির্বাহ করতে পারবে--তাকৈ পরমুখাপেক্ষী হ'য়ে থাকতে 
হবে না: অন্নবস্ত্রের চিন্তা যদি তার না-ও থাকে, তবে সে শিল্প- 
কাজে তার অবসর সময়টুকুরও সদ্ব্যবহার করতে পারবে ৷ 

শিশু স্বজন: করতে চায় ৷ শিল্পকাজের মধ্য দিয়ে একদিকে 
যেমন তার স্থষ্টির আকাঙ্া তৃপ্ত হয়, অপরদিকে তার সৌন্দৰ্য ও 
রুচিবোধ জন্মে । কাজের উপকরণ গুছিয়ে না রাখলে কাজের 
আন্গুবিধা হয় ॥ অগৌোছালভাবে কাজ করলে কাজ ভাল হয় ন| ৷ 
ভাল কাজ করতে গেলে শিশুকে গোছাল হ'তেই হবে। 
জীবনে এ গুণটির মূল্য কম নয়। তাছাড়া কাজের মধ্য দিয়ে শিক্ষা 
দিলে শিশুর দেহের, মনের ও চরিত্রের বিকাশ ঘটে । তার আত্ম- 
বিশ্বাস বাড়ে__দায়িত্ববোধ জাগে । 
কিন্ত সব সময় কেবলমাত্র শিল্পের ওপর নির্ভর ক'রে শিশুকে সব 
কিছু শেখানো যায় ন ৷ তাই বুনিয়াদী শিক্ষায় আরও তিনটি ভিত্তি 
আছে। তা হলো, প্রাকৃতিক শিল্প ও সামাজিক পরিবেশ । কাজে 
কাজেই শিল্প, প্রাকৃতিক ও সামাজিক পরিবেশ__এই তিনটি হচ্ছে 
সমগ্র বুনিয়াদী শিক্ষার ভিত্তি। এই তিনটির উপর ভিত্তি ক'রে 
সুপরিকল্পিত উপায়ে পাঠদান করলে শিশুর শিক্ষা সামগ্রিক রূপ 
পাবে। একথা জোর ক'রেই বলা যায়। 
আমাদের দেশে প্রচলিত শিক্ষা-ব্যবস্থার একটি প্রধান ত্রুটি 
=বিদ্ঠালয় ও সমাজের মধ্যে কোন যোগন্ত্র নেই। বিদ্যালয়ে এবং 
বিশ্ববিদ্যালয়ে মস্তিষ্কের চর্চা ক'রে অনেকেই উচ্চশিক্ষা পায়, কিন্ত 
_ ভাতে শিক্ষার্থীর মন সমাজমুখী ও পারস্পরিক সহযোগিতায় বিশ্বাসী 
হয় না। এই গলদ দূর করবার জন্য বিদ্যালয়ের সঙ্গে সমাজের ঘনিষ্ঠ 
সম্পর্ক স্থাপন বুনিয়াদী শিক্ষানীতির মূল্যবান নির্দেশ । 
বুনিয়াদী শিক্ষা বিদ্যালয়কে একটি ছোট-খাট সমাজে পরিণত 
করতে চায়। সমাজে যেমন বিভিন্ন লোকের উপর বিভিন্ন কাজের 

ভার থাকে, বিগ্ভালয়েও তেমনি ছাত্ররা দৈনন্দিন কাজের ভার নিজেরা 
নিজেদের মধ্যে বন্টন ক'রে নেবে | বিদ্যালয়ের বাইরে শিক্ষক 
ও ছাত্ৰ মিলে স্থানীয় সমাজের কল্যাণমূলক কাজের ভার নেবে। 

বিদ্যালয়ের সামুদায়িক জীবন পরিচালনা এবং সমাঁজ-কল্যাঁণ- 
মূলক কাজে অংশ গ্রহণ করলে শিশুর দায়িত্ব বাঁড়বে, সমাজে 
যৌথ জীবনযাত্রা সম্বন্ধে তারা জ্ঞীনলীভ করবে । সেই সঙ্গে 
শিশুদের মধ্যে আত্মনির্ভরতা, সহযোগিতা, শ্রমের মৰ্যাদাবোধ ইত্যাদি 
গুণের বিকাশ সাধন ক'রে বুনিয়াদী শিক্ষা একটি প্রগতিশীল সমাজ- 
তন্ব প্রতিষ্ঠা করতে সহায়তা করবে ৷ 

আমাদের সমাজে আজ মানুষে মানবে যে এত ভেদ, শ্রেণীতে 
শ্রেণীতে যে এত বৈষম্য--তার মূলে অম ৷ একদল লোক দিনরাত 
অক্লান্ত পরিশ্রম ক'রে উৎপাদন করছে_আর একদল 'লোক মোটেই 
পরিশ্রম করছে ন| ৷ তারা অপরের শ্রমের ফলভোগ করছে ৷ তাইতো 
মানুষে মানুষে, জাতিতে জাতিতে আজ এত সংঘাতি। এ বৈষম্য, 
এ সংঘাত দুর করতে হ'লে, সমাজে সাম্য আনতে হ'লে_শ্রমের 
দরকার। নিজের রুটি রোজগারের জন্ত ধনী-দরিদ্র নিবিশেষে 
সমাজের সকলকেই পরিশ্রম করতে হবে। শ্রমের উপর সমীজকে 
প্রতিষ্ঠা করতে হবে। তবেই আসবে সাম্য আর সমাজ গণতান্ত্রিক 
ভিত্তিতে প্রতিষ্ঠিত হবে। সে সমাজ হবে সত্য, শিব ও সুন্দরের 
উপর প্রতিষ্ঠিত শোষণহীন আদৰ্শ গণতান্ত্রিক সমাজ ৷ 

বুনিয়াদী শিক্ষার আর একটি বৈশিষ্ট্য হচ্ছে--এই শিক্ষার জীবন 
কেন্দ্ৰিক নীতি ৷ কাজই জীবন ৷ কিন্ত একাজ কি? 

প্রাকৃতিক পরিবেশকে সামাজিক পরিবেশের অনুকুল ক'রে 

গড়ে তোলাই কাজ: । একটি ছোট "উদাহরণ দিলে বিষয়টি৷ বোঝা 
আরও সহজ হবে |- আমাদের প্রাকৃতিক পরিবেশে তুলা আছে। 
আমাদের সামাজিক পরিবেশে কাপড় - প্রয়োজন ৷ কাজেই 
কাজের উপরোক্ত সংজ্ঞা অনুযায়ী ভুলা থেকে কাপড় তৈরি করা 
হলো কাজ ৷ এ কাজ করতে গেলে প্রাকৃতিক এবং সামাজিক 
পরিবেশ আপনা-আপনি আসবে ৷ প্রাকৃতিক পরিবেশকে অবলম্বন 
ক'রে বিজ্ঞানের বিভিন্ন বিষয় আর সামাজিক পরিবেশকে অবলম্বন 
কারে ইতিহাস, ভূগোল, পৌরনীতি প্রভৃতি বিভিন্ন: সমাজবিদ্যা 
এসে পড়বে । এক কথায় বলতে গেলে, এই কাজের মাধ্যমে শিশুর 
সমস্ত জীবনই হবে শিক্ষার বিষয়ীভূত। তাই, বুনিয়াদী শিক্ষা 
হচ্ছে জীবনের ভিতর দিয়ে জীবন গড়বার শিক্ষা” অর্থাৎ Basic 
Education is education for life and through life. 
বুনিয়াদী শিক্ষার এই জীবনকেন্দ্ৰিক নীতি, সম্বন্ধে মাকিন 
শিক্ষাবিদ্‌ আর্থার ই. মরগান বলেছেনঃ 


“Learning through 
the normal course of living a’ ful 


llifeas a member 
of a normal community.” 

গান্ধীজি বলেছেন, তার ‘নঈঈ'তালিম! “সাফাই সে সুরু হোতি 
হায়’ ' সেজন্য বুনিয়াদী শিক্ষায় সাফাই-এর স্থান সবার- আগে ৷ 
সাফাই-এর অর্থ--পরিফষার-পরিচ্ছন্ করা। শিশু সাফাই যে শুধু 
বাক্তিগত প্রয়োজনেই করবে না, সামাজিক, বা সামুদায়িক সাফাই 
তাকে করতে হবে। ব্যক্তিগত সাফাই-এর মাধ্যমে শিশু নিজে পরিফার- 
পরিচ্ছন্ন থাকতে, নিজের দেহ ও জিনিস-পত্রকে পরিফার-পরিচ্ছ্ন 
রাখতে শিখবে । আর সামুদায়িক সাফাই হবে সকলের জন্য ৷ 

সাফাই-এর উদ্দেশ্য সমাজের কল্যাণ ৷ এই সাফাই-এ শিশুর 
নিজের ও সমাজের প্রতি তার দরদ; কত্যবোধ ও সমীজ-সেবার 
আগ্রহ জন্সাবে ৷ সাফাই-এর বৃহত্তর অর্থ, মনের সকল কুশ্রীত৷ 
দূর করা এবং সুন্দরের পূজারী হওয়া ৷ 

অনেকেই অভিযোগ কারে থাকেন__বুনিয়াদী শিক্ষা গ্রামের 
লোকদর জন্য আবিষ্কৃত এক ধরনের নিকৃষ্ট শিক্ষা-পরিকল্পনা। এ 
অভিযোগ সম্পূর্ণ ভিত্তিহীন । কারণ, বুনিয়াদী শিক্ষার সারবস্তা 
উপলব্ধি ক'রে আজকাল শহরেও বুনিয়াদী বিদ্যালয় প্রতিষ্ঠিত হচ্ছে ৷ 
তবে শহর ও গ্রামের বুনিয়াদী বিগ্ালয়ের মধ্যে শিল্পকাজের পার্থক্য 
থাকবে। কোন বিদ্যালয়ের ও বিষ্ঠার্থাদের সামাজিক পরিবেশের 
উপর নির্ভর ক'রে শিল্পকাজ নির্বাচন করা হয়। শহর এবং গ্রামের 
বুনিয়াদী বিদ্যালয়ে মূল নীতি এবং শিক্ষণ-পদ্ধতি একই। 

জীবন গতিশীল ৷ যুগে যুগে জীবনের শুভ জয়যাত্ৰা নতুনরূপে 
উদ্ভাপিত হচ্ছে জীবন ও শিক্ষার মধ্যে এক অচ্ছেদ্য সম্পর্ক 
বিদ্যমান, সেই জন্য জীবনের সঙ্গে সঙ্গে শিক্ষার আদৰ্শ ও 
লক্ষ্য যুগ যুগ ধরে পরিবর্তিত হচ্ছে ৷ বুনিয়াদী শিক্ষার তত্ব শাশ্বত-_ 
অপরিবর্তনীয় নয়। এর মধ্যে কোন রক্ষণশীলতা নেই। একটি 
প্রগতিশীল শিক্ষাব্যবস্থার য| বৈশিষ্ট্য বুনিয়াদী শিক্ষারও তাই । 
কাজেই জীবনের গতির সঙ্গে তাল রেখে কালে কালে বুনিয়াদী 
পিক্ষারও যে কিঞ্চিৎ পরিবর্তন বা রূপান্তর ঘটবে, তা মনে করা 
অযৌক্তিক হবে না। 

বুনিয়াদী শিক্ষা আজ সরকারী স্বীকৃতি পেয়েছে। ভবিষ্যতে 
আমাদের দেশের সকল প্রাথমিক বিদ্যালয় বুনিয়াদী বিদ্যালয়ে 

রূপাস্তরিত করা সম্ভব হবে বলে আশা করা যায়। আমরা 
সেদিনের প্রতীক্ষায় আছি--যেদিন গান্ধীজির শিক্ষার আদর্শ 
, সাঁফল্যলাভ ক'রে বাস্তবে রূপায়িত হবে । সেদিন আনন্দময় হ'য়ে 
উঠবে ভারতের প্রতিটি শিশুর ছাত্রজীবন__ যেদিন তারা সমস্বরে 
সমবেত কণ্ঠে গাইবে := 


“সব কাজে হাত লাগাই মোরা সব কাজেই 
বাধা বাধন নেইকো নেই 
দেখি খুজি বুঝি, (কেবল ) ভাঙি গড়ি যুঝি 
(মোরা ) সব দেশেতেই বেড়াই ঘুরে সব কাজেই) 
পারি নাই বা পারি 
না হয় জিতি কিংবা হারি। 
যদি অমনিতে হাল ছাড়ি 
: মরি সেই লাজেই। 
আপন হাতের জোরে 
(আমর! ) তুলি স্থজন করে 
(আমরা) প্রাণ দিয়ে ঘর বাধি ন 
থাকি তার মাঝেই ।” রবীন্দ্রনাথ 


NAAR 

